Vazeefaa ge gaanoonuthakah hiyaalu hoadhan hulhuvaalaifi\nވަޒީފާގެ ގާނޫނުތަކުގެ އިސްލާހުތަކަށް ހިޔާލު ހޯދަން ހުޅުވާލައިފި\nސަރުކާރުގެ ފަރާތުން ރައްޔިތުންގެ މަޖިލީހަށް ފޮނުވާފައިވާ ވަޒީފާއާ ބެހޭ ގާނޫނަށް އިސްލާހު ގެނައުމުގެ ބިލަށް އާންމުންގެ ހިޔާލު ހޯދުމަށް ރައްޔިތުންގެ މަޖިލީހުގެ އިދާރާއިން ހުޅުވާލައިފި އެވެ.\nކެނދިކުޅުދޫ ދާއިރާގެ އެމްޑީޕީގެ މެންބަރު އަހުމަދު އީސަ ހުށަހެޅުއްވި އެ ބިލަށް ހިޔާލު ހުށަހަޅަން ބޭނުންވާ ފަރާތްތަކަށް ހިޔާލު ފޮނުވުމުގެ ފުރުސަތު ހުޅުވާލާފައި ވަނީ އަންނަ އޮގަސްޓް މަހުގެ ތިންވަނަ ދުވަހުގެ ނިޔަލަށެވެ. އެ ކަމަށް ކަނޑައެޅިފައިވާ އޮންލައިން ފޯމު މެދުވެރިކޮށް ހިޔާލުތައް ހުށަހަޅަން މަޖިލީހުގެ އިދާރާއިން އެދިފައިވެ އެވެ.\nވަޒީފާއާ ބެހޭ ގާނޫނަށް އިސްލާހު ގެންނަ ބިލު ދިރާސާ ކުރަމުން ދަނީ ރައްޔިތުންގެ މަޖިލީހުގެ އިޖުތިމާއީ ކޮމިޓީއާއި އިގްތިސާދީ ކޮމިޓީ ގުޅިގެން އުފައްދާފައިވާ ޖޮއިންޓް ކޮމިޓީއަކުންނެވެ.\nބިލުގައި ހިމެނޭ ބައެއް ކަންކަމާ ގުޅިގެން އާންމުންގެ ކަންބޮޑުވުންތައް އިތުރުވެގެން ދިޔަ އެވެ. އެއީ ބަލީގެ ސަލާން ބުނާ ކޮންމެ ދުވަހަކަށް ޑޮކްޓަރުގެ ލިޔެކިއުން ހުށަހަޅަން ޖެހޭ ގޮތަށް ބިލުގައި އޮތުމުންނާއި މިހާރު ތިން މަސް ދުވަހަށް އޮންނަ ވަޒީފާގެ ޕްރޮބޭޝަން މުއްދަތު ހަ މަސް ދުވަހަށް އިތުރު ކުރުމަށް ބިލުގައި އޮތުމުންނެވެ.\nބިލަށް ފާޑުކިއުންތައް އަމާޒުވުމާއެކު، ޑޮކްޓަރުންގެ ލިޔެކިއުން ހުށަނާޅާ ގޮތަށް 15 ދުވަހަށް ބަލީގެ ސަލާން ނެގޭ ގޮތަށް ކޮމިޓީ މަރުހަލާގައި ބިލަށް ބަދަލު ގެނައުމާ ގުޅޭ ގޮތުން އެމްޑީޕީގެ ޕާލިމެންޓްރީ ގްރޫޕްގައި މަޝްވަރާ ކުރި އެވެ. އަދި ޕްރޮބޭޝަން މުއްދަތު ކުރިން ވެސް އޮތް ގޮތަށް ތިން މަސް ދުވަހަށް ބޭއްވުމަށް ވެސް މަޝްވަރާ ކުރި އެވެ.\nމިނިމަމް ވޭޖް ބޯޑުގެ ރިޕޯޓް ވެސް މަޖިލީހުން ދަނީ ދިރާސާ ކުރަމުންނެވެ. އެ ގޮތުން ތިން ފަންތީގެ ވިޔަފާރިތަކަށް ވަކި އަދަދުތަކެއް ކަނޑައެޅުމަށް އެމްޑީޕީގެ މެންބަރުން މަޝްވަރާ ކުރި އެވެ. އެއީ މަތީ ފަންތީގެ ވިޔަފާރިތަކަށް 8000 ރުފިޔާ، މެދު ފަންތީގެ ވިޔަފާރިތަކަށް 6000 ރުފިޔާ، އަދި ކުދި ފަންތީގެ ވިޔަފާރިތަކަށް 4000 ރުފިޔާ ކަނޑައެޅުމަށެވެ.\nއެމްޑީޕީ ރައްޔިތުންގެ މަޖިލިސް މިނިމަމް ވޭޖް + އެޖެންޑާ 19


Hukuru Jamaa'aiy nethi 12 hafthaa!\nޖަމާއަތުގައި ނަމާދު ކުރަނީ: މާލޭ ސިޓީގެ މިސްކިތްތައް ބަންދުކޮށްފައި ހުންނާތީ ފާޑު ކިޔުން އަމާޒުވެފައިވޭ -- ފޮޓޯ: އަވަސް\nކޮވިޑްގެ ބަލި މީހަކު ރާއްޖެއިން ފެނުތާ 90 ދުވަސްވެފައި ވެއެވެ؛ އެ ދުވަހުން ފެށިގެން ރައްކާތެރިކަމަށްޓަކައި ގިނަ ފިޔަވަޅުތަކެއް އަޅާފައި ވެއެވެ. އޭގެތެރޭގައި މާލެ އާއި ރިސޯޓްތަކުގެ މިސްކިތްތަކުގައި ޖަމާއަތުގައި ނަމާދު ކުރުން ހުއްޓާލީ މާޗް މަހުގެ 18 ވަނަ ދުވަހުގެ އަސުރު ނަމާދަށް ފަހު އެވެ. އޭގެ ދެ ހަފުތާއެއްހާ ފަހުން މާލެ ސިޓީ ލޮކްޑައުން ކުރިއެވެ. އެ ލޮކްޑައުނާއެކު މިސްކިތްތައް ބަންދުކޮށް، ޖަމާއަތްތައް މުޅިން ހުއްޓުނެވެ. މުޅި ރާއްޖެއަށް މި ފިޔަވަޅު އައީ އޭޕްރީލް މަހުގެ 15 ވަނަ ދުވަހު އެވެ. އެއީ މާލެ ސިޓީގެ މާލެއިން ފުރަތަމަ ފަހަރަށް ކޮވިޑްގެ ބަލި މީހަކު ފެނިގެނެވެ.\nމިސްކިތްތައް ބަންދުކޮށް، ޖަމާއަތުގައި ނަމާދު ކުރުން ހުއްޓާލަން މަޖުބޫރު ވުމަކީ ދިވެހިންނަށް ކޮވިޑްގެ ބަލިމަޑުކަމުގައި ލިބުނު އެންމެ ބޮޑު ހިތާމަ އެވެ. ހާއްސަކޮށް ރޯދަ މަހުގެ ދުވަސްތަކާއި ރޭތައް މިސްކިތްތަކާއި މުޅިން ދުރުގައި ހޭދަ ކުރަން ޖެހުމަކީ ހަޔާތުގައި ވެސް ކުރަންޖެހުނު އެންމެ ބޮޑު ހިތާމަ އެވެ. ތަރާވީހާއި ދަމު ނަމާދު އަދި އޭގެ ފަހުން އީދުގެ ޖަމާއަތް ވެސް ނުލިބުނީ އެވެ.\nރާއްޖޭގެ ހުރިހާ ރަށެއްގައި ކަހަލަ ގޮތަކަށް ރޯދަ މަހުގެ ފަހު ދެތިން ދުވަހާއި ހަމައަށް ކަން އޮތީ އެގޮތަށެވެ. މާލެ ސިޓީ ހިމެނޭ ގޮތުން 12 ވަރަކަށް ރަށުގައި ނޫނީ މިސްކިތްތައް ހުޅުވަން ހުއްދަ ދިނީ ރޯދަ މަހުގެ އެންމެ ފަހު ހުކުރު ދުވަހު އެވެ. އޭރު ރޯދަ މަސް ނިމެން އޮތީ ދެތިން ދުވަހެވެ. ނަމަވެސް އަދިވެސް މާލޭ ސިޓީގެ ހާލަތު ބަދަލު ނުވާ ކަމަށް ބުނެ މިސްކިތްތައް ވަނީ ބަންދު ކޮށްފަ އެވެ. ނަމާދުގެ ޖަމާއަތް ވަނީ މެދުކަނޑާލާފަ އެވެ.\nލޮކްޑައުންގެ ހާލަތަށް މިދިޔަ މަހުގެ 28 ވަނަ ދުވަހުން ފެށިގެން ސަރުކާރުން ވަނީ ލުއިތަކެއް ދީފަ އެވެ. މަގުމައްޗަށް ނުކުމެ އުޅެވޭ ވަގުތު އިތުުރުކޮށް، ކޮންމެ ގެއަކުން ނުކުމެވޭ މީހުންގެ އަދަދުވެސް ވަނީ އިތުރު ކޮށްފަ އެވެ. ގިނަ ފިހާރަތަކެއް ހުޅުވަން ހުއްދަ ދީ މާރުކޭޓްތައް ހުޅުވަން ފުރުސަތު ދީފައި ވެއެވެ. ޓެކްސީ ތަކަށް މަގުތަކަށް ނުކުމެވޭ ގޮތް ހެދި އެވެ. ރެސްޓޯރަންޓް ކެފޭތަކަށް ޑެލިވަރީގެ ހުއްދަ ދީ ގިނަ ވިޔަފާރިތަކަށް އޮންލައިންކޮށް ވިޔަފާރި ކުރެވޭނެ އިންތިޒާމްތައް ފަހި ކޮށްދިނެވެ. ހަފުތާއަކު ތިން ދުވަހު ސަރުކާރުގެ އޮފީސްތައް ހުޅުވާ، ބޭންކްތަކުން ހިދުމަތް ދޭ ވަގުތު އިތުުރު ކޮށް އެކަން ކަން އެ ގޮތަށް ހިނގަމުން އެބަދެ އެވެ.\nމި ހުރިހާ ކަމަކާއެކު ލުއި ނުލިބެނީ ދެތިން ކަަމަކަށެވެ. އެއީ ސުކޫލްތައް ހުޅުވުމާއި، ރަށްރަށަށް އަރާ ފޭބުމުގެ އިތުރުން މިސްކިތްތައް ހުޅުވާ ޖަމާއަތުގައި ނަމާދު ކުރާށެވެ. އެ ހުއްދަތައް މިވަގުތަށް ދެވެން ނެތީ ރައްކާތެރިކަމަށްޓަކައި ކަމަށް ކަމާބެހޭ އިދާރާތަކުން ބުނެ އެވެ.\nލޮކްޑައުންގައި ބާޒާރުމަތީގެ ހާލަތު: މިހާރު ގިނަ ބަޔަކު ބޭރުގައި އުޅޭ: މިސްކިތްތައް ހުޅުވަން ނުޖެހޭ ސަބަބެއް ނެތް ކަމަށް މީހުން ދެކޭ\nނަމަވެސް ލޮކްޑައުންއަށް މިހާރު މިވަނީ ވަރަށް ބޮޑު ލުޔެއް ދީފަ އެވެ. ހިސާބު ނަންބަރުތަކުން އެ ލުއި ތަފްސީލް ކުރާ ނަމަ އެއީ އެތައްހާސް ބަޔަކަށް މަގުތަކަށް ނުކުތުމުގެ ހުއްދަ ދިނުން ކަމުގައި ބުނެވިދާނެ އެވެ. މިހާރު މާލޭގެ މަގުތަކަށް ނުކުމެ ބަލާލާއިރު ވެސް ފެންނަނީ އެ މަންޒަރެވެ.\nނަމްބަރުތަކެއް ޖަހަމާ ހެއްޔެވެ؟ ފުލުހުން މިހާތަނަށް ޑެލިވަރީގެ ހިދުމަތް އެކަނި ވެސް 9739 ވުރެ ގިނަ ހުއްދަ ދީފި އެވެ. އެ ވިޔަފާރިތަކަށް ވެސް 12،000 ފާސް ދޫކޮށްފައި ވެއެވެ. މިދިޔަ 24 ގަޑިއިރުގެ ތެރޭގައި 1380 ވިޔަފާރިއަކަށް ޕޮލިސް ޕޯޓަލް މެދުވެރިކޮށް ހުއްދަ ދޫކޮށްފައި ވެއެވެ. އަދި އެ ވިޔަފާރިތަކަށް ސަޕޯޓް ސްޓާފުންނަށް 3530 ފާސް ދޫކޮށްފައިވެ އެވެ. އުމުރުން ދުވަސްވީ މީހުންނަށް ބޭރަށް ނުކުމެ އުޅެން 1،000 ވުރެ ގިނަ މީހުންނަށް ފާސް ދޫކޮށްފައި ވެއެވެ.\nއެހެން ކަމުން މިއީ އެކި ވަގުތުތަކުގައި ބޭރުގައި އުޅޭނެ ބައިވަރު މީހުނެވެ. މާލޭގެ ކޮންމެ މަގަކުން ވެސް މިހާރު ފެންނަނީ ހަލަބޮލި ކަމެވެ. ފިހާރަތައް ފުރިފައި ވަނީ ހިދުމަތް ހޯދަން ގޮސް ތިބޭ މީހުންނައިގެނެވެ.\nމި ހާލަތުގައި ހަމައެކަނި މިސްކިތްގެ ނަމާދު ޖަމާއަތް ހުއްޓިފައި އޮތުމުން ބައެއް މީހުންނަށް ގަބޫލު ކުރަން ދަތިވެ އެވެ. ރައްކާތެރިކަމުގެ ފިޔަވަޅުތައް އަޅައިގެން މާލޭ ސިޓީގެ މިސްކިތްތައް ހުޅުވަން ގިނަ ބަޔަކު ދަނީ ގޮވާ ވެސް ލަމުންނެވެ. ދީނީ މަދު އިލްމުވެރިންތަކެއް އެ ވާހަކަ ދައްކަ އެވެ. އަދި އެެހެން ބައެއް އިލްމުވެރިންނަށް ކޮންމެވެސް ސިޔާސީ ސަބަބަކާ ލައިގެން އެ ވާހަަކަތައް ދައްކަވާކަށް ކެރިވަޑައެއް ނުގަންނަވަ އެވެ. އަދި އިސްލާމިކް މިނިސްްޓްރާއި މިނިސްޓްރީން ވެސް އެކަމާ މާ ބޮޑަށް ކަންބޮޑުވެގެން އުޅޭތީއެއް ނުފެނެ އެވެ.\nދީނީ އިލްމުވެރިންގެ ތެރެއިން ގިނަ ބޭފުޅުން އެ ވާހަކަ ފާޅުގައި ނުދައްކަވަނީ އެކަމުން އުފެދިފާނެ ބައިބައިވުމަށް ވިސްނެވުމަށް ފަހުގައި ކަމަށް ވެސް ވެދާނެ އެވެ.\n"ހާލަތު މިހާރު އޮތްގޮތުން ރައްކާތެރިކަމުގެ ފިޔަވަޅުތައް އަޅަައިގެން މިސްކިތްތައް ހުޅުވާލަންޖެހޭ. ނަމަވެސް އަޅުގަނޑުމެން އިސްވެ އެ ވާހަކަތައް ފާޅުގައި ދައްކާނަމަ އެކަމާއި ގުޅިގެން ބައިބައިވުން ބޮޑުވާނެ. އަދި ބަޔަކު ނިކުމެ ސަރުކާރުގެ ހުއްދަ ނެތި މިސްކިތްތަކަށް އަރަންވެސް ފަށާފާނެ. އަޅުގަނޑުގެ އިލްތިމާސްއަކީ އަދި ގޮވާލުމަކީވެސް ރައްކާތެރިކަމުގެ ފިޔަވަޅުތަކާއެކު މިސްކިތްތައް ހުޅުވުން، ހާއްސަކޮށް ހުކުރުގެ ޖަމާއަތް މެދުކެނޑިފައި އިތުުރު ހަފްތާއަކު ނުބޭއްވުން." އިލްމުވެރިއަކު ވިދާޅުވި އެވެ.\nމީހުން ބޭރަށް ނުކުމެ ވިޔަފާރީގައި: އަދިވެސް މިސްކިތްތައް ވަނީ ބަންދުކޮށްފައި -- ފޮޓޯ: އަވަސް\nރާއްޖެއަށްވުރެ ހާލަތު ގޯސް ބައެއް ގައުމުތަކުގައި ވެސް މިސްކިތްތައް މިހާރު ވަނީ ހުޅުވާލާފަ އެވެ. ސައުދީގައި ވެސް އެތައް ހާސް މިސްކިތެއް އިއްޔެގެ ހުކުރު ނަމާދާއެކު ވަނީ ހުޅުވާލާފަ އެވެ. ހާއްސަ ފިޔަވަޅުތަކަކާއެކު ރަސޫލާގެ މިސްކިތްކޮޅު ވެސް މިހާރު ވަނީ ހުޅުވާލާފަ އެވެ.\n"ހުކުރުގެ ޖަމާއަތެއް ނެތި 12 ހަފުތާ. ސުބްޙާނަﷲ، މި ހާލަތު ބަދަލުވާން ޖެހޭ. ރައްކާތެރިކަމުގެ ފިޔަވަޅު އަޅައިގެން މިސްކިތްތައް ހުޅުވާލަން ސަރުކާރަށް ގޮވާލަން. އެހެން ގައުމުތަކުން އަމަލުކުރާ ގޮތުގެ މިސާލު ނަގާއިރު މިސްކިތްތައް ހުޅުވާލުމުގައި އެހެން ގައުމުތަކުން ގެންގުޅޭ ގޮތްވެސް ބަލަންޖެހޭ." އާންމުންގެ މީހަކު ފޭސްބުކްގައި ކޮށްފައިވާ ޕޯސްޓެއްގައި ލިޔެފައި ވެއެވެ.\nމާލޭގެ ބާޒާރު މަތީގައި މިހާރު ވެސް ބާރު ބޮޑެވެ. މަޖީދީމަގުގައި ކޮންމެ ރެއަކު ތޮއްޖެހުން ބޮޑު ވަގުތުތައް އާދެ އެވެ. އެތައް ބަޔަކު އެކި ބޭނުންތަކުގައި މަގުތަކަށް ނިކުމެ އެބައުޅެ އެވެ. އެތައްހާސް ބަޔަކަށް ކޮންމެ ދުވަހަކު ވިޔަފާރި ކުރުމަށާއި އެހެނިހެން ބޭނުންތަކަށް ބޭރަށް ނިކުތުމަށް އެއްގަޑިއިރުގެ ހުއްދައެއް ދެއެވެ. އެހެންވީމަ ހާއްސަ އުސޫލެއްގެ ދަށުން މިސްކިތުގެ ޖަމާއަތްތައް ވަކިން ހާއްސަކޮށް ހުކުރުގެ ޖަމާއަތް ނުބޭއްވެންވީ ސަބަބެއް ނެތެވެ.\nމިކަމާއި ގުޅޭގޮތުން މިވަގުތު އިތުރަށް ދޭނެ މެސެޖެއް އިސްލާމިކް މިނިސްޓަރު ޑރ. އަހުމަދު ޒާހިރާއި އޭނާގެ މިނިސްޓްރީގައި ވެސް ނެތެވެ. އޮންނަ ހަމަ އެކަަނި ޖަވާބަކީ މިނިސްޓްރީން ދަނީ މިސްކިތްތައް ހުޅުވާލުމާއި ގުޅޭގޮތުން ޓެގާ މަޝްވަރާ ކުރަމުންނެވެ. ނަމަވެސް މިސްކިތްތައް ހުޅުވާލެވޭނެ ދުވަހެއް ނޭނގެ އެވެ.\nނަމާދު ޖަމާއަތް ގާއިމް ކުރަން ފެށޭނެ ވަގުތެއް ނޭނގެ އެވެ. މިވަގުތަށް މި މަހުގެ 14 ވަނަ ދުވަހުގެ ނިޔަލަށް މިސްކިތްތައް ބަންދުކޮށްފައި ބެހެއްޓުމަށް މިނިސްޓްރީން އޮތީ ނިންމާފަ އެވެ.\nބަލާއާފާތެއްގެ ސަބަބުން އަދި އެ ނޫން ހާލަތެއް ދިމާވެގެން ވެސް ފަރުލު ނަމާދާއި، ހުކުރުގެ ޖަމާއަތް ގާއިމް ނުކުރެވި 12 ހަފްތާގެ ދިގު މުއްދަތެއް މީގެ ކުރިން ދިވެހި ތާރީހުގައި ހޭދަވެގެން ގޮސްފައެއް ނުވެ އެވެ.


މެއިން ރިޕޯޓްތައް - MNUSU\nHome Category ރިޕޯޓްސް މެއިން ރިޕޯޓްތައް\nކެމްޕަސް ޓީމަކުން މާލެއަށް – އެމް.އެން.ޔޫ.އެސް.ޔޫ އިންޓަރ ފެކަލްޓީ ވޮލީބޯޅަ މުބާރާތުގެ ތާރީޚުގައި ރަން އަކުރުން ފަވާލެވިގެންދާނެ\nމިއީ ކާކު؟ – ޔޫނިއަންގެ ”ގޯލްޑަން ވީޕީ“\n"މިއީ ކާކު؟" މި ބަސް ދިވެހި ޒުވާނުންގެ އަތްމަތީ ބަހަކަށް ވެފައި އޮންނަތާ އަހަރުތަކެއް ވެއްޖެއެވެ. ޚާއްޞަގޮތެއްގައި ރޯދަމަސްތަކުގައެވެ. "މިއީ ކާކު؟" މަޝްހޫރުވެގެންދިޔައީ ދައުލަތުގެ މީޑިއާ "ޓީވީއެމް"...\nރިޕޯޓް: މިއީ ކާކު؟ – ދަރިވަރުންގެ ޔޫނިއަން ފަޚުރުވެރިވާ ޝަރަފުވެރި ސަޕޯޓަރ\nމަޤާމެއްނެތި ޝަފީޢުކުރި މަސައްކަތް – އެފް.އީ ތެރެއިން އަނެއްކާވެސް އުފެދުނު ވަރުގަދަ ތަރިއެއް!\nފެކަލްޓީ އޮފް އެޑިއުކޭޝަންގައި ތަޢުލީމު ޙާޞިލްކުރި ޢަބްދުﷲ ޝަފީޢު އަކީ އިސްވާރުންނަށް މިސާލެކޭ ބުނުމަކުން ދޮގަކަށް ނުވާނެއެވެ. ދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ) ގެ...\nނާދިޔާ މިސް: ދަރިވަރުންގެ ލޯބި ހޯދި ފިސާރި ކަނބަލެއް\nދިވެހިރާއްޖޭގެ ޤައުމީ ޔުނިވަރސިޓީ (އެމް.އެން.ޔޫ) ޑީން އޮފް ސްޓޫޑެންޓްގެ މަގާމުން ނާދިޔާ އަހުމަދު، ދަރިވަރުންގެ ނަމުންނަމަ ނާދިޔާ މިސް އެއް ދައުރު ހަމަ ކުރައްވާ ވަޑައިގެންނެވި ކަމަކު،...\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)އިން އިންތިޒާމުކޮށްގެން ބާއްވާ އެންމެ ބޮޑު ޙަރަކާތަކީ "އެމް.އެން.ޔޫ.އެސް.ޔޫ ފުޓްސަލް ފިއެސްޓާ" އެވެ. މީގެ7އަހަރުކުރިން ފެށި މި...\nގދ. ތިނަދޫގައި ވައި.އެލް.އެން އިން ކުރިޔަށް ގެންދިޔަ ޒުވާނުންގެ ފޯރަމް ކާމިޔާބު ކަމާއެކު ނިންމާލައިފި\nގދ. ތިނަދޫގައި ޔޫތް ލީޑަރސް ނެޓްވޯރކް އިން ކުރިޔަށް ގެންދިޔަ ފޯރަމް ކާމިޔާބު ކަމާއެކު ނިންމާލައިފިއެވެ. މިނިސްޓްރީ އޮފް ހޯމް އެފެއާޒް އާއި ޔޫތް ލީޑާރސް ނެޓްވޯރކް...\nރިޕޯޓް: އެމް.އެން.ޔޫ އިން ކުޑަކުދިންގެ ދުވަސް ކުޑަކުދިންގެ ބަގީޗާގައި ފާހަގަކުރުން\nދިވެހިރާއްޖޭގެ ޤައުމީ ޔުނިވަރސިޓީ އަކީ އަބަދުވެސް ތަފާތު ދައްކާ ޔުނިވަރސިޓީއެކެވެ. ދިވެހިރާއްޖޭގައި އެންމެ ފުރަތަމަ އުފެދުނު މި ޔުނިވަރސިޓީ އަކީ ދިވެހިރާއްޖޭގެ މަތީ ތަޢުލީމުދޭ މުއައްސަސާތަކުގެ ތެރޭގައި...\nރިޕޯޓް: އެމް.އެން.ޔޫ.އެސް.ޔޫ އިޖްތިމާޢީ ދަތުރު – ކ. ތުލުސްދޫ\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ) އަކީ ހަމައެކަނި މި ޖަމިއްޔާގެ މެންބަރުންނަށް އަމާޒުކޮށް ޙަރަކާތްތައް ހިންގާ ޖަމިއްޔާއެއް ނޫނެވެ. އެއަށްވުރެ ޖަމިއްޔާގެ ޙަރަކާތްތައް ފުޅާކޮށް،...\nރިޕޯޓް: ”ބްރިޖަށް“ އެޅި ފުރަތަމަ ފިޔަވަޅާއެކު ހަނދާނުން ފޮހެވިގެން ނުދާނެ އިޙްސާސެއް!\n25 އޭޕްރީލް 2018ވީ ބުދަ ދުވަހަކީ ދިވެހިރާއްޖޭގެ ޤައުމީ ޔުނިވަރސިޓީ (އެމް.އެން.ޔޫ)ގެ ބައެއް ދަރިވަރުންނަށް ވަރަށް ޚާއްޞަ ދުވަހެކެވެ. ދިވެހިރާއްޖޭގައި މިހާރު ހިނގަމުންދާ އެންމެ ބޮޑު ޢުމްރާނީ...


ނަމާދުގެ ޘަވާބު ބިނާވެފައިވަނީ ނަމާދުގައި ޚުޝޫޢަތްތެރިވުމުގެ މައްޗަށް – Ilm\nނަމާދުގެ ޘަވާބު ބިނާވެފައިވަނީ ނަމާދުގައި ޚުޝޫޢަތްތެރިވުމުގެ މައްޗަށް\nނަމާދުގައި ޚުޝޫޢަތްތެރިވުމަކީ ލާޒިމުކަމެކެވެ. ނަމާދުގެ ޘަވާބު ބިނާވެފައިވަނީ ނަމާދުގައި ޚުޝޫޢަތްތެރިވުމުގެ މައްޗަށެވެ. ޝަރުޢުގައި ނަމާދުގައި ޚުޝޫޢަތްތެރިވުމަށް ވަރަށް ބޮޑަށް ބާރުއަޅުއްވާފައިވެއެވެ. އެގޮތުން މިސްކިތްތައް ޒީނަތްތެރިވުން ނަހީކުރެއްވުމާއި، ޞޫރަ ހުންނަ ތަންތާނގައި ނަމާދުކުރުން މަކްރޫހަވެފައިވެއެވެ. ދެކަމު ޙާޖަތަށް ދާންޖެހިފައި ހުރެ ނަމާދުކުރުމާއި، ކާ އެއްޗިހި ޙާޟިރުކޮށްފައި ހުރެމެ ބަނޑުހައިވެފައި ހުރެ ނަމާދުކުރުމަށާއި، ޖިންސީ އެދުން ފުއްދުމުގެ މަރުޙަލާގައި ވަނިކޮށް ބަންގިގޮވައިފިނަމަ އެކަން ކޮށްނިންމުމަށްފަހުގައި ނަމާދަށް ދިޔުމަށް، އައިސްފައިވެއެވެ. މި ހުރިހާ ކަމެއްގެ މަޤްޞަދަކީ ނަމާދުގައި ޚުޝޫޢަތްތެރިވުމެވެ.\nނަމާދަކީ ﷲ އަށް އަޅާ މުނާޖާ ދަންނަވާ ވަޤުތުކަމަށްވާތީ، އަދި އިންސާނާގެ މިދުނިޔޭގެ ޙަޔާތުގައި އަންނަ އެންމެ މުހިއްމު ވަޤުތުކަމަށްވާތީ، އެއީ އިންސާނާ ﷲ ގެ ކުރިމަތީގައި ހުއްޓި ﷲ އާ ވާހަކަދައްކާ ވަޤުތުކަމަށްވާތީ، އެ ވަޤުތަށް ތައްޔާރުވުމުގެ ގޮތުން ނަމާދުގެ ކުރިން މީހާގެ ޖިސްމާނީގޮތުންނާއި ނަފްސާނީގޮތުން ނަމާދަށް ތައްޔާރުވާން ޖެހެއެވެ. އެގޮތުން ނަމާދުގައި ޚުޝޫޢަތްތެރިވުމުން މީހާ ދުރުކޮށްފާނޭ ހުރިހާ ކަމަކުން މީހާ އެއްކިބާވާންޖެހޭނެއެވެ.\nޝަރުޢުގައި ޙާލަތުގެ ގޮތުން އެހެން ގޮތެއް ނެތިގެން ދެއްވާފައި ހުންނަ ލުއިފަސޭހަ ކަމަކީ ޢާއްމު ދިރިއުޅުމުގައި އަބަދު އަބަދު އެކަންކަން އެގޮތަށް ކުރުމުގެ މަޤްޞަދުގައި ދެއްވާފައި ހުންނަ ލުއިފަސޭހަ ކަމެއް ނޫނެވެ.\nމިސާލަކަށް، ދަރިފުޅު އުރައިގެން ނަމާދު ކުރުމާއި، ނަމާދަށް ހުއްޓައި ކުދީން ގައިމައްޗަށް އަރައި ސަކަރާތް ޖަހައި ހެދި ކަމުގައިވިޔަސް ނަމާދު ޞައްޙަވުމުގެ މާނައަކީ އެކަންކަމުގެ ސަބަބުން ނަމާދުގެ ޚުޝޫޢަތްތެރިކަން ގެއްލޭޙާލު އަބަދާއި އަބަދު އެގޮތަށް އެކަންކުރުމެއް ނޫނެވެ.\nނަމާދު ވަޤުތަށްޓަކައި، ތިމާގެ ދަރިފުޅު ނުވަތަ ދަރީން އެހެން މީހަކާ ނުވަތަ ބަޔަކާ ޙަވާލުކުރަންޖެހޭނެއެވެ. އެގޮތަށް ކުދީން ނަމާދު ކުރާ މީހާގެ ޚުޝޫޢަތްތެރިކަން ގެއްލޭގޮތަށް ޢަމަލުކުރަން އުނދަގޫކުރަން ދޫކޮށްލައިގެން ނަމާދުކުރަނީ އެނޫން ގޮތެއް ނެތް ނަމައެވެ.


Dhivehi cinema ge suruhee thah | Mihaaru\nފިލްމު "ދައުވަތު" ގެ ޕޯސްޓަރެއް: މިއީ އަންނަ އަހަރު ރިލީޒް ކުރާނެ ފިލްމެއް.\n12 ޑިސެމްބަރ 2018 - 07:40\nފިލްމުގެ ބަތަލާ އަދި ޕްރޮޑިއުސަރު އައިޝަތު ރިޝްމީ ބުނީ ބެލުންތެރިން ވަރަށް ބޮޑަށް އެދެމުން އަންނާތީ "ވިޝްކާ" ގެ އިތުރު ޝޯއެއް މާދަމާ ރޭ ވެސް ދައްކާނެ ކަމަށެވެ. އެ ޝޯގެ ޓިކެޓް ޝްވެކުން މިހާރު އަންނަނީ ވިއްކަމުންނެވެ.\n"ވިޝްކާ" އަކީ މަހުދީ އަހުމަދުގެ ސްކްރީންޕްލޭއަކަށް، ރަވީ ފާރޫގް ޑައިރެކްޓްކޮށްފައިވާ ކްރައިމް ތުރިލާއެކެވެ. ފިލްމުގެ ލީޑް ރޯލް ކުޅުނީ ރިޝްމީ އާއި ރަވީގެ އިތުރުން އަހުމަދު ސައީދެވެ.\nމި ފިލްމު މިދިޔަ އަހަރުގެ ސާކް ފިލްމު ފެސްޓިވަލްގައި ބައިވެރިކޮށްގެން ރިޝްމީ އަށް ވަނީ ސާކްގެ އެންމެ މޮޅު ބަތަލާގެ އެވޯޑް ލިބިފަ އެވެ.\n"ކަނޑު އިބިލީސް" އޮލިމްޕަހަށް އަންނަނީ\nމި މަހުގެ5ވަނަ ދުވަހު ހދ. ކުޅުދުއްފުށީ ތިލަދެކުނު ސިނަމާގައި ޕްރިމިއާ ކުރި ކުޑަކުދިންގެ ފިލްމު "ކަނޑު އިނބިލީސް" އޮލިމްޕަސް ސިނަމާ އަށް ގެންނަން ނިންމައިފި އެވެ.\nނަމަވެސް އޮލިމްޕަހުގައި ފިލްމު ދައްކާނެ އިރެއް އަދި އިއުލާނެއް ނުކުރެ އެވެ.\n"ކަނޑު އިނބިލީސް" ގެ ޓްރެއިލާ.\n"ކަނޑު އިބިލީސް" އަކީ އިސްމާއީލް (ކޮޕީ އިއްސެ) ޓައިޓްލް ރޯލް ކުޅެ، ޑައިރެކްޓް ވެސް ކޮށްފައިވާ ފިލްމެކެވެ.\nކުޅުދުއްފުށީގެ ގިނަ އަދަދެއްގެ ކުޑަކުދިންތަކެއް ވެސް ފެނިގެންދާ ފިލްމުގެ ރޯލަކުން އަހުމަދު ޒިޔާ ވެސް ފެނިގެން ދާނެ އެވެ.\n"ހިޔަމަ" ގެ މޭކިން ދައްކާލައިފި\nމީގެ އަހަރެއް ކުރިން ޑިޓިއުން ބޭންޑުން ގެނެސް ދިން ވީޑިއޯ ލަވަ "ހިޔަމަ" ގެ މޭކިން ދައްކާލައިފި އެވެ.\nމި ލަވައިގެ އެންމެ ހާއްސަ ކަމަކީ ލަވައިގެ ވާހަކަ ދިވެހި ގޮތަކަށް އަދި ދިވެހިންގެ ތެރޭގައި ހުރި އިޖުތިމާއީ މައްސަލަތަކުގެ ތެރެއިން ގެނެސް ދީފައިވާތީ އެވެ. ޑިޓިއުން ބޭންޑްގެ "ނަށާލާ" ލަވަ ވެސް ޑައިރެކްޓް ކުރި މުހައްމަދު މުންތަސިރު (މުންކޮ) ޑައިރެކްޓްކޮށްފައިވާ "ހިޔަމަ" އިން ދައްކަނީ ދަހިވެތިކަން ބޮޑު މީހެއްގެ ވާހަކަ އެވެ. ޑިޓިއުން ބޭންޑުގެ ފިރިހެން ލީޑް ވޯކަލިސްޓް އަހުމަދު ފުރްގާން (ފުޖީ) ކިޔާފައިވާ ލަވައިގެ ސްކްރީންޕްލޭން ހަދާފައި ވަނީ މަޝްހޫރު ސްކްރީން ރައިޓަރު މަހުދީ އަހުމަދެވެ.\n"ހިޔަމަ" ގެ މޭކިން.\nލަވައިގެ ކޮސްޓިއުމާއި މޭކަޕް ހަދާފައި ވަނީ އިސްމާއީލް ޖުމައިހް (ޖުމާ) އާއި އިބޫ އެވެ. "ހިޔަމަ" ފުރިހަމަވުމުގައި ލަވައިގެ ސިނަމެޓޯގްރަފީ ވަރަށް ފާހަގަކޮށްލެވެ އެވެ. ލަވައިގެ މަންޒަރުތައް ނަގާފައި ހުރިލެއް ޝައުގުވެރި އެވެ. މި މަސައްކަތުގެ ފަހަތުގައި ތިބީ އިބްރާހީމް ވިސާމް (ކަނޑި) އާއި މުހައްމަދު ޝިވާޒް (މާސްކޭ) އެވެ. ލަވައިގެ މޭކިންގައި ބައިވެރިން ވަނީ މި ތަޖުރިބާ ހިއްސާކޮށްފަ އެވެ.\n"ދައުވަތު" އަށް އިތުރު ކާސްޓުން\nވީ މީޑިއާ އިން ފިލްމު ހަދަން ނިންމައި މިދިޔަ ސެޕްޓެމްބަރު މަހު އިއުލާން ކުރި ބިރުވެރި ލޯބީގެ ފިލްމު "ދައުވަތު" ގެ ކާސްޓާ އިތުރު ތަރިންތަކެއް ގުޅިއްޖެ އެވެ.\nއޭގެ ތެރޭގައި ބައިސްކޯފުން މިހާރު ސްޓްރީމް ކުރާ ވެބް ސީރީޒް "ހުވާ" ގެ ކާސްޓުންގެ ތެރޭގައި ވެސް ހިމެނޭ މަރިޔަމް އައްޒަ އާއި އަހުމަދު (އީސަ) އާނަންދު ހިމެނެ އެވެ. "ދައުވަތު" ވެގެން ދާނީ 2016 ގައި ރިލީޒް ކުރި ބިރުވެރި "4426" އަށް ފަހު އައްޒަ ކުޅޭ ދެވަނަ ބިރުވެރި ފިލްމަށެވެ.\n"ދައުވަތު" ގެ ކާސްޓާ ކުރިން ގުޅިފައިވާ ތަރިންނަކީ ނުޒުހަތު (ނުޒޫ) ޝުއައިބް، އަލީ (ދޮން އައްޔަ) އާޒިމްގެ އިތުރުން "ހުވާ" އިން ވެސް ފެނިގެންދާ އާ ބަތަލާ އިރުފާނާ (އިރޫ) އިބުރާހީމެވެ.\nVMedia in film hadhanee; Furathama "Dhauvathu"\n"ދައުވަތު" އަކީ ވީމީޑިއާ އިން ހަދާ ފިލްމެއް.\nޔޫއްޕެ ލިޔެ، ޑައިރެކްޓް ކުރާ "ދައުވަތު" އިން އޭނާ ވެސް ފެނިގެން ދާނެ އެވެ. މި ފިލްމު ރިލީޒް ކުރާނެ ތާރީހެއް އަދި އިއުލާނެއް ނުކުރެ އެވެ.\nއެކަމަކު މި ފިލްމުގެ ކުރިން ޑައިރެކްޓްކޮށްފައިވާ "40+" ފެބްރުއަރީ މަހުގެ 27 ގައި އޮލިމްޕަސް ސިނަމާ އަށް އަންނާނެ އެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ ޔޫސުފު ޝަފީއު (ޔޫއްޕެ) އައިޝަތު ރިޝްމީ އެކްޓްރެސް މަރިޔަމް އައްޒަ


Magumathivi kujjakah fuluhegge namoonaa khidhumaiy | Mihaaru\nކުޑަ ކުއްޖަކު އުފަން ދުވަސް ފާހަގަކުރަނީ އުއްބައްތި އަށް ފުމެނީ\nމަގުމަތިވި ކުއްޖަކަށް ފުލުހެއްގެ ނަމޫނާ ޚިދުމަތް\n04 ނޮވެމްބަރ 2017 - 07:565comments\nއެމެރިކާގައި ކުއްޖަކު ސްކޫލުން ގެޔަށް ގެންގޮސްދޭނެ މީހަކު ނުވެ ސްކޫލް ދޮރުމަތީގައި ހުއްޓާ ފުލުހަކު އެ ކުއްޖާއަށް އެހީވެ، އަދި އެއީ ކުއްޖާގެ އުފަން ދުވަސް ކަމަށް ވާތީ އެ ދުވަސް ފާހަގަކޮށްދީގެން އެންމެންގެ ހިތް އަތުލައިފި އެވެ.\nފުލުހުން ވަނީ މިކަން ހިނގައިދިޔަ ގޮތާއި އެ ކުއްޖާއަށް ދިމާވި ކަންތައްތައް ފުލުހުންގެ ފޭސްބުކްގައި ޕޯސްޓްކޮށްފަ އެވެ.\nއެމެރިކާގެ ވިސްކޮންސިންގެ ސްކޫލެއްގެ ބޭރުގައި ކުޑަ ކުއްޖަކު ގެޔަށް ނުދެވިފައި ހުންނަތާ ވަރަށް ގިނައިރުވަންދެން ހުރިކަމުގެ ރިޕޯޓް އެ ވަގުތު ޑިއުޓީގައި ހުރި ޑެރީލް ރޮބިންސަން އަށް ލިބުމާއެކު އެ ދިމާލަށް މިސްރާބު ޖެހި އެވެ. މި ކުއްޖާގެ ބެލެނިވެރިޔާގެ ގޮތުގައި ސްކޫލްގައި ރަޖިސްޓްރީކޮށްފައިވާ މީހާ ހުރީ އެ ވަގުތު ހައްޔަރުކޮށްފަ އެވެ. އެހެންވެ އެ ކުއްޖާ ބަލާ އަންނަން ގުޅާނެ އެއްވެސް އެހެން މީހެއްގެ ނަންބަރެއް އެ ސްކޫލްގެ ޓީޗަރުންގެ އަތަކު ނެތެވެ. އެހެންވެ ސްކޫލުން ފުލުހުންނަށް ގުޅީ އެވެ.\nރޮބިންސަން ގޮސް ކުއްޖާއާ ބައްދަލުކޮށް ވާހަކަ ދެއްކުމުން އެނގުނު ގޮތުގައި އެއީ ކުއްޖާގެ އުފަން ދުވަހެވެ. އެހެންވެ ކުއްޖާއަށް ވަރަށް ޚާއްސަ މި ދުވަހު ކުއްޖާ އެކަނި ދޫކޮށްލާކަށް ރޮބިންސަން ބޭނުމެއް ނުވި އެވެ. އެހެންވެ އޭނާ ގޮވައިގެން އެތާ ކައިރީ ހުރި މެކްޑޮނަލްޑް ރެސްޓޯރަންޓަކަށް ގޮސް ކާން ދީގެން ފުލުހުންގެ ކާރުގައި ކުއްޖާ ގޮވައިގެން ރަށު ތެރޭގައި ބުރެއް ޖަހާލަ ދިނެވެ. އަދި ފަހުން ކުއްޖާގެ އާއިލާގެ މީހުންނާ ގުޅޭގޮތް ވުމުން އެމީހުން ތިބި ތަނަށް ކުއްޖާ ގެންގޮސްދިނީ އެވެ.\nޑެރީލް ރޮބިންސަން މި ކުއްޖާއާ ދޭތެރޭ ކަންތައް ކުރި ގޮތުން ސޯޝަލް މިޑިއާގައި ވެސް ވަރަށް ގިނަ ބަޔަކު އޭނާއަށް ތައުރީފުކޮށް ޝުކުރު އަދާކޮށްފައިވެ އެވެ.\nއިތުރު ލިޔުންތައް ކުޑަކުދިން އެމެރިކާ


Kulhudhuffushi airport runway masakai 53.9 million ah MTCC ah | Mihaaru\nކުޅުދުއްފުށީ އެއާޕޯޓް އަޅަން ބިން ހިއްކުމުގެ މަސައްކަތުގެ ތެރެއިން.\nކުޅުދުއްފުށި އެއާޕޯޓުގެ ރަންވޭ މަސައްކަތް 53.9 މިލިއަނަށް އެމްޓީސީސީ އަށް\n12 ފެބުރުއަރީ 2018 - 14:33 10 comments\nހދ. ކުޅުދުއްފުށީގައި ހަދާ އެއާޕޯޓުގެ ރަންވޭ މަސައްކަތްތައް، 53.9 މިލިއަން ރުފިޔާ އަށް އެމްޓީސީސީއާ މިއަދު ހަވާލު ކޮށްފި އެވެ.\nރީޖަނަލް އެއާޕޯޓުގެ އޮފީހުގައި ބޭއްވި ރަސްމިއްޔާތެއްގައި، ސޮއިކުރި މި އެއްބަސްވުމުގެ ދަށުން ރަންވޭ މަސައްކަތުގެ އިތުރުން، ޑިޒައިން އަދި ކޮންސަލްޓެންސީ ސާވިސް އާއި އެ ސަރަހައްދު ސާފުކުރުމުގެ މަސައްކަތް ވެސް ކުރާނީ އެމްޓީސީސީންނެވެ.\nއެއްބަސްވުމުގައި ސޮއި ކުރެއްވުމަށް ފަހު، ރީޖަނަލް އެއާޕޯޓްސްގެ ޑިރެކްޓަ ޖެނެރަލް ފަހު ސާމީ އަގީލް ވިދާޅުވީ، ކުޅުދުއްފުށީ އެއާޕޯޓުގައި ހަދާ ރަންވޭގެ ދިގުމިނުގައި 1.2 ކިލޯމީޓަރު ހުންނެ ކަމަށެވެ. އަދި ރަންވޭގެ މަސައްކަތް އެމްޓީސީސީން 160 ދުވަހުގެ ތެރޭގައި ނިންމަން ޖެހޭނެ ކަމަށް އޭނާ ވިދާޅުވި އެވެ.\nސަރުކާރުން ހިންގާ ކުޅުދުއްފުށީ އެއާޕޯޓް މަޝްރޫއުގެ ބިން ހިއްކުމުގެ މަސައްކަތް ވެސް ކުރީ އެމްޓީސީސީން ނެވެ. އެ ކުންފުނިން ބަނދެގެން ގެނައި ކޮންނަ ބޯޓު "މަހާ ޖައްރާފް"ގެ ފުރަތަމަ މަސައްކަތުގެ ގޮތުގައި ކުރިއަށް ގެންދިޔަ އެ މަޝްރޫއު އެމްޓީސީސީއާ ސަރުކާރުން ހަވާލުކުރީ 53.4 މިލިޔަން ރުފިޔާ އަށެވެ.\nކުޅުދުއްފުށީ އެއާޕޯޓު ރަންވޭގެ މަސައްކަތް އެމްޓީސީސީއާ ހަވާލު ކުރިއިރު، ސަރުކާރުން ވަނީ އެ ކަން އެމްއާރުޑީސީއާ ހަވާލު ކުރުމަށް ވެސް މަޝްވަރާ ކޮށްފަ އެވެ. އަދި ރީޖަނަލް އެއާޕޯޓްސް އިން ވަނީ އެ މަސައްކަތް ހަވާލު ކުރާނީ، އެމްޓީސީސީ އާއި އެމްއާރުޑީސީގެ ތެރެއިން އެންމެ ކުޑަ އަގެއް ހުށަހަޅާ ކުންފުންޏަކާ ކަމަށް ވެސް ކުރިން ބުނެފަ އެވެ.\nMRDC uvaalan mashvaraakoffi\nއިތުރު ލިޔުންތައް ހދ. ކުޅުދުއްފުށި އެމްޓީސީސީ ސަރަހައްދީ އެއާޕޯޓްތައް\nހޯރަފުށީ އެއާޕޯޓަށް ބިން ހިއްކުން އެމްޓީސީސީ އަށް\n2 years ago 52\nހޯރަފުށީ އެއާޕޯޓަށް ބޭނުންވާ ބިން ހިއްކަން ހުރަސްތަކެއް


Twitter CEO Ge Account Ves Hack Kohfi - Vaguthu\nޓްވިޓާ ސީއީއޯގެ އެކައުންޓުވެސް ހެކްކޮށްފި\nމަޝްހޫރު މީސްމީޑިއާ މަންސަ، ޓްވިޓާގެ ސީއީއޯ، ޖެކް ޑޯޒީގެ ޓްވިޓާ އެކައުންޓް ހެކްކޮށްފިއެވެ.\nހަތަރު މިލިއަނަށްވުރެ ގިނަ ފޮލޯވަރުން ތިބި ޖެކްގެ ޓްވީޓާ އެކައުންޓު ހެކަރުންގެ އަތްދަށުވެފައި ވާކަން ޓްވީޓާ އިންވެސް ރަސްމީކޮށް ހާމަކޮށްފައި ވާއިރު، އެ ކުންފުނިން ބުނީ، ޖެކްގެ އެކައުންޓު ހެކްކޮށްފައިވާ ކަމުގެ މައުލޫމާތު ލިބިގެން އެކަން އިތުރަށް ބަލަމުންދާ ކަމަށެވެ.\nނޫސްތައް ބުނާގޮތުގައި ހެކަރުން ވަނީ ޖެކްގެ އެކައުންޓް އެފަރާތްތަކުގެ އަތްދަށަށް ގެންދިއުމަށްފަހު އެއިން ތަފާތު އެކި ޓްވީޓްތައްވެސް ކޮށްފައެވެ. ނަމަވެސް ޓްވީޓާއިން ވަނީ އޭގެ 20 ވަރަކަށް މިނެޓު ފަހުން އެކައުންޓު އަނބުރާ ހޯދައި އެއިން ހެކަރުން ކޮށްފައި ހުރި ޓްވީޓުތައް ޑިލީޓްކޮށްލާފައެވެ.\nޓްވީޓާގެ ތަރުޖަމާނަކު މީޑިއާގައި ބުނެފައިވާ ގޮތުގައި ޖެކްގެ އެކައުންޓް ހެކް ކޮށްފައިވަނީ، އެ އެކައުންޓަށް ލިންކުކޮށްފައިވާ މޯބައިލް ނަމްބަރު ބޭނުންކޮށްގެން ކަމަށެވެ. އަދި އެކަން އެގޮތަށް ދިމާވީ އެ ނަމްބަރުގެ ޚިދުމަތް ފޯރުކޮށްދޭ ކުންފުނީގެ އިހުމާލުން ކަމަށްވެސް އޭނާ ވަނީ ބުނެފައެވެ. ނަމަވެސް މި މައްސަލަ މިހާރު ހައްލުކޮށްފައިވާ ކަމަށް އޭނާ ބުނެފައި ވެއެވެ.\nޓްވީޓާގެ ސީއީއޯގެ އެކައުންޓު ހެކް ކުރުމާއި ގުޅިގެން ގިނަ ބައެއްގެ ނުރުހުންވުން އެ ކުންފުންޏަށް މިހާރު އަމާޒުވަމުންދާއިރު، ޓްވީޓާ ބޭނުންކުރުން ރައްކާތެރިކަމާއި މެދުވެސް އެފަރާތްތަކުން ދަނީ ސުވާލު އުފައްދަމުންނެވެ. އަދި މިކަމަކީ ޓްވީޓާ އެކައުންޓުތަކުގެ ސެކިއުރިޓީގެ ދޯހަޅިކަމުން ދިމާވި ކަމެއް ކަމަށާއި، އެއްވެސް މީހެއްގެ އެކައުންޓަކަށް ރައްކާތެރިކަމެއް ނެތްކަން މިކަމުން އެނގިގެންދާ ކަމަށް އެފަރާތްތަކުން ބުނެފައި ވެއެވެ.\nޓްވީޓާއިން މިހާރު މި މައްސަލަ އިތުރަށް ބަލަމުންދާއިރު، މިފަދަ ކަމެއް ދެން އިތުރަށް ނުވާނެ ފަދަ ބަދަލެއް ޓްވީޓާއަށް ގެނައުމަށް ތައްޔާރުވަމުންދާކަމުގެ އަޑު ވަނީ ފެތުރިފައެވެ.


Atharu - vNews.mv\nވީނިއުސް 22 February 2021, 20:47\nކާފަ އަބަދުވެސް ބުނާ ވާހަކައެއް އޮވެއެވެ. އެއީ ޖަމާޢަތުގައި ނަމާދު ކުރުމެވެ. އެ ކަން ނުކުރާނަމަ ކާފަ ވަރަށް ހިތްހަމަ ނުޖެހޭނެއެވެ. ކޮންމެ ނަމާދެއް ނިންމުމަށްފަހު އަހަރެން މިސްކިތުގައި އިންތޯ ކާފަ ބަލައެވެ. އަހަރެން ހިތްހަމަ ނުޖެހޭ ކަމަކަށް އެކަން ވިޔަސް، އެކަން ވެގެން ދިޔައީ ޖަމާޢަތުގައި އަހަރެން ބައިވެރިވުމަށް ލިބުނު ހިތްވަރަކަށެވެ.\nކާފައާއެކު މިސްކިތަށް ދިޔަ ދުވަހެކެވެ. ކާފަގެ ގައިން ދުވާ މީރުވަސް އަހަރެންގެ ގައިން ވެސް ދުވާ ފަދައެވެ.\n"ކާފާ. ހާދަ މީރު ވަހެކޭ އެ ދުވަނީ" އަހަރެންނަށް ބުނެވުނެވެ.\n"އެއީ އަތަރު ވަސް. އަން ދަރިފުޅު ވެސް މި ފުޅިން އަތަރު ކޮޅެއް އުނގުޅާލަބަލަ" އަތުމުށުން ފޮރުވާލެވޭ ވަރުގެ ކުޑަ އަތަރު ފުޅިއެއް ކާފަގެ ގަމީހު ޖީބުން ނެގުމަށްފަހު އަހަރެންގެ އަތުގައި އުނގުޅާލަ ދިނެވެ.\n"ދެ އަތުން އުނގުޅާލާ. ދެން ގަމީހުގައި އުނގުޅަލާ. އޭރުން ވަސް ގިނައިރު ހުންނާނީ. އެހެން ނޫނިއްޔާ ވަރަށް އަވަހަށް ވަސްފިލާނެ" ކަންތައް ކުރަންވީ ގޮތާއި އެކަން އެ ގޮތަށް ކުރަނީ ކީއްވެގެން ކަންވެސް ކާފަ ކިޔައި ދިނެވެ.\n"ކާފަ މިސްކިތަށް އަންނަ ކޮންމެ ފަހަރަކު ވެސް އަތަރު އުނގުޅަންތަ؟" އަހަރެން ސުވާލުކުރީމެވެ.\n"މިއީ ކާފަ ހަނދާނުގައި ހުންނަން ފެށީއްސުރެ ކާފަ ކުރަމުން އަންނަ ކަމެއް. ކާފަ މިސްކިތަށް އަންނަނީ ވަރަށް ތައްޔާރުވެގެން. މިކަން ކާފަ ކުރަނީ ވަރަށް ކުރާހިތުން. ނަމާދަށް އައުމަކީ އެ ކަމަށް ބޭނުންވެގެން ކުރާކަމަކަށް ވާންވާނެ. ދަރިފުޅު ވެސް މިސްކިތަށް ދާންވީ އެ ކަންކުރާ ހިތުން. ކާފަމެން ބުނީމާ ނަމާދަށް ދިއުމާއި އެކަން ކުރާހިތުން އެ ކަން ކުރުމަކީ އަދި ތަފާތު ދެ ކަމެއް" ކާފަ އޮޅުން ފިލުވާދޭން ބޭނުންވީ ނަމާދަށް ދާ ސަބަބެވެ.\n"ތިކަން އަހަރެންނަށް ވެސް އެނގޭ. އެކަމަކު ކޮންތާކު ކާފަ އަތަރު ހޯދަނީ؟" ކާފަގެ ވާހަކަތައް ހުއްޓުވަން އަހަރެން ކުރީ އިތުރު ސުވާލެކެވެ.\n"ކާފަ ހުންނާނެ ހުސްނުވާވަރަށް އަތަރު ގެނެސްފައި. ކޮންމެ އަހަރަކު މާލެއަށް ކާފަ ކުރަނީ އެއް ދަތުރު. އެ ދަތުރު އަތަރު ގެންނަނީ" ކާފަ އޮޅުން ފިލުވައިދިނެވެ.\n"ކޮންމެހެން އަތަރު ޖަހަން ޖެހޭތަ؟" ކާފަގެ މޫނަށް ބަލަހައްޓައިގެން ހުރެ އަހަރެން އިތުރު ސުވާލެއް ކުރީމެވެ.\n"ކޮންމެހެން ޖަހާކަށް ނުޖެހޭ. ނަމަވެސް އެ ޖެހުމުން ކާފަ ހިތްހަމަ ޖެހޭ. އެހެންވީމާ ނުޖަހަންވީ ސަބަބެއް ވެސް ނެތް. ކާފަ ގަބޫލުކުރަނީ އެއީ ސާފުތާހިރުވެ ރީތިވުމުގެ ބައެއްކަމަށް. އެހެންވީމާ އެ ކަންކުރުން މޮޅު އިތުރުކަމަށް ކާފައަށް ވިސްނެނީ" ކާފަ ހާމަކުރީ ކާފަ ގަބޫލުކުރާ ގޮތެވެ.\nކާފައާއި އަހަރެންނަށް މިސްކިތަށް ދެވުނީ އެކުއެކީގައެވެ. އޭރު މުދިންބެ ވެސް މިސްކިތަށް އަރަނީއެވެ. އަހަރެން ވެސް ކާފައާއެކު މިސްކިތަށް އަރައި ސުންނަތް ކޮށްލީމެވެ.\nމިސްކިތުގައި އިނދެ އަހަރެންނަށް ވިސްނެމުން ދިޔައީ ކާފަގެ ވާހަކަތަކެވެ. ތެދެކެވެ. ކާފަ މިސްކިތަށް އަންނަނީ އަންނަ ހިތުންނެވެ. އަހަރެންގެ ހަޔާތުގައި ކޮންމެ ދުވަހަކު ކޮންމެ ވަގުތެއްގެ ވެސް ބަންގިދިނުމުގެ ކުރިން މިސްކިތުގައި ކާފަ ހުރެއެވެ. އެ ކަމަށް ކާފަ ސަމާލުކަން ދެއެވެ. އެ ކަމަކީ އެންމެ މުހިންމު ކަންތައް ކަމުގައި ކާފަ ދެކެއެވެ. އެކަމަކު އަހަރެންނަށް މި އުޅެވެނީ ކިހިނެއް ހެއްޔެވެ؟ ނަމާދާ މެދު ކަންތައް މި ކުރެވެނީ ކޮން ގޮތަކަށް ހެއްޔެވެ؟ އެތައް ސުވާލަކުން އަހަރެންގެ އަމިއްލަ ނަފުސު ހިސާބު ކޮށްލީމެވެ. އެއާއެކު ޢަޒުމެއް ވެސް ކަނޑައެޅީމެވެ.\nނަމާދުކޮށް ނިންމައިގެން އަހަރެން ގެއަށް ހިނގައިގަތީ ކާފައާއެކުއެވެ. ގެއަށް ގޮސް ކާފަގެ ކޮޓަރީއަށް ވަނީ ކާފައާ ސުވާލުތަކެއް ކުރާނަމޭ ހިތައެވެ.\n"ކާފަ ކުޑައިރު އުޅުނީ ދަރިފުޅު ތި އުޅުނު ގޮތަށް. ބައެއް ނަމާދުތަކަށް ފަރުވާ ކުޑަކުރެވުނު. އެ ދުވަސްވަރު ބައެއް ފަހަރު މިސްކިތަށް ދެވުނީ ބަންގިގޮވާ ފަހުން. އެކަމަކު މިހާރު އިރާދަކުރެއްވިއްޔާ އެ ގޮތަކަށް ކަންތައް ދިމައެއް ނުވާނެ" ހިނިތުންވެލަމުން ކާފަ ބުނެލިއެވެ.\n"ދަރިފުޅުގެ މުނިކާފައަކީ މި ރަށު ކުޑަ މިސްކިތުގެ މުދިމު. އެ ކާފަ އަކީ ވެސް ގަވައިދުން މިސްކިތަށް ދިޔަ މީހެއް. ކާފަ މި ގެންގުޅޭހެން އަތަރު ގެންގުޅުނު ކާފައެއް. މުނިކާފަ އެންމެ ހިތްހަމަ ނުޖެހެނީ ޖަމާއަތަށް ކާފަ މިސްކިތަށް ނުދާތީ. އެކަމާ ހިތްހަމަ ނުޖެހިގެން މުނިކާފަ ހެދިގޮތަކީ ކާފަ މިސްކިތުގައި ބައިންދާ ނަސޭހަތް ދިނީ. އެ ދުވަހު އެކަން ކުރި ވަގުތު މިސްކިތުގައި އެއްވެސް މީހަކު ނެތް. ތިބީ މުނިކާފައާއި ކާފަ. އެދުވަހު މުނިކާފަ ވަރަށް ރުއި. ހިތުގައި ޖެހިގެން އެ ވާހަކަ ދެއްކި. އަދި އެންމެ ފަހު ނަސޭހަތަކަށް ވެސް ދޭން އޮތީ ޖަމާޢަތުގައި ނަމާދުކުރަން ކަމުގައި ބުނި. އެ ނަސޭހަތް ދޭން އަބަދު މުނިކާފަ ނުހުންނާނެކަމާއި އެކަމަކީ ކާފައަށާއި ކާފަގެ މުސްތަގުބަލަށް މުހިންމު ކަމެއްކަން ބުނެދިން. މުނިކާފަގެ އެ އަސަރުދަ ވާހަކަތަކުން ކާފަގެ ހިތް މަޑުމޮޅިވި. ކާފައަށް ވިސްނުނު. ކާފައަށް އުޅެވުނީ އެންމެ ރަނގަޅަށް ނޫންކަން ގަބޫލުކުރެވުނު" އެހިސާބަށް ކާފަގެ ވާހަކަ ކުރިއަށް ގެންދިއުމަށް ފަހު ވާހަކަ މެދު ކަނޑާލިއެވެ. ކާފައަށް އުނދަނގޫ ވާ ގޮތްތަކެއް ވިއެވެ.\n"ދެންވީ ގޮތަކީ... އެ ނަސޭހަތަށް ފަހު މުނިކާފަ ދިނީ މުނިކާފަގެ އަތުގައި އޮތް އަތަރު ފުޅި. އަދި ބުނި. އޭގެ ވަހުން ރޫހު ތާޒާ ކޮށްލާށޭ. އެ ވަހުން މުނިކާފަ ހަނދާން ކޮށްދޭނޭ. އެހެން ބުނުމަށްފަހު މުނިކާފަ އެދުނީ މުނިކާފަ ސުންނަތް ނަމާދެއް ކޮށްލަންދެން ކާފަ މިސްކިތުގައި ކުޑައިރުކޮޅަކު މަޑުކޮށްލުމަށް. މުނިކާފަގެ އެ އެދުމަށް އިޖާބަދީ މިސްކިތުގެ ފަހަތު ސަފެއްގައި މަޑުކޮށްލައިގެން ކާފަ އިނިން" އެހެން ބުނި ވަގުތު ކާފަގެ ދެ ލޮލުން ކަރުނަ ނީރޭ މަންޒަރު އަހަރެންނަށް ފެނުނެވެ. އަހަރެން އިސްދަށަށް ޖަހާލައި އެ މަންޒަރު ނުފެންނަކަމަށް ހެދީމެވެ.\n"ދަރިފުޅާ މިއީ ވަގުތީ ތަނެއް. މިތަނުގެ ނިމުން އަންނާނީ ކޮންއިރަކު ކިހިނެއް ކަމެއް އެކަކަށް ވެސް ނޭނގޭނެ. މުނިކާފަގެ އެ ވަކިވުން ވެގެން ދިޔައީ ކާފަގެ މުޅި ހަޔާތް ބަދަލުކޮށްލި ކަމަކަށް. މުނިކާފަ ބޭނުންކުރި އެ އަތަރުގެ ވަސް ވެގެން ދިޔައީ ހަގީގަތުގައި ވެސް ކާފައަށް ނަމާދު ހަނދާންކޮށްދޭ ބައިވެރިއަކަށް" ކާފަގެ ވާހަކަ އަހަރެން ގަބޫލުކުރީމެވެ.\nއެ ޖަޒުބާތީ އިހުސާސްތަކުން އަހަރެން ފެންވަރާލީމެވެ. އެ ވާހަކަތަކުން ހަޔާތުގެ މިސްރާބު ބަދަލުކޮށްލަން ނިންމީމެވެ. މާދަމާވެސް މިއަދުވެސް މަރުވެދާނެ ކަން ހަނދާންކުރީމެވެ. ހަޔާތަށް ބަދަލެއް އަންނަން ޖެހޭކަން ގަބޫލުކުރީމެވެ.\nކާފަގެ ކޮޓަރިން އަހަރެން ނުކުތީ އެ ކޮޓަރިއަށް އަހަރެން ވަން އިރު ހުރި އިހުސާސްތަކާއެކުގައެއް ނޫނެވެ. އެ އިހުސާސްތަކަށް ހޭލައްވައިލީ ކާފަގެ ވާހަކަތަކުންނެވެ. ކާފަގެ ތަޖުރިބާއިންނެވެ.\nމިއަދު އަހަރެންނަށް ބަދަލު އަތުވެއްޖެއެވެ. ކާފައާއެކު މިސްކިތަށް ދާން ފެށިއްޖެއެވެ. އަތަރުފުޅި ބޭނުން ކުރަން ވެސް ފެށިއްޖެއެވެ. އޭގެ ވަހުން ނަމާދު ހަނދާން ކޮށްދެއެވެ. ކާފަ މަތިން ވެސް ހަނދާން ވެއެވެ. (ނިމުނީ)\n"އަންވަރުގެ ގިނަ ވާހަކަތައް އަހަރެންނަށް ވަރަށް ކަމުދޭ. ސްކޫލު ދަރިވަރުންނަށް ކިޔައލެވޭ ކަހަލަ ވާހަކަތަކެއް ލިޔެދެއްވުން އެދެން. އެފަދަ ވާހަކަތަކަކަށް އިންތިޒާރު ކުރަން."\nވަރަށް އަސަރުގަދަ ވާހަަކައެއް\nޢބްރަތްތެރި ފިލާވަލެއް ލިއްބައިދޭ ވާހަކައެއް. ވ.ރީިތި


Indonesia Ah Ai Binhelunthakaa Eku Ethah Satheyka Kuhvverin Filaifi - Vaguthu\nއިންޑޮނޭޝިޔާ އަށް އައި ބިންހެލުންތަކާ އެކު އެތައް ސަތޭކަ ކުށްވެރިން ފިލައިފި\nއިންޑޮނޭޝިޔާ އަށް އައި ބިންހެލުންތަކާއެކު، ބައެއް ތަންތަން ސުންނާފަތިވެފައިވާއިރު، ތިން ޖަލަކުން 1200 އެއްހާ ކުށްވެރިން ފިލާފައިވާކަމަށް ރިޕޯޓްތައް ބުނަން ފަށައިފިއެވެ.\n7.5 މެގްނެޓިއުޑްގައި އައި ބިންހެލުމާއެކު އެ ޑިޓެންޝަން ސެންޓަރުތަކުގެ ފާރުތައް ވެއްޓި އެތައް ކުށްވެރިންނެއް ފިލިއިރު، އެ މީހުން ހޯދުމުގެ މަސައްކަތް ކުރަމުން އަންނަ ކަމަށް ރިޕޯޓްތައް ބުނެއެވެ.\nމިނިސްޓްރީ އޮފް ޖަސްޓިސްގެ އޮފިޝަލުން ބުނީ، އެ ބިންހެލުން އައިސް އެތަނުގެ ފާރުތައް ވައްޓާލި ނަމަވެސް، ކުށްވެރިން ތިބީ އެތެރޭގައި ކަަމަށާއި، ނަމަވެސް އެތާ ތެރެއަށް ފެން ވަންނަން ފެށުމާއެކު މީހުން ބޭރުވާން ފެށި ކަމަށެވެ. އަދި އެ ޖަލު ތެރެއަށް ވަން ފެނަކީ ސުނީމީ އެރުމާއި ގުޅިގެން ވަން ފެން ނޫންކަމަށް އޭނާ ފާހަގަކުރިއެވެ.\nއެ އޮފިޝަލް ބުނީ، އެ ކުށްވެރިން އެތަނުން ނުކުތް ކަމަށް ވަނީ، ބިރުން ކަމަށެވެ. ބައެއް ޖަލުތައް ފަޅާލާ މީހުންތައް ފިލިއިރު، ޑޮންގހަލާ ޖަލުން މީހުންތައް ފިލާފައި ވަނީ އެ ތަނުގައި އަލިފާން ރޯކޮށްގެންނެވެ.\nރިޕޯޓްތައް ބުނާގޮތުގައި، އެ މީހުން އެތަނުގައި އަލިފާން ރޯކޮށްފައި ވަނީ، އާއިލާ ދެކިލަން ބޭނުންވާކަމަށް ޑިމާންޑްކޮށެވެ. އެ މީހުންނަށް ވަނީ ބިންހެލުމުގައި ޑޮންގހަލާއަށްވެސް ގެއްލުންތަކެއްވިކަން އެނގިފައެވެ.\nއަދި އެ މީހުންނަށް އާއިލާ ބައްދަލުކުރުމަށް ފުރުސަތު ދިނުމަށް ނިންމާފައިވަނިކޮށް، އެ މީހުން ކެތްނުވެގެން ޖަލު ގޮޅި ހަލާކުކޮށްލީއެވެ. އެކަމުގައި ބައިވެރިވި ބައެއް މީހުން އެހެން ޖަލުތަކަށް ވަނީ ބަދަލުވެސްކޮށްފައެވެ.\nތިން ޖަލަކުން މީހުން ފިލިއިރު، ބައެއް ޖަލުތަކުގައިވެސް އަދިވެސް މީހުން އެބަތިއްބެވެ.


Story: Joodh EP20 - One Online\nޖޫދް - 20\nތަށިތައް ނަގަން ހުރި ނީލަމް ތެދުވެ ބަލައިލީ ކައިރީގައި މީހަކު ހުއްޓުނުހެން ހީވެގެންނެވެ. ކައިރީގައި ހުރި އައްމާރުގެ ނަޒަރު އޭނާއަށް ހުއްޓުމާއެކު އަތުގައި އޮތް ތަށިވެސް ދޫނުވީ ކިރިޔާއެވެ. އެތަނުން އައްމާރު ފެނިދާނެ ކަމަށް ދުވަހަކުވެސް އޭނާ ހީކޮށްފައެއް ނެތެވެ. އެއި ދުވަހަކުވެސް އޭނާ ބައްދަލުކުރަން ބޭނުންވި މީހެއްވެސް ނޫނެވެ. އޭނާގެ ހަޔާތުން ޑިލީޓްކޮށްފައިވާ މީހެކެވެ.\n"ނި ން ނި" އައްމާރަށް ލިބުނު ކުއްލި ސިހުން އަދިވެސް ފިލައިގެން ނުދެއެވެ.\nއެނދުމަތީގައި އިން އަންބަރް އެއްލި ކުޝަން އައިސް ޖެހުނީ ޖޫދުގެ މޫނުގައެވެ. އަނބުރާ އެ ކުޝަން ޖޫދު އެނދަށް އެއްލިއެވެ. އެއާއެކު ދެވަނަ ކުޝަން އައިސް ޖޫދުގެ މޫނުގައި ޖެހިއްޖެއެވެ.\n"މޮޔަވީތަ؟" ޖޫދު ބުންޏެވެ. އޭނާގެ އަޑުގައި ރުޅިވެރިކަމެއްވެސް ހަރުކަށި ކަމެއްވެސް ނެތެވެ.\n"އާނ. އަހަރެން މޮޔަވެއްޖެ. ކަލޭ އަހަރެންނާ ކައިރިނުވާތި" އަންބަރް ހަޅޭއްލަވައިގަތެވެ.\n"ޝްޝްޝް... މަޑުން. މަންމައަށް އިވުނިއްޔާ އަންނާނެ. ހީކުރާނީ އަހަރެން އިބާއަށް އަނިޔާކުރަނީ ކަމަށް" އެނދުގެ ތަންކޮޅެއްގައި އިށީންނަމުން ޖޫދު ބުންޏެވެ.\n"އައްޗީޑި. ކަލޭ އަހަރެންނަށް އިބާ ނުކިޔާތި. އެނަމުން އަހަރެންނަށް ގޮވަނީ އަހަރެން ވަރަށް ލޯބިވާ މީހުން" އަންބަރް ބުންޏެވެ. ރުޅިވެރިކަމާއެކު ވިޔަސް މިފަހަރު އޭނާގެ އަޑު މަޑެވެ.\n"އޯކޭ. އަންބަރް. އެންމެ ރަނގަޅެއްނު"\n"އަހަރެންނަށް ރަނގަޅީ އަހަރެންގެ ނަންވެސް ކަލޭ ނުކިއިއްޔާ. ބޮޑު ކަމެއް"\n"އެންމެ ރަނގަޅު. ކަމަނާ. އަނބިގޮއްޔެ. އަމާނާތް. ވަސިއްޔަތް. ދޫނި. ބޭބީ" މިއިން ކޮންމެސް އެއް ނަމަކުން އަހަރެން ގޮވާނަން" ޖޫދު ބުންޏެވެ. ބުޅާ މަސްގަނޑަށް ބަލާ އުސޫލުން އަންބަރް އިނީ ޖޫދަށް ބަލަހައްޓައިގެންނެވެ.\nޖޫދު އެނދާ ކައިރިވަމުން ދިޔަ ވަރަކަށް އަންބަރްގެ ހިތް ބިރުގަންނަމުން ދިޔައެވެ. ނުދަންނަ މީހަކާއެކު ކޮޓަރިއެއްގައި ބަންދުވުމުން އޭނާގެ ހިތް ނުތަނަވަސްވެއްޖެއެވެ.\n"ހެދުން ބަދަލުކޮށްލައިގެން ނިދާލާ. ކަމަނައަށް ބާއްޖަވެރި ރެއަކަށް އެދެން" އެނދުމަތިން ބާލީހެއް ނަގައިގެން ޖޫދު ހިނގައިގަތެވެ. ކޮޓަރިން ނިކުތުމުގެ ބަދަލުގައި އޭނާ އޮށޯތީ އެއްފަރާތުގައި ހުރި ސޯފާގައެވެ.\n"ލައިޓް ނިއްވާލާ. އަހަރެންނަށް ނިދަން އުނދަގުވޭ" އިރުގަނޑެއްފަހުން ޖޫދު ބަލައިލިއިރުވެސް ގުޑާނުލާ އަންބަރް އެނދުގައި އިނެވެ. ލައިޓް ނިއްވާލަންވެސް ނޫޅުނެވެ. އެންމެފަހުން ޖޫދު ތެދުވެގެން ގޮސް ލައިޓް ނިއްވާލައިފިއެވެ.\n"ކަލޭ ތިއުޅެނީ އަހަރެންނަށް އަނިޔާވެރިވާންތަ؟" އަންބަރް ބުންޏެވެ. "އަހަރެންނަށް އޭރުވެސް އިނގޭ ކަލޭ ތިއީ ރަނގަޅު މީހެއްނޫންކަން" އަންބަރްގެ އެ ޖުމްލައާއެކު ޖޫދުގެ ފިޔަވަޅުތަކަށް ހުއްޓުމެއް އައެވެ. އަންބަރަށް އެހާ އަވަހަށް އޭނާއަކީ ކޮންކަހަލަ މީހެއްކަން ކަނޑައަޅަން އެނގިގެން ނުވާނެއެވެ. ނުލަފާކަން ދައްކަން އޭނާ ކުރީ ކޮންކަމެއް ހެއްޔެވެ؟ ކައިވެނި ކުރި ފަހުން އަދި އިރުތަކެއް ނުވެއެވެ. ވީއިރު އެގޮތަށް ނުބުނެވޭނެއެވެ. އަނބިމީހާގެ އެ ވާހަކަތަކަށް ރައްދު ދޭން ބޭނުންވިޔަސް އޭނާ ހިމޭންވިއެވެ. ސޯފާގައި އިށީނދެފައި އޭނާ އަންބަރަށް ބަލައިލިއެވެ. އެނދުން ތެދުވެގެން ގޮސް އަންބަރް ކޮޓަރީގެ ހުރިހާ ލައިޓްތަކެއް ޖެއްސިއެވެ. ކުރެވުނުހާ ޖެއްސުމެއް އޭނާ ޖޫދަށް ކުރާނެއެވެ.\n"އަހަރެން ނިދަންވީމަ ނޫނީ މިކޮޓަރީގެ ލައިޓްތައް ނިވައިގެން ނުވާނެ" އަންބަރް ބުންޏެވެ. އެނދުގައި އިށީނދެފައި ދެކަކޫ ގެނެސް ގަޔާ ކައިރިކޮށްލާފައި ކަކުލުގައި އޭނާ ދެއަތް އަޅުވާލިއެވެ. އަންބަރްގެ އެ އަމަލުން ޖޫދު ކައިރިއަށް ހިނިއައެވެ. ނުނިދާ އަނބިމީހާއާއެކު ސަމާސާ ކުރުމުގައި ވަގުތު ހޭދަކޮށްލަން އޭނާގެ ހިތް އެދުނެވެ. އެގޮތަށްވެސް ކައިވެނީގެ ފުރަތަމަ ރެއިން އުފާ ހާސިލުކުރެވިދާނެއެވެ.\n"އަހަރެން ކަމަނާ އުރާލައިގެން ފާހާނާއަށް ގެންގޮސްދޭންވީތަ؟" ޖޫދު ބުންޏެވެ. "އެހެން މިބުނީ ހެދުން ބަދަލުކުރަންދާން މަސައްކަތަށް އިންހެން ހީވާތީ"\nއަންބަރް ފުންމައިގެން ތެދުވިއެވެ. ހީވީ ބުރަކަށްޓަށް ކައްޓެއް ހެރިގެން ތެދުވި ހެންނެވެ. އޭނާ ހީކުރީ ޖޫދުގެ ޖުމްލަ ނިމޭއިރު ހުންނާނީ އޭނާ އުރާލައިގެން ކަމަށެވެ. އެނާ ކުއްލިއަކަށް ކޮޅަށް ތެދުވީ ޖޫދަށް އެ ފުރުސަތު ނުދިނުމަށެވެ.\n"ޗީޑި. ކަލޭ އަހަރެންނާ ކައިރިވެގެންވެސް ނުވާނެ. ހަމަ ތެދެއް މިބުނީ އަހަރެންނާ ހަމައަށް އަޔަސް އަހަރެން މިގެއިން ނިކުމެގެން ދާނަން"\nއަންބަރްގެ ކޮންމެ ޖުމްލައަކާއެކު ޖޫދުގެ ހިތަށް ތަދުވެއެވެ. އެހެންނަމަވެސް އޭނާ އެކަން ފާޅެއް ނުކުރެއެވެ. ކައިވެނި ކުރުމުގެ މާކުރިން އޭނާއަށް އަންބަރް އޭނާދެކެ ނަފްރަތުވާކަން އިނގެއެވެ. ނޭނގެނީ ނަފްރަތު ކުރަންވީ ސަބަބެވެ.\nކޮޓަރިއަށް ވަދެ ދޮރު ލައްޕާލި ގޮތަށް ނީލަމްއަށް ދޮރުފަތުގައި ލެގެވިއްޖެއެވެ. އައްމާރު އާ އެއްތަނެއްގައި އެންމެ ހިނދުކޮޅަކުވެސް ހުންނަން އޭނާ ބޭނުމެއް ނުވިއެވެ. ތަށިތައްވެސް ހުރި ތަނުގައި ބަހައްޓާފައި އޭނާ އައީ އައްމާރު ވާހަކަދެއްކުމުން ޖަވާބެއްނުދީއެވެ. އޭނާ މަޑުމަޑުން ހިނގާލާފައި ގޮސް އެނދުގައި އިށީނެވެ.\n"އައްމާރް، ކީއްކުރަން މިރަށަށް އައީ؟ އަހަރެން ހޯދަންތަ؟ ނޫން. އެއީ އަހަރެންނާ ބަލާފަ ކޮން ފެންވަރެއްގެ ބައެއް. އޭނަ އަހަރެން ހޯދާކަށް ނާންނާނެ. ނާންނާނެ. އެވާނީ އިއްތިފާގަކުން ބައްދަލުވީކަމަށް" ނީލަމް އޭނާގެ އަމިއްލަ ހިތާ ވާހަކަދައްކަމުން ދިޔައެވެ.\nފެންވަރައިގެން ނިކުމެ ލޯގަނޑު ކައިރީގައި ހުރި އައްމާރުއަށް ވިސްނެނީއެވެ. ބައެއްފަހަރު އޭނާއަށް ހީލެވެއެވެ. އެއީ ހަމަ ޙަޤީޤަތްބާއޭ ކިތަންމެ ފަހަރަކު އޭނާގެ ހިތަށް އަރައިފިއެވެ. 'ނިންނި' މަޑުމަޑުން އޭނާއަށް ކިޔައިލެވިއްޖެއެވެ. ހައިރާންވެފައި ދެލޯ ބޮޑުކޮށްގެން ބަލަހައްޓައިގެން ހުރިގޮތް އަދިވެސް އޭނާއަށް ފެންނަ ކަހަލައެވެ. "ނިންނި ކީއްވެ އަހަރެންނާ ވާހަކަނުދެއްކީ؟ އަދިވެސް އަހަރެން ލޯބިވާ ކަމަކަށް ޤަބޫލެއްނުކުރެވޭތަ؟" އައްމާރު ހިތަށް އެރިއެވެ. ދެފަރާތަށް ބޯހޫރާލާފައި ފޯނު ހިފައިގެން އައިސް އޭނާ އެނދަށް އެރިއެވެ. ފޯނު ރިންގުވާން ފެށީ ވެސް އެވަގުތުގައެވެ. އަރާފައި އިން ޔޫނުސް ގެ ނަން ފެނިފައި އައްމާރު ހިނިއައެވެ. އެ ކޯލު އޭނާއަށް އަންނާނެކަން މާކުރިންވެސް އޭނާއަށް އިނގެއެވެ. ކަންތައްތައް ވެގެން ދިޔަގޮތުން އެވަގުތު މާގިނަ ވާހަކައެއް އޭނާއަށް ޔޫނުސް ކައިރީގައި ނުބުނެވުނެވެ. ފޯނަށް ޖަވާބުނުދޭން ހިތަށް އަރާފައިވެސް އެއީ އަދި ހައްލެއްނޫންކަން އިނގޭތީ އޭނާ ފޯނު ނަގައިފިއެވެ.\n"މާދަމާ ކޮފީ އޮންނާނެ އިނގޭ" ފޯނު ނެގި ގޮތަށް ޔޫނުސް އެއްޗެއް ބުނުމުގެ ކުރިން އޭނާ ބުނެލިއެވެ.\n"ކަމުދިޔައީތަ؟ ޔޫނުސް އެހިއެވެ. "ތިދެމީހުން އެކަކު އަނެކަކާ ވަރަށް މެޗުވޭ އިނގޭ"\n"ހެހެހެ... ކަމުދިޔަކަން އިނގޭނީ ދެން މާދަމާ ބައްދަލުވީމަ"\n"ނޫނޭ ކޮންމެސް ކަމެއްވެއްޖެ. ސީރިޔަސްކޮށް ބުނެބަލަ. ވީގޮތެއް ނޭނގެންޏާ އަހަރެންނަށް ނުވެސް ނިދޭނެ" ޔޫނުސް ބުންޏެވެ.\n"މީހުން އަތުން ކަނޑަށް ގެއްލޭ އެއްޗެހި ހޯދުމަކީ ފަސޭހަކަމެއް ނޫން. އެކަމަކު އަހަރެންގެ ނަސީބު އަތުގައި ހިފައިފި. އަލްޙަމްދުލިﷲ"\n"ތިބުނީ؟ ނުވިސްނުނު. އަނެއްކާ އެއީ ކުރިން ކަނޑަށް ގެއްލުނު މަންޖެއެއްތަ؟\n"ހެހެހެ... އަހަރެން އަތުން ކަނޑަށް ގެއްލުނު ވަރަށް އަގުބޮޑު ޖަވާހިރުކޮޅެއް ފެނިގެން މިއުޅެނީ" އައްމާރު ބުންޏެވެ. "މިގަޑީގަ ބުނެވޭނެ ވަރަށް މިބުނީ. ތަފްސީލަކަށް ދެވޭނީ މާދަމާ"\nގަޑިން ދޭއް ޖަހަން ކައިރިވެއްޖެއެވެ. އަންބަރްގެ ދެލޮލުގައި ނިދީގެ އެއްވެސް އަސަރެއް ނެތެވެ. ކޮޓަރި ތެރެއަށް ވެރިވެފައި ވަނީ ހަމަހިމޭންކަމެވެ. އިށީނދެގެން އިނދެ އިނދެ ވަރުބަލިވެގެން ޖޫދު ހުރީ ކުޑަދޮރު ކައިރީގައި ކޮޅަށެވެ. އެހެން ހުރެފައި އިރުކޮޅަކާ އޭނާ އަންބަރަށް ބަލައިލައެވެ. ދޭތެރެއަކުން ސަމާސާއަށް އެއްޗެއް ބުނެލަނީ ޖޫދެވެ. އެއިން ކޮންމެ އެއްޗަކަށް އަންބަރް ޖަވާބުދެނީ ރުޅިވެރިކަމާއެކުއެވެ.\n"އަހަރެމެން ދެމީހުންގެ ފަސްޓް ނައިޓް ކިހާ ޔުނިކް" އަންބަރާ ދިމާލަށް އެނބުރިލަމުން ޖޫދު ބުންޏެވެ. "ނޫންތަ؟"\n"މިގަޑީގަ ކީއްކުރަން ތިއުޅެނީ؟" ކޮޓަރީގައި ހުރި އަލަމާރީގެ ދެ ދޮރުފަތް ހުޅުވާލައިގެން އަންބަރް ހުރުމުން ޖޫދު އެހިއެވެ.\n"މިއަލަމާރިން ކަލޭގެ އެއްޗެހި ނަގާ. އަހަރެން ބޭނުމެއްނޫން އަހަރެންގެ ހެދުމެއްގައިވެސް ކަލޭގެ އެއްޗެއް ޖެހޭކަށް" އަންބަރް ބުންޏެވެ. ޖޫދު ހިނިއައެވެ.\n"އަހަރެން އެއްޗެއް އެބަހުރިތަ؟" ޖޫދު ބުންޏެވެ. ރަނގަޅަށް ބަލާ ޗެކް ކޮށްބަލަ"\n“ދެން މިއީ ކޯޗެއް ފަތްޖަހާފަ" އަލަމާރީގެ ތިންވަނަ ދޮރު ހުޅުވާލާފައި އޭގައި ފަތްޖަހާފައި އޮތް އެއްޗެއް ދަމައިގަންނަމުން އަންބަރް ބުންޏެވެ. އޭނާ މައިތިރިވީ އެނދުގައި އަޅާ ބެޑްޝީޓް ނިއުޅުވިގެން ތިރިއަށް ފޭބުމުންނެވެ. އަންބަރް މޫނު ހަދާލިއެވެ.\n"އަހަރެން ހުންނާނީ މާކުރިން ތި އަލަމާރިން އަހަރެންގެ އެއްޗެހި ނަގާފަ. ތިއެނދަކީވެސް އަލަމާރިއަކީވެސް ޑްރެސިންގް ޓޭބަލަކީވެސް އަހަރެންގެ އަނބިގޮއްޔެގެ އެއްޗެހި" ޖޫދު ބުންޏެވެ. "އެކަމަކު ބުނަން ފާހާނާ ބޭނުންކުރާނީ އަހަރެމެން ދެމަފިރިން"\nއައި ރުޅިން އެއްޗެއް ނުބުނެ އަންބަރް ގޮސް އެނދަށް އެރިއެވެ. އޭނާއަށް އިތުރުގޮތެއް ނެތިގެން ކަހަލައެވެ. ހީލަމުން ޖޫދު ގޮސް ސޯފާގައި އިށީނެވެ. އަންބަރް ތެދުވޭތޯ ބަލަން އިރުކޮޅަކު އޭނާ އިނެވެ. އޮށޯތީ އަންބަރް ނިދީ ކަމަށް ބަލާފައެވެ. ނިތްމައްޗަށް އަތް އެއްލައިގެން އޮވެފައި ކޮޓަރީގައި މީހަކު އުޅޭހެން ހީވެގެން އޭނާ ބަލައިލިއެވެ. އަންބަރް ފެނުމުން އޭނާ ހައިރާންވިއެވެ. އެނދު ކައިރީގައި ދެކޮޅަށް ހިނގަން އަންބަރް ހުއްޓެވެ. މިއީ ކޮންކަހަލަ އަންހެންކުއްޖެއް ބާއޭ ޖޫދުގެ ހިތަށް އެރިއެވެ. މިނިވަންކަމާއެކު އުދުހެމުން ދިޔަ ކޮކާލެއް ފިޔަކޮށާލާފައި ކޮއްޓެއްގައި ހައްޔަރުކުރެވުނު ކަމުގެ އިހުސާސެއް ޖޫދަށް ކުރެވުނެވެ. އަންބަރް އެއުޅެނީ ނުނިދިގެންބާއެވެ؟ ނިދާތަން ބަދަލުވީމަ އުނދަގުވަނީ ހެއްޔެވެ؟ ނޫނީ އަހަރެން ގޯނާއެއް ކޮށްފާނެ ކަމަށް ހީވަނީ ހެއްޔެވެ؟ ކޮންމެއަކަސް އެހާލަށް އަންބަރް ދޫކޮށްލާފައި ނިދާކަށް ޖޫދުގެ ހިތް އެއްބަހެއް ނުވިއެވެ. އެހެންކަމުން އަނެއްކާވެސް އޭނާ ތެދުވެ އިށީނދެއްޖެއެވެ. ނިދާގަޑި ފަހަނައަޅާ ދިޔުމުން ތާއްޔާ ޖެހެމުންދިޔަ ޖޫދު ސިހުނީ ހަރުކޮށް ހިނގާލާފައި ދިޔަ އަންބަރް އެނދުގެ އަނެއްފަރާތަށް ގޮސް ހުއްޓުމުންނެވެ. ހައިރާންވެފައި ޖޫދު ބަލަހައްޓައިގެން ހުއްޓާ ކޮޓަރީގައި ދިއްލާފައި ހުރި ހުރިހާ ލައިޓްތަކެއް އަންބަރް ނިއްވާލައިފިއެވެ. އެއަށްފަހު ނިދާ ލައިޓް ޖެއްސިއެވެ. ކޮޓަރިއަށް ފެތުރިގެން ދިޔަ ރަތްކުލައިގެ ފަނޑު އަލިކަމުގެ ތެރެއިން ވަށާލާފައި ގޮސް އެނދުގައި އަންބަރް އޮށޯތްތަން ފެނުނެވެ. އޭނާ ހިތަށް ހަމަޖެހުމެއް ލިބުނީ ދެނެވެ.\nދަމު ނަމާދުކޮށް ނިމިގެން ޖޫދު އައިސް ހުއްޓުނީ އަންބަރް ނިދާފައި އޮތް އެނދު ކައިރީގައެވެ. ކޮޓަރިއަށް ވެރިވެފައިވާ ފަނޑު އަލިކަމުގެ ތެރެއިން ނިދާފައި އޮތް އަނބިމީހާގެ މޫނަށް ޖޫދު ބަލައިލިއެވެ. ކޮންފަދަ ފުރިހަމަ ކަމެއް ހެއްޔެވެ؟ ރީތި ކުއްޖެކެވެ. މައުސޫމު މޫނެކެވެ. އަންބަރްގެ މޫނުގައި ފިރުމާލަން ޖޫދަށް އަތް ހިއްލާލެވުނީ ބޭއިހްތިޔާރުގައެވެ. ތި ރީތިކަމުގެ ފަހަތުގައި ތިވަނީ ޝައިތާނީ ކުލަވަރެވެ. ހާދަހާ ނަސީބުދެރަ ކުއްޖެކެވެ. ފަތިސްނަމާދުގެ ބަންގީގެ އަޑު ޖޫދުގެ ކަންފަތުގައި ޖެހުނީ އެހެން ހުއްޓައެވެ.\nފާހާނާއަށް ވަދެ އަލުން ވުޟޫކޮށްލައިގެން ނިކުމެ ޖޫދު ހުއްޓުނީ އަންބަރް ނިދާފައި އޮތް ފަރާތުން އެނދު ކައިރީގައެވެ. ނަމާދުކުރަން އަނބިމީހާއަށް ގޮވަން އޭނާ ފަސްޖެހުނެވެ. އެހެންނަމަވެސް އަނބިދަރިން ލައްވާ ނަމާދުކުރުމަކީ ފިރިއެއްގެ މައްޗަށް އޮތް ވާޖިބެއް ކަމުގައި ވާތީ މަޑުމަޑުން އަންބަރަށް ގޮވިއެވެ. އަންބަރަށް ހިލަމެއް ނުވިއެވެ. އެންމެފަހުން ޖޫދު ކޮޓަރީގެ ހުރިހާ ލައިޓްތަކެއް ޖެއްސިއެވެ. އަންބަރަށް ގޮވަން އޭނާ ގައިގައި އަތްލާކަށްވެސް ނުކެރުނެވެ. އެހެންކަމުން ޖޫދު ވިސްނީ އެހެން ގޮތެކެވެ. ފޯނުން ބަންގި ޖަހާފައި އަންބަރްގެ ކަންފަތް ކައިރީގައި ބޭއްވިއެވެ. "މިދެން ކިހާ ދެރަކަމެއް؟" ބަންގީގެ އަޑު އިވުމުން އަނބިމީހާގެ ދުލުން ބޭރުވި ބަސްތައް އަހާފައި ޖޫދު ހައިރާންވިއެވެ. އެހާވަރަށް އިސްލާމްދީނާ މެދު ޣާފިލުވެފައިވާ ކުއްޖެއް ހެއްޔެވެ؟\n"ފަތިސްނަމާދު ކުރަން ތެދުވޭ. މިގޭގަ ނަމާދުނުކުރާ މީހަކަށް ނޫޅެވޭނެ" އަންބަރަށް ހޭލެވުނުކަން އިނގުމުން ޖޫދު ބުންޏެވެ. އުނދަގުލާއެކު ދެލޯ ހުޅުވާލިތަނާ އަންބަރް ހަނދާންވިއެވެ. އޭނާއަށް އޮވެވުނީ އަމިއްލަ ގޭގައި އަމިއްލަ އެނދުގައި ނޫންކަން ހަނދާންވިއެވެ.\n"ކަލޭ ހީކުރީ މަށަކީ ނަމާދުނުކުރާ މީހެއް ކަމަށްތަ؟" ނިންޖާ ހެދި ރަނގަޅަށް ދެލޯ ނުހުޅުވިގެން އުޅުނުއިރު ވެސް އަންބަރް ދިމާކުރީ ޒުވާބު ކުރާށެވެ. ކޮންމެއަކަސް އަންބަރްގެ އެ ޖުމްލައިން ޖޫދުގެ ހިތަށް ފިނިކަމެއް ގެނުވިއެވެ.\n"އަހަރެން މިދަނީ މިސްކިތަށް" ޖޫދު ހިނގައިގަތެވެ. ޖޫދު ދިޔަކަން ޔަޤީންކޮށްފައި އަންބަރް އަނެއްކާ އޮށޯތެވެ. އެހެންނަމަސް ނިދޭގޮތެއް ނުވިއެވެ. ސުމައްޔާގެ ފޯނު އަންނަން ފަށައިފިއެވެ. މުޅި މޫޑު ހަރާބުވިއެވެ. ނިދިވެސް ފިލައިގެން ދިޔައެވެ. އެންމެފަހުން ބަދަލުކުރާނެ ހެދުމެއް ހިފައިގެން ގޮސް އޭނާ ފާހާނާއަށް ވަދެއްޖެއެވެ.\nވަޒީފާއަށް ދާން ތައްޔާރުވާން ހުރި އައިމަންގެ ފަހަތުގައި އަލިޝްބާ ހުއްޓުނެވެ. ހީލާފައި އޭނާ އައިމަންގެ ފަހަތުން ބައްދާލިއެވެ. އައިމަންގެ ވަފާތެރިކަމާ އޯގާތެރިކަމަކީ އޭނާއަށް ކޮންމެ ދުވަހަކު ހުޅުވާލެވޭ ހަދިޔާ ފޮށްޓެކެވެ. އެއީ ދުވަހަކުވެސް އޭނާ ބަދަލުވާން ނޭދޭ ޙަޤީޤަތެކެވެ.\n"މިއަދު ހާދަ އުފަލުން ހުރިހެން ހީވެޔޭ؟ އައިމަން ބުނެލިއެވެ. އަލިޝްބާ ހީލިއެވެ. އައިމަންގެ ކުރިމަތީގައި ހުއްޓިފައި ކަރުގައި އޮތް ޓައީ ރީތިކުރަން ފެށިއެވެ.\n"ވަރަށް އުފަލުން. އެކަމަކު..." އަލިޝްބާ ބުންޏެވެ. "އައިމަންއަށް ހީވަނީ ކިހިނެއް؟"\n"ތިބުނި އެއްޗެއް ނޭނގުނު" އައިމަން ބުންޏެވެ.\n"ހީވޭތަ އިބާކޮއްކޮ ރަނގަޅުވެދާނޭ. ރޭގަ އޭނަ ކަންތައްކުރާނެ ގޮތެއް ނޭނގޭތީ މަށަށް ރަނގަޅަށް ނުވެސް ނިދޭ" އަލިޝްބާ ބުންޏެވެ.\n"ހެހެހެ... ލިބާއަށް އިހުސާސެއް ނުވޭތަ؟ އަހަރެންނަށް އިހުސާސްވި" އައިމަން ބުންޏެވެ.\n"ކޮންކަމެއް. އަހަރެންނަށް ނުވޭ" ހައިރާންވެފައި އަލިޝްބާ ބުންޏެވެ.\n"މިހާރު އަރާ ތޫފާންތަކަށް ނަން ދީފައެއްނު ހުންނަނީ. ރޭގަ ޖޫދުގެ ކޮޓަރިއަށް އެރީ އިބާގެ ނަމުން ނަން ދީފައިވާ ތޫފާނެއް" ސަމާސާ އެކުލެވޭ ރާގެއްގައި ޖޫދު ބުންޏެވެ. ނުހޭން ހުއްޓަސް އަލިޝްބާއަށް ހެވިއްޖެއެވެ. އަންބަރް ތޫފާނަކަށްވެސް ދޫނުކުރާނެކަން އޭނާއަށް އިނގެއެވެ. "ޖޫދު ފަކީރު ނޮޅާ ކައިނުލިއްޔާ ރަނގަޅު"\n"މިއަދު ޖޫދު ގޮވައިގެން ކޮފީއަކަށް އަރާލީމަ އިނގޭނީ އެ ދެމީހުންގެ މެދުގައި ހިނގައިދިޔަ ހަމަނުޖެހުން"\nގޭތެރެއިން ދެ އަންހެންދަރިން ފެނުމުން ސުމައްޔާގެ ހިތްހަމަޖެހުނެވެ. ހަވީރުގެ ވަގުތެއްގައި އަލިޝްބާއާއެކު އަންބަރް އެގެއަށް އައީ ސުމައްޔާ ފޯނުކޮށްފައި އަންނަން ބުނެގެންނެވެ. އޭނާ އެދުނީ އެކުދިންގެ ފިރިންވެސް ގޮވައިގެން އައުމަށެވެ. އެހެންނަމަވެސް އެއިން އެއްވެސް މީހަކަށް ނާދެވުނެވެ. ދެ އަންހެންދަރީން ގޮވައިގެން އޭނާ ސައިމޭޒު ދޮށުގައި އިށީނެވެ. އިރުކޮޅަކުން ޙާތިމްވެސް ސައިގައި ބައިވެރިވާން އައެވެ.\n"އިބާ، ދަރިފުޅު ރަނގަޅުތަ؟" ސުމައްޔާގެ ފުރަތަމަ ސުވާލު އަމާޒުވީ ފޯނާ ކުޅެން އިން އަންބަރަށެވެ.\n"ދަރިފުޅާއޭ މަންމަ ވާހަކަމިދައްކަނީ" އަންބަރްގެ ފަރާތުން ޖަވާބެއް ނައުމުން ދެވަނަ ފަހަރަށް ސުމައްޔާ ގޮވާލިއެވެ. މޭޒުމަތީގައި ބަންޑުން ފޯނު ބާއްވާފައި އޭނާ އާއިލާއަށް ސަމާލުކަންދިނެވެ.\n"މަންމަ އެހީ ދަރިފުޅަށް ޖޫދު ރަނގަޅު ހޭ؟" ސުމައްޔާ ޖޫދަށް ޝައްކެއް ނުކުރެއެެވެ. އެހެނަސް އޭނާ ބޭނުންވަނީ އެ ސުވާލަށް ހަގު ދަރިފުޅުގެ ފަރާތުން އަންނަ ޖަވާބެއް އަހާށެވެ.\n"ދެން ރަނގަޅުވާނެތާ. އަދި އެހެންނޫނަސް ނޭނގޭނެއްނު" އަންބަރް ބުންޏެެވެ. އަންބަރްގެ އެ ޖަވާބު އަހާފައި ސުމައްޔާ މުޅިއަކުން ހިތްހަމައެއް ނުޖެހުނެވެ. އެހެންނަމަވެސް ދިރިއުޅުމާ ގުޅިގެން މާބޮޑު ވާހަކަތަކެއް އޭނާ އަންބަރާ ނުދައްކައެވެ.\n"މިއަދު ތިދެކުދިން ގެއަށް މިގެނައީ މަންމައާއި ބައްޕަ ވަރަށް ބޮޑު ވާހަކައެއް ދައްކަންވެގެން" ސުމައްޔާ ބުންޏެވެ. އަލިޝްބާ އަދި އަންބަރް އެކަކު އަނެކަކަށް ނަޒަރެއް ދިނުމަށްފަހު ދެން ބަލައިލީ ސުމައްޔާއަށެވެ.\nހަވީރުގެ ހިތްގައިމު އެވަގުތުގެ އުފާވެރިކަން ހޯދަން އެތައް ބަޔަކު މަގުތަކަށް ނިކުމެ އުޅެމުން ދިޔައެވެ. އެހެންނަމަވެސް އެކަކު އިނީ ދެވަނަ ފަހަރަށް މީހެއްގެ ކުރިމައްޗަށް އަރަން ޖެހިދާނެތީ ދޮރާ ހަމައަށްވެސް ނިކުންނަން ބޭނުންނުވެފައެވެ. ފެންވަރައިގެން ނިކުތްގޮތަށް ނީލަމް އަލާމާރިން ބޮޑު ކަޅު ހެދުމެއް ނެގިއެވެ. އެއީ އޭނާ އަލިޝްބާއާއެކު ކުރި ވިޔަފާރިން ގަތް ހެދުމެވެ. ރޭގައި މޫނު އަޅަން އުޅެފައި ފަސްކޮށްލެވުނީތީ މިހާރު އޭނާ ދެރަވެއްޖެއެވެ. މޫނު އަޅާފައި ހުރިނަމަ އޭނާ އެއީ ކާކުކަން ދެނެގަންނަން އައްމާރަށް ނޭނގުނީހެވެ. އެހެންނަމަވެސް ދެން ކުރާނެ ކަމެއް ނެތެވެ. ބޭނުންވަނީ އެއްފަހަރު ފެނިފައި އަނެއްކާވެސް ގެއްލޭށެވެ. ލޯގަނޑު ކުރިމަތީގައި ހުރެ ތައްޔާރުވުމަށްފަހު އެންމެފަހު ކަމަކަށް އޭނާ މޫނުފޮތިކޮޅު ބޮލާއެކު އައްސާލިއެވެ. މޫނު މައްޗަށް ވެއްޓުނު ކަޅު ކުލައިގެ ތުނި ފޮތިކޮޅު ބޯމައްޗަށް އެއްލިއެވެ. އެއާއެކު ފާޅުވެގެން ދިޔައީ އޭނާގެ ދެލޮލެވެ. ފުރަތަމަ ފަހަރަށް ވާތީ ނޭވާ ހާސްވުމުގެ އުނދަގުލާ ބޮލުގައި ރިއްސުން އޭނާއަށް ދިމާވަމުން ދިޔައެވެ. އެހެންނަމަވެސް އެއީ ވަގުތީ އުނދަގޫތަކެއް ކަން އޭނާއަށް އިނގެއެވެ. އާޚިރަތުގެ ފިންޏަށް ބަލާފައި އެ ވޭންތަކަކީ އެއްވެސް އެއްޗެއް ނޫނެވެ. ފަހުކަމަކަށް ދެއަތަށް އަންގި ލެއްވުމަށްފަހު ފަޔަށް އިސްޓކީނު މަހައިގެން އޭނާ ކޮޓަރިން ނިކުތެވެ.\n"ކޮންމެ ގޮތަކަށް ކޮންމެ ކަމެއް ވިޔަސް އަހަރެން ދުވަހަކުވެސް މިއެއް ނުބާލާނަން" ހިތާހިތާ ނީލަމް ބުންޏެވެ.\nގޭ ދޮރުމައްޗަށް މަޑުކޮށްލި ސައިކަލުގައި އިން އަލިޝްބާއަށް ދޮރުމަތީގައި މޫނު ބުރުގާ އަޅާފައި ހުރި އަންހެންމީހާ ފެނުނެވެ. އެއީ ކާކުކަން ނޭނގޭތީ އޭނާއަށް ވާހަކަދައްކަން ނުކެރުނެވެ. އެކުގައި ވަދެގެން އައި އަންބަރް މަޑުނުކޮށް ދިޔައީ ލިފްޓާ ދިމާލަށެވެ.\n"ލިބާ،" އަލިޝްބާއަށް ނޭނގުމުން ނީލަމް ކައިރިއަށް ހިނިއައެވެ. އެހެންކަމުން އަލިޝްބާއަށް އޭނާއަށް ގޮވާލެވުނީސް ފާޑަކަށް ހެވިފައެވެ.\n"ރިއަލީ ނީލޫ..." އަލިޝްބާ ބުންޏެވެ. އުފަލުން އޭނާއަށް ނީލަމްގެ ކޮނޑުގައި ހިފަހައްޓާލެވިއްޖެއެވެ.\n"އަސްލަށްވެސް ނޭނގުނު" އަލިޝްބާ ބުންޏެވެ. "ކިހިނެއްވަނީ؟ އުނދަގުތަ؟"\n"އުނހު. ކުޑަކޮށް ބޮލުގައި ރިއްސަނީ" ނީލަމް ބުންޏެވެ.\nވާހަކަދައްކަމުން ގޮސް ދެކުދިން ވަނީ އަލިޝްބާގެ ބަޔަށެވެ. ކޮފީ ގިރައިގެން އައިސް މަޑުކޮށްލީ ސިޓިންރޫމުން ބޭރަށް ނިކުމެވޭ ބެލްކަނީގައެވެ. ގޭތެރެއިން އެއްވެސް މީހަކު ނުފެންނާތީ ދެކުދިންވެސް ތިބީ މޫނުފޮތިކޮޅު ނަގައިގެންނެވެ.\n"އަހަރެންނަށް ރޭގަ ޕާޓީ ތެރެއިން އައްމާރު ފެނިއްޖެ" ނީލަމް ބުންޏެވެ. އަލިޝްބާގެ ދެބުމައަށް ރޫއެރިއެވެ. އެއީ ކާކު ކަމެއް އޭނާއަށް ނޭނގުނެވެ.\n"އައްމާރު؟" އަލިޝްބާ ކިޔާލިއެވެ. "ކާކު؟ ނޭނގުނު"


Heyo amaluthakun mahroomu kurehvumakee ugoobaatheh\nފާފަތަކަށް އަރައިގަތުމަކީ އަބާއްޖަވެރިކަމާއި، ނުބައިކަން އެތައް ގޮތަކުން ކުރިމަތިކުރުވާ ކަމެކެވެ. އޭގެ އަސަރު މުޖްތަމަޢުތަކަށާއި ވަކިވަކި ފަރުދުންނަށްވެސް ނުހަނު ބޮޑެވެ. އުރެދުންތެރިކަމާއި ފާފައިގެ ޢުޤޫބާތް ދުނިޔޭގައިވެސް ކުތިމަތިވެއެވެ. އޭގެ ތެރޭގައި، ޢިލްމުން މަޙްރޫމް ވުމާއި، ރޯދިބަރަކާތް އުނިވުމާއި، ބަލިތަކާއި ވަބާތަށް ގިނަވުންފަދަ ކަންކަން ހިމެނެއެވެ.\nމާތް ﷲ ވަޙީކުރައްވާފައިވެއެވެ. ﴿وَلَنَبْلُوَنَّكُمْ بِشَيْءٍ مِّنَ الْخَوفْ وَالْجُوعِ وَنَقْصٍ مِّنَ الأَمَوَالِ وَالأنفُسِ وَالثَّمَرَاتِ وَبَشِّرِ الصَّابِرِينَ﴾ (البقرة 155) މާނައީ: "ހަމަކަށަވަރުން ބިރުވެރިކަމާއި ބަނޑުހައިހޫނުކަމުގެ ތެރެއިން ކަމެއް މެދުވެރިކުރެއްވުމުންނާއި، މުދާތަކާއި ފުރާނަތަކާއި މޭވާތައް އުނިކުރެއްވުން މެދުވެރިކުރައްވައި ތިމަންރަސްކަލާނގެ ތިޔަބައިމީހުން އިމްތިޙާނު ކުރައްވާހުށީމެވެ. ކެތްތެރިންނަށް އުފާވެރިކަމުގެ ޚަބަރު ކަލޭގެފާނު ދެއްވާށެވެ!"\nދުނިޔެމަތީގައި ކުރިމަތިވާ ހުރިހާ އިމްތިޙާނުތަކެއްގެ ތެރެއިން އެންމެ ނުރަކާތެރިކަން ބޮޑުކަމަކީ، އުރެދުންތަކަށް އަރައިގަތުމާއި ފާފައިގެ ސަބަބުން ހެޔޮ ޢަމަލުތަކުން މަޙްރޫމު ކުރެއްވުމެވެ.\nއަލްޙަސަނުލް ބަޞަރީ رحمه الله ވިދާޅުވެފައިވެއެވެ.\n"އަޅުތަކުންކުރެ މީހަކު ފާފައަކަށް އަރައިގެން ކަމަށްޓަކައި، އޭނާ ކޮށް އުޅުނު ރޭ އަޅުކަމުން މަޙުރޫމުވެދެއެވެ." އެބަހީ: ރޭއަޅުކަން ކޮށްއުޅެފައި، ކަންނެތްވެ، ނުވަތަ އެނޫން ކަމެއް މެދުވެރިވެގެން ނަމަވެސް އެއަޅުކަމާއި ދުރަށް ޖެހެވުމުގެ ސިއްރަކީ ފާފަތަކަށް އަރައިގަނެވުމެވެ.\nމީހަކު އައިސް އަލްޙަސަން رحمه الله ގެ އަރިހުގައި ދެންނެވިއެވެ. "އަޅުގަނޑު ރޭގަނޑު، އެއްވެސް ބަލިމަޑުކަމެއްވެސް ނެތް ޙާލުގައި، ރޭއަޅުކަން ކުރާހިތުން، ވުޟޫވެސް ކޮށް ހަދައިގެން އޮންނަމެވެ. އެހެނަސް ދަމުނަމާދަށް ތެދުވެވޭ ގޮތެއް ހަމަ ނުވަނީ ކީއްވެ ހެއްޔެވެ؟" އެކަލޭގެފާނު ވިދާޅުވިއެވެ. "ތިބާގެ ފާފަތަކުގެ ސަބަބުން ތިބާވަނީ ބަންދުވެފަ އެވެ."\nފާފައިގެ ސަބަބުން ހެޔޮ ޢަމަލުތަކުން މަޙްރޫމުވެފައިވަނީ ކިތައް ކިތައް މީހުން ހެއްޔެވެ؟ ނަމާދުކުރުމާއި، ރޯދަހިފުމާއި، ކީރިތި ޤުރްއާން ކިޔެވުންފަދަ ހެޔޮ ޢަމަލުތައް ކުރުމަށް ކަންނެތްވެ، ބުރަހެލިވާނަމަ އަމިއްލަ ނަފްސުގެ ޙާލާމެދު ވިސްނައި، ތިމާގެ ކިބައިގައި އިޞްލާޙު ކުރަންޖެހޭ ކަންކަން ހުރިތޯ ބަލައި، ތައުބާވާން ޖެހޭނެއެވެ.\nފާފައިގެ ތެރެއިން އެންމެ ނުބައިކަން ބޮޑު އެއްކަމަކީ މުނާފިޤު ކަމެވެ. މުނާފިޤުން، ހެޔޮ ޢަމަލުތަކުން މަޙްރޫމުވެފައިވާކަން އަންގަވަމުން މާތް ﷲ ވަޙީކުރައްފައިވެއެވެ. ﴿ وَإِذَا قَامُوا إِلَى الصَّلَاةِ قَامُوا كُسَالَى يُرَاؤُونَ النَّاسَ وَلَا يَذْكُرُونَ اللَّهَ إِلَّا قَلِيلًا ﴾ (النساء 142) މާނައީ: "އެއުރެން ނަމާދަށް ތެދުވާއިރު، މީސްތަކުންނަށް ކަންދައްކަމުން ކަންނެތްވެ ތިބެ ތެދުވެތެވެ. އަދި، ވަރަށް މަދުންމެނުވީ، އެއުރެން اللَّه ހަނދުމައެއް ނުކުރެތެވެ."\nމުނާފިޤުންނަށް އެންމެ ބުރަ ނަމާދަކީ ޢިޝާ ނަމާދާއި ފަތިސް ނަމާދު ކަމުގައި ކީރިތި ރަސޫލާ صلى الله عليه وسلم ވަނީ ޙަދީޘް ކުރައްވާފައެވެ. އެހެނީ، ކަރަންޓުގެ އަލިކަން ދުނިޔޭގައި ނެތް އެފަދަ ޒަމާނެއްގައި، އެންމެ އަދިރިކަން ގަދަ ވަގުތުގައި ކުރާ އެ ދެނަމާދަކީ، މީސްތަކުންނަށް އެނަމާދަށް ދަނީ ކޮން ބައެއްކަން ނޭނގޭ ދެނަމާދެވެ. ވީމާ، މީސްތަކުންނަށް ކަންދެއްކުމަށް ނަމާދުކުރާ ބަޔަކަށް އެންމެ ބުރައީ އެ ދެނަމާދުކަމުގައި ވިއެވެ.\nހެޔޮ ޢަމަލުތަކުގެ ސަބަބުން އިތުރު އެހެން ހެޔޮ ކަންކަމާ ގާތް ކޮށްދޭފަދައިން، ފާފައިގެ ސަބަބުން އިތުރު ފާފަތަކަށް މަގުފަހިކޮށްދެއެވެ. މި ސަބަބަށްޓަކައި ދޮގު ހެދުމުން އެކިބާވުމަށް އިތުރު އެކަލޭގެފާނުވަނީ ވަޞިއްޔަތް ކުރައްވާފައެވެ. އެހެނީ ދޮގުވެރިކަން މަގުދައްކަނީ ފާޖިރު ފާސިޤު ކަމާއި އުރެދުމަށެވެ. އަދި އުރެދުންތައް މަގުދައްކަނީ ނަރަކައިގެ އަލިފާނަށެވެ.\nއަޅުތަކުންނަށް ދުނިޔޭގައި ލިބޭ އެންމެ ބޮޑު ޢުޤޫބާތަކީ، ޙައްޤާއި ބާޠިލު އޮޅި، ހެޔޮ ޢަމަލުތަކުން މަޙްރޫމު ވުމެވެ. އެހައިރުން، ހެޔޮ ކަންކަމުންގެ މަތީން ފޫހިވެ، ފާހިޝް ޢަމަލުތަކާއި މުންކަރާތްތަކަކީ މުނިފޫހިފިލުވައިދޭ، ހިތްހަމަޖެހުން ލިއްބައިދޭ ކަންކަމަށްވެގެން ދެއެވެ.\nބައެއް ދަންނަބޭކަލުން ވިދާޅުވެފައިވެއެވެ. ޚުޝޫޢަތްތެރިކަމާއި ހިތުގެ މަޑުމޮޅިކަން ނެތި ދިޔުމަކީ ދުނިޔޭގައި ހެޔޮ ކަމުން މަޙްރޫމު ކުރެއްވުމުގެ ޢަލާމާތެކެވެ. އަޅުކަން ކުރުން މަދުވުމާއި، ގިނަވަގުތު އަޅުކަމުގައި ދެމިހުރުމަކީ ތިމާގެ ނަފްސަށް ބުރައަކަށްވުމަކީ ހެޔޮ ކަމުން މަޙްރޫމު ކުރެއްވުމުގެ ޢަލާމާތެކެވެ. މާތް ﷲ ގެ ބަސްފުޅުތައް އިވޭހިނދު، އެއާމެދު ވިސްނައި ފިކުރު ކުރުމުން އެއްކިބާ ކުރެއްވުމާއި، ތިމާގެ ދެލޮލުން ކަރުނަ ހިކިފައިވުމަކީ ހެޔޮކަމުން މަޙްރޫމު ކުރެއްވުމުގެ ޢަލާމާތެކެވެ. ހިތް ހަރުކަށިވުމާއި، ހެޔޮ ބަސްތަކާއި ނަޞީޙަތް އަޑުއިވުމުން ހިތަށް އެއްވެސް އަސަރެއް ނުކުރުމަކީވެސް ހެޔޮކަމުން މަޙްރޫމު ކުރެއްވުމެކެވެ. ހެޔޮކަމުން މަޙްރޫމުވެފައިވާ އެތައް ބަޔަކުވެއެވެ. ނަމަވެސް އެމީހުންނަސް އެކަން އިޙްސާސް ނުވަނީއެވެ.\nމާތް ﷲ ޙަރާމް ކުރެއްވި މަންޒަރަތައް ބެލުމަކީ، އެލޮލުގެ ކަރުނަ ހިކޭ ކަމެކެވެ. ފަތިސް ނަމާދުގެ ޖަމާޢަތަށް ޙާޟިރުނުވެވުމަކީ މޫނުމަތީގެ އަލިކަން ފަނޑުކޮށްލާ ކަމެކެވެ. ޙަރާމް ގޮތުގައި މުދާ ހޯދުމަކީ ބަރަކާތް ކެނޑޭކަމެކެވެ. ޙަރާމްކުރެއްވި އަޑުތަކާއި ރާގުތައް އެހުމަކީ ޤުރްއާނު ކިޔެވުމުން އެއްކިބާކުރުވާ ކަމެކެވެ. ހިތުގައި ދުނިޔޭގެ ލޯބި ބޮޑުވުމަކީ އާޚިރަތުގެ މަތީން ހަނދާން ނައްތުވައިލާ ކަމެކެވެ.\nވީމާ، ތިމާގެ ޙާލާމެދު ވިސްނައި، ހެޔޮ މަގަށް ރުޖޫޢަވާށެވެ! ހެޔޮ ޢަމަލުކުރުން ގިނަ ކުރާށެވެ! މާތް ﷲ ހަނދުމަކުރުން އިތުރުކުރާށެވެ! ނަފްސު އިޞްލާޙުކޮށްދެއްވުން އެދި ތައުބާވާށެވެ! ދީންމަތީ ހިތް ސާބިތުކޮށްދެއްވާތޯ ގިނަގިނައިން ދުޢާކުރާށެވެ!


Rasmee dhathurufulheh gai Foreign Minister Shahid, Saudi Arabia ah furaavadaigenfi – adduLIVE\nރަސްމީ ދަތުރުފުޅެއްގައި ފޮރިން މިނިސްޓަރ ސައުދި އަރަބިއާ އަށް\nFeb 12, 2019, 19:51 އައިޝަތު ފަތުހީ\nފޮރިން މިނިސްޓަރ ޢަބްދުﷲ ޝާހިދު، ސައުދި ޢަރަބިއާއަށް ކުރައްވާ ރަސްމީ ދަތުރުފުޅެއްގައި މިއަދު ފުރާވަޑައިގަންނަވައިފިއެވެ.\nމިއީ ފޮރިން މިނިސްޓަރުގެ ހައިސިއްޔަތުން އެމަނިކުފާނު ސައުދި އަރަބިއާ އަށް ކުރައްވާ ފުރަތަމަ ރަސްމީ ދަތުރުފުޅެވެ.\nފޮރިން މިނިސްޓްރީ އިން ބުނީ މި ދަތުރުފުޅުގައި މިނިސްޓަރ ޝާހިދު، ސައުދި އަރަބިއާގެ ފޮރިން މިނިސްޓަރ ހިޒް އެކްސެލެންސީ ޑރ. އިބްރާހިމް ބިން ޢަބްދުލްއަޒީޒް އަލްއައްސަފްއާއި، ސަޢޫދީ ސަރުކާރުގެ އެހެނިހެން އިސްވެރިންނާއި ބައްދަލުކުރެއްވުމަށް ހަމަޖެހިފައިވާ ކަމަށެވެ.\nއަދި ދިވެހިރާއްޖެއާއި ސައުދި އަރަބިއާ އާއި ދެމެދުއޮތް ގާތް އަޚުވަންތަ ގުޅުން އިތުރަށް ހަރުދަނާކުރުމަށާއި، ދިވެހިރާއްޖޭގެ ތަރައްޤީއަށް ސަޢޫދީ ޢަރަބިއްޔާއަށް ވެދެވޭނެ އެހީތެރިކަމާއިމެދު މިދަތުރުފުޅުގައި މަޝްވަރާކުރެވޭނެ ކަމަށްވެސް ފޮރިން މިނިސްޓްރީ އިން ބުނެއެވެ.\nމި ދަތުރުފުޅުގައި މިނިސްޓަރ ޝާހިދުގެ އަރިހުގައި ރައީސް އޮފީހުގެ ޕޮލިސީ ސެކެޓްރީ އާމިނަތު ޝައުނާއާއި މިނިސްޓްރީ އޮފް ފޮރިން އެފެއާޒްގެ އެޑިޝަނަލް ސެކެޓްރީ އަހުމަދު ޝިއާންގެ އިތުރުން ޚާރިޖީ ވުޒާރާގެ ބައެއް އިސްބޭފުޅުން ބައިވެރިވެވަޑައިގަންނަވައެވެ.


Aa season ah enme furatahama training feshee Maziya\nއާ ސީޒަނަށް އެންމެ ފުރަތަމަ ޓްރެއިނިން ފެށީ މާޒިޔާ!\nރާއްޖޭގެ އާ ފުޓްބޯޅަ ސީޒަނަށް ތައްޔާރުވުމުގެ ގޮތުން މާޒިޔާއިން ޕްރެކްޓިސް ފަށައިފި އެވެ. މާޒިޔާއަކީ އާ ސީޒަނަށް އެންމެ ފުރަތަމަ ޕްރެކްޓިސް ފެށި ޓީމެވެ.\nމާޒިޔާގެ ކޯޗް ކަމަށް، އަލުން މެސަޑޯނިއާގެ މަރުޔާން ސެކްލޮވްސީ އިއްޔަ ހަމަޖެއްސުމަށް ފަހު އޭނާގެ ބެލުމުގެ ދަށުން މާޒިޔާއިން ވަނީ ޕްރެކްޓިސް ފަށާފަ އެވެ. އާ ސީޒަނަށް ތައްޔާރު ވުމުގެ ގޮތުން ޓްރާންސްފާ މާކެޓްގައި އެންމެ ހަރަކާތްތެރި ކުލަބަކަށް ފެނުނީ މާޒިޔާ އެވެ. އެ ޓީމުން ވަނީ ގައުމީ ޓީމުގެ ނަގާ ކިޔާ ކުޅުންތެރިންގެ ތެރެއިން، ހަމްޒާ މުހައްމަދު 'ހަމްޕް' އިބްރާހިމް ވަހީދު ހަސަން 'ފެލެއިނީ އިއްބެ' އިބްރާހިމް މަހްދީ ހުސައިން 'ހަބޭސް އިއްބެ' އަދި ހުސައިން ނިހާން 'ނިހާޓް' އެ ޓީމަށް ގެނެސްފަ އެވެ. އަދި މީގެ އިތުރުން ތަޖުރިބާކާރު ޑިފެންޑަރު އަބްދުﷲ ހަނީފުވެސް މާޒިޔާއިން ވަނީ ގެނެސްފަ އެވެ.\nމާޒިޔާއަށް 2017 ވަނަ އަހަރުވެސް ކޯޗު ކޮށްދިން ސެކްލޮވްސްކީ އަލުން އިއްޔަ މާޒިޔާގެ ކޯޗް ކަމާ ހަވާލުވުމަށް ފަހު އޭނާ ބުނީ، މާޒިޔާގެ ޓެގެޓް އޭނާއަށް އެނގޭ ކަމަށެވެ.\n"އަހަންނަށް އަބަދުވެސް އެނގޭ މާޒިޔާގެ ޓާގެޓަކީ ކޮބައިކަން، މާޒިޔާގެ ޓަގެޓަކީ ރާއްޖޭގެ ފުޓްބޯޅައިގެ އެންމެ މަތީ ލެވަލްގައި އޮތުން،" ސެކްލޮވްސްކީ ބުންޏެވެ. "މާޒިޔާގައި މިތިބީ ރާއްޖޭގެ ގައުމީ ޓީމުގެ ކުޅުންތެރިން އެ ކުޅުންތެރިންނާ މެދު އަހަންނަށް އިތުބާރު އެބައޮތް، އަހަރެންގެ އަމިއްލަ ނަފުސާމެދު އިތުބާރު އޮވޭ، އެކުގައި އާއިލާއެއްގެ ގޮތުގައި މަސައްކަތް ކޮށްގެން އަހަރެމެންނަށް ކާމިޔާބު ހޯދޭނެ، އަހަރެމެން މިތީބީ ސީޒަންގެ އަންނަ އޮތް ޗެލެންޖާ ކުރިމަތިލާން."\nގްރީން ސްޓްރީޓްގެ ޕްރެކްޓިސްވެސް މިއަދު ހަވީރު ފެށުމަށް އެ ކުލަބުން ވަނީ ތާވަލު ކޮށްފަ އެވެ. ވިކްޓަރީ ސްޕޯޓްސް ކުލަބު 17 އަހަރުން ދަށުގެ ޓީމެއް އެކުލަވާލައި ޕްރެކްޓިސް ފެށި ނަމަވެސް އެ ޓީމުގެ ސީނިއާ ޓީމުގެ ތައްޔާރީތަކާ ބެހޭގޮތުން އަދި މައުލޫމާތެއް ނެތެވެ.\nމިއަހަރުގެ ފުޓްބޯޅަ ސީޒަން ޖޫންގައި ފަށާނެ ކަމަށް އެފްއޭއެމުން ވަނީ ބައެއް މީޑިއާތަކަށް ހާމަ ކޮށްފަ އެވެ. ކަލަންޑަރު އަދި ހާމަކޮށްފައެއް ނުވެ އެވެ.


Peace Tv Raajje ah nufenna goi hadhaifi\nވަރަށް ގިނަ ބައެއްގެ މެދުގައި މަގުބޫލް "ޕީސް ޓީވީ" މީޑިއާނެޓުން ނަގައިފި އެވެ.\nދުނިޔޭގައި ތިއްބެވި މަޝްހޫރު ދީނީ އިލްމުވެރިންގެ ތަފާތު ދަރުސްތަކާއި، ޕްރަގްރާމްތައް ފޮނުވަމުންދާ "ޕީސް ޓީވީ" މީޑިއާ ނެޓުން ނެގުމާއި ގުޅިގެން ވަރަށް ގިނަ ބަޔަކު ދަނީ ކަންބޮޑުވުން ފާޅުކުރަމުންނެވެ.\nއެކަމާ ގުޅިގެން މީޑިއާ ނެޓުން ރަސްމީކޮށް ވަކި އެއްޗެއް ބުނެފައެއް ނުވެއެވެ. ނަމަވެސް ސޯޝަލް މީޑިއާގައި ކަންބޮޑުވުން ފާޅުކުރި ބައެއް މީހުން ބުނީ "ޕީސްޓީވީ" ނުލިބޭތީ މީޑިއާ ނެޓްގެ ކޯލް ސެންޓަރަށް ގުޅުމުން އެ ޗެނަލް ދެއްކުން ހުއްޓާލީ އާންމުންގެ އެދުމުގެ މަތިން ކަމަށް ބުނެ ޖަވާބު ދީފައިވާ ކަމަށެވެ. އެގޮތުން މީޑިއާ ނެޓުން ކުރިއަށް ގެންދިޔަ ހިޔާލު ހޯދުމެއްގައި "ޕީސް ޓީވީ" ބަލަން ބޭނުން ނުވާ ކަމަށާ އަދި އެ ޗެނަލް މީޑިއާ ނެޓްގެ ޗެނަލްތަކުގެ ލިސްޓުން ނަގަން ގިނަ ބަޔަކު އެދިފައިވާ ކަމަށް ޖަވާބުދިން ފަރާތުން ބުނެފައިވާ ކަމަށް ބައެއް މީހުން ވަނީ ބުނެފަ އެވެ. ނަމަވެސް އެކަމާ ގުޅިގެން މީޑިއާ ނެޓުން ރަސްމީކޮށް އެއްޗެއް ނުބުންޏެވެ.\nއިންޑިއާއިން ބޮޑެތި ތުހުމަތުތަކެެއް ކުރަމުންދާ މަޝްހޫރު ދީނީ އިލްމުވެރިޔާ ޑރ. ޒާކިރު ނައިކް އިސްކޮށް ހުންނަވާ ހިންގަމުންދާ ޕީސް ޓީވީ އިންޑިއާގައި ދެއްކުން ވަނީ މަނާކޮށްފައެވެ. އަދި ޑރ. ޒާކިރު އިންޑިއާއަށް ވަޑައިގެންފިނަމަ ހައްޔަރުކުރާނެ ކަމަށްވެސް ވަނީ އިންޒާރު ކޮށްފަ އެވެ. އެކަމާ ގުޅިގެން ޒާކިރު މިހާރު ދިރިއުޅުއް ވަނީ މެލޭޝިޔާގަ އެވެ.\n"ޕީސްޓީވީ" ން ގެނެސްދޭ އެންމެ ހާއްސަ ޕްރަގްރާމްތަކުގެ ތެރޭގައި ޑރ. ޒާކިރު ނައިކު އިސްލާމްދީނުގެ މަތިވެރިކަން ބަޔާންކޮށްދެއްވާ އެތައް ހާސް ބަޔަކާއެކު ބާއްވަވާ ދަރުސްތައް ވަރަށް ފާހަގަކޮށްލެވެއެވެ. އެފަދަ ދަރުސްތަކުގައި އިސްލާމްދީން ގަބޫލުނުކުރާ އެތައް ބަޔަކު ކުރާ ސުވާލުތަކަށް ޒާކިރު ޖަވާބު ދެއްވައެވެ. އަދި ހުއްޖަތް ގާއިމްކުރައްވާ ދައްކަވާ ވާހަކަތަކުގެ ސަބަބުން އެތައް ބަޔަކު އިސްލާމްދީން ގަބޫލުވެސް ކުރެއެވެ.\nމީގެ އިތުުރުން ހުޅަނގާ އިންޑިއާ ފަދަ ގައުމުތަކުން ނުރެހޭ ވަރަށް ގިނަ އިލްމުވެރިންގެ ތަފާތު ޕްރަގްރާމްތައް ވެސް "ޕީސްޓީވީ"ން ގެނެސްދެމުން ގެންދެ އެވެ.\nރާއްޖޭގައި "ޕީސްޓީވީ" ދެއްކުން މަނާ ނުކުރިނަމަވެސް، ޓީވީގެ ހިދުމަތް އެންމެ ފުޅާ ދާއިރާއެއްގައި ދެމުންދާ މީޑިއާ ނެޓުން އެ ޗެނަލް ނުފެންނަ ގޮތަށް ހަދާފައިމިވަނީ އިސްލާމްދީނާ މާތް ރަސޫލާއަށް ފާޅުގައި ބައެއް ދިވެހިން ފުރައްސާރަ ކުރުން އިތުރުވެފައިވާ ވަގުތެއްގައެވެ. އަދި އެފަދަ މައްސަލަތަކުގައި ފިޔަވަޅު އެޅުމަށް ސަރުކާރު ވަރަށް ބޮޑަށް ނުކުޅެދިފައިވާ ވަގުތެއްގަ އެވެ.\nމީޑިއާނެޓް އިސްލާމިކް މިނިސްޓްރީ\nކުޑަކުދިން ލައްވާ އިމާމުވެ ނަމާދު ނުކުރުވަން އަންގައިފި\nއައިސް ޓީވީ އިން ވަޒީފާގެ ގިނަ ފުރުސަތުތަކެއް


“ރަންދީނަރު އެނބުރި އައުން” – ދުނިޔެއަށް ބޮޑު އިންޤިލާބެއް އައުމުގެ ސިގްނަލެއް – ۞ Haqqu.info\n17/10/2015 14/10/2017 ޙައްޤު ނިއުސް ޓީމް\nއިސްލާމީ ޚިލާފަތުގެ ދަޥްލަތް ވުޖޫދަށް އައުމާއެކު މަސައްކަތް ފަށާފައިވަނީ ޠާޣޫތުތަކާއި ޠާޣޫތީ ނިޡާމުތަކާއި ޠާޣޫތުތަކަށް އަޅުކަންކުރާ ހުރިހާ ކާފަރުންނާއި އެމީހުންގެ ކުފުރުގެ މިއްލަތުގެ ވަކިތަކުން އިންސާނިއްޔަތު ސަލާމަތްކޮށް ﷲ` ގެ އެއްކައުވަންތަކަމުގެ ޙުދޫދުގެ ތެރެއަށް އެއީލާހު މާތް ކުރައްވާފައިވާ އިންސާނާ އެއިލާހު ރުއްސަވާ ސޫރާއިގައި އެނބުރި ގެނައުމަށެވެ. މިގޮތުން އިސްލާމީ ޚިލާފަތުން ކުރަން ޤަޞްދުކޮށްފައިވާ މުހިއްމު މަސައްކަތްތަކުގެ ތެރެއިން ކާފަރުންގެ ރިބަވީ ފައިސާގެ ނިޡާމު ނައްތާލައި އިސްލާމްދީނުން ކަށަވަރުކޮށްދީފައިވާ ޢަދުލު އިންސާފުގެ މައްޗަށް ބިނާވެފައިވާ ފައިސާގެ ނިޡާމުގެ މައްޗަށް އަލުން އިޢާދަކުރުމުގެ ބުރަ މަސައްކަތް ހިމެނެއެވެ.\nﷲ` ގެ ކަލިމަފުޅު މަތިވެރިކުރެވުމަށް ކުރެވޭ ޖިހާދުގެ ތެރެއިން ކާފަރުންގެ މާލީ ނިޡާމަށްދެވޭ މިވަރުގަދަ ހަމަލާގެ އެންމެ ފާހަގަކޮށްލެވޭ ކަމަކީ އިސްލާމީ ދަޥްލަތުން މާލީ ނިޡާމަށް ގެންނަން ޤަޞްދުކޮށްފައިވާ އަންނަނިވި ބަދަލެވެ. އެއީ އެއްވެސް އަގެއް ނެތް ފައިސާގެ ނޫޓުތައް ދޫކޮށްލައި ރަން ދީނާރާއި، ރިހި ދިރުހަމުގެ މައްޗަށް ބިނާވެފައިވާ ފައިސާގެ ނިޡާމެއްގެ މައްޗަށް ދުނިޔޭގެ މާލީ ނިޡާމު އިޢާދަކުރުމެވެ. މިމަސައްކަތް ކުރަން ފަށާފައިވާ ކަމުގެ އިޢުލާން އިސްލާމީ ޚިލާފަތް ވުޖޫދަށް އައުމާއެކު ބަޔާންކޮށްފައިވެއެވެ. އިސްލާމީ ދަޥްލަތް ވުޖޫދަށް އައުމަށްފަހު އަހަރެއްވެފައިވަނިކޮށް އިސްލާމީ ދަޥްލަތުގެ އަލްޙަޔާތު މީޑިއާއިންވަނީ މުޥައްޙިދުންގެ ހިތްތައް އުފަލުން ފޮޅި ލޯތަކުން ކަރުނައިގެ ކޯރުތައް ބަނޑުންކޮށް ދޫތަކުން ﷲ` ޙަމްދުޘަނާ ކިޔާޙާލު، ބިމަށް ތިރިވެ ޝުކުރުވެރިކަމުގެ އިހުސާސްތައް ބަނޑުވަމުންދާ ޙާލުގައި އެއިލާހަށް ސަޖަދަކުރުމަށް މެދުވެރިކުރުވި އުފާވެރި ޚަބަރެއް ގެނެސްދީފައެވެ. އެއީ ‘ދަ ރިޓާރން އޮފް ދަ ގޯލްޑު ދީނަރު’ (ރަން ދީނާރު އެނބުރި އައުން) މިނަމުގެ މައްޗަށް ތައްޔާރުކުރެވިފައިވާ ޑޮކިއުމެންޓްރީ އެއް ޢާއްމު ކޮށްގެންނެވެ. އެއީ އިސްލާމީ ޚިލާފަތުގެ ތެދުވެރިކަމާއި އެޚިލާފަތުގެ އިޚްލާޞްތެރިކަން މުޅި ދުނިޔެއަށް ހާމަކޮށްދޭ ޑޮކިއުމެންޓަރީ އެއްގެ އިތުރުން ރަންދީނާރާއި ރިހި ދިރުހަމް ވުޖޫދަށް ގެނައުމާއި ފައިސާގެ ނިޡާމަށް ގެންނަން އިޢުލާންކުރެވިފައިވާ މަޝްރޫޢުގެ ޢަމަލީ މަސައްކަތް ފެށިފައިވާ ކަމުގެ ހެޔޮ ޚަބަރު އެކުލެވޭ ޑޮކިއުމެންޓަރީއެކެވެ.\nރަނާއި ރިހީގެ މައްޗަށް ފައިސާގެ ނިޡާމު އިޢާދަ ކުރުމޭ ބުނެވޭ ބަހުގެ މާނަ ވަރަށް ގިނަ މީހުންނަށް ނޭނގޭނެއެވެ. އަދި އެއްވެސް އަގެއް ނެތް ކަރުދާސް ނޫޓުތަކެއްގެ މައްޗަށް ބިނާވެފައިވާ މާލީ ނިޡާމެއް އައިސްފައިވާ ގޮތެއްވެސް ވަރަށް ގިނަ މީހުންނަށް ނޭނގޭނެއެވެ. އިސްލާމީ ޚިލާފަތުގެ މައި މީޑިއާ މުއައްސަސާ ކަމުގައިވާ ‘އަލްޙަޔާތު މީޑިއާއިން’ ނެރެފައިވާ މިވީޑިއޯގައި މިކަންކަން ވަރަށް ފަސޭހައިން ދެނެގަނެވޭނެ ގޮތަކަށް އެމަޢުލޫމާތު ހުށައަޅައިދީފައިވެއެވެ. ﷲ` ގެ މަތިވެރި ކަލާމްފުޅުން ފައިސާގެ ނިޡާމު އޮތް ގޮތް ބަޔާންކުރައްވާފައިވެއެވެ. އަދި ތާރީޚީ ގޮތުން ދުނިޔޭގެ އެކި ކަންކޮޅުތަކުގައި މާލީ ނިޡާމު ބިނާވެފައިވާ ގޮތް ބަޔާންކޮށްފައިވެއެވެ. އަދި އެއަށްފަހު މިހާރު މިއޮތް ނިޡާމު އައިސްފައިވާ ގޮތާއި، އޭގެ މަންފާ ޙާޞިލްކުރާ ކާފަރުންނާއި ޠާޣޫތުންނާއި މުނާފިޤުންގެ ވާހަކަތައް ބަޔާންކޮށްފައިވެއެވެ. އެއަށްފަހު އިސްލާމީ ޚިލާފަތުން އެކަންކަމާއި ދެކޮޅަށް ކުރަމުންދާ، ކާފަރުންނަށް އިންތިހާއަށް ނުރައްކާތެރި، އިންސާނިއްޔަތަށް ކޮންމެހެން ބޭނުންވާ މިއަގުހުރި މަސައްކަތުން ﷲ`ގެ އިޛުނަފުޅާއެކު ނުކުންނާނެ ނަތީޖާތައް ބަޔާންކޮށްފައިވެއެވެ. އެނަތީޖާއަކީ ރިބާގެ މައްޗަށް ބިނާވެފައިވާ ފައިސާގެ ނިޡާމު ނައްތާލެވުމެވެ. އަދި އެނިޡާމުގެ ދަށުގައިވާ ހުރިހާ ފަރާތެއްގެ އާރާއިބާރު ކެނޑި މުޅި ކާފަރު އުއްމަތް ވިއްސިވިހާލިވެގެންދާނެ ފަދަ އިންޤިލާބެއް އައުމެވެ. އަދި މުސްލިމުންނަށް އެމީހުންގެ ބާރު އަލުން އިޢާދަވުމެވެ. އެއީ އެކަން ވާނެ ގޮތްކަން ތާރީޚުގެ ޞަފްޙާތަކުން ސާފުކޮށް އެނގިގެންދެއެވެ، އެއީ އިހުޒަމާނުގެ ބޮޑެތި ޙަޟާރަތްތައް ނެތިދިޔުމަށް މެދުވެރިވެފައިވާ މައިގަނޑު އެއް ސަބަބަކީ ވެރިކަމުގައި ތިބޭ މީހުންގެ ފައިދާއަށްޓަކައި ފައިސާގެ ނިޡާމަށް އަނިޔާވެރި އިންސާފު ގެއްލޭފަދަ ބަދަލުތައް ގެނައުމުން އުފެދޭ ހަމަނުޖެހުންތަކާއެކު ފެށިފައިވާ ހަނގުރާމަތަކެވެ.\nﷲ`ގެ އިޛުނަފުޅާއެކު، އަދި އެއިލާޙުގެ ފަޟްލުވަންތަކަމާއި ރަޙްމަތުން ދަޥްލަތުލް އިސްލާމިއްޔާގެ މިމަސައްކަތް ކާމިޔާބުވާނެ ކަމާއި މެދު މުސްލިމުން ތިބީ ޔަޤީންކަމުގެ މަތީގައެވެ.\n‘އަލްޙަޔާތު މީޑިއާއިން’ ނެރެފައިވާ ‘ދަ ރިޓާރން އޮފް ދަ ގޯލްޑް ދީނާރު’ގައި އައިސްފައިވާ ވާހަކަތަށް ކުރު ގޮތަކަށް ތިރީގައި ޛިކުރުކޮށްލާނަމެވެ :\nﷲ` ގެ އިލާހީ ޝަރީޢަތުގައި ކަނޑައަޅުއްވާފައިވަނީ ވިޔަފާރިކުރުމާއި ޚިދުމަތްތަކުގެ ބަދަލު ހޯދުމަށް ރަނާއި ރިހި ބޭނުންކުރުމެވެ.\nއެގޮތުގެ މަތީން ރަނާއި ރިހި ޚަލްޤުކުރެވިފައިވަނީ އެކަމަށް އެންމެ އެކަށީގެންވާ ސިފަތައް އެކުލެވޭ ގޮތަށެވެ.\nއަދި އޭގައިވާ ސިފަތަކުގެ ބޭނުންކުރެވި ރަނާއި ރިހި ފައިސާ ފޮތިތަކަށް ހެދި ވިޔަފާރިކުރުމުގައި ބޭނުންކުރެވިފައިވެއެވެ.\nމާތް ނަބީ؛ ގެ ޒަމާނުގައި، އަދި އެކަލޭގެފާނުގެ ހިޔާވަހިކަމުގެ ދަށުން އުފެދުނު އިލާހީ އިސްލާމީ ދަޥްލަތުގެ ޒަމާނުގައި ތިން ވައްތަރެއްގެ ފައިސާ ފޮތިތަކެއްވަނީ ބޭނުންކުރެވިފައިވެ. އެއީ ރޫމީންގެ ރަންދީނާރާއި، ފާރިސީންގެ ރިހި ދިރްހަމާއި، ފާރިސީންގެ ލޮއިން ހެދިފައިވާ ފަލްސެވެ. އެގޮތުގެ މަތީން ރަނާއި ރިހިން ވިޔަފާރިކުރުމުގެ އުޞޫލު އިސްލާމްދީނުން ކަށަވަރުކުރިއެވެ. އަދި އިސްލާމީ ދަޥްލަތުގެ ރަސްމީ ފައިސާގެ ނިޡާމު ބިނާވީ ރަނާއި ރިހީގެ މައްޗަށެވެ.\nޖްރައިން 77 ވަނަ އަހަރު، ޝިރުކާއި ކުފުރު ނައްތާލުމުގެ ގޮތުން ކުރެވުނު މަސައްކަތުގެ ދަށުން، އޭރުގެ ޚަލީފާގެ އަމުރަށް، ރަނާއި ރިހީގެ އައު ފައިސާ ފޮތިތަކެއް ތައްޔާރުކުރެވުނެވެ. އެއީ ރޫމީންނާއި ފާރިސީންގެ ފައިސާ ފޮތިތަކުގައިވާ ޝިރުކާއި ކުފުރާއި އިސްލާމީ އުޞޫލުތަކާއި ޚިލާފު ކުރެހުންތަކާއި ނިޝާންތައް ފޮހެލައި އިސްލާމީ ޝިޢާރުތައް މަތިކުރުމުގެ ގޮތުންނެވެ.\nއިސްލާމީ ޚިލާފަތުގެ ބާރު މުޅި ކަންކޮޅުތަކަށް ފެތުރި، ﷲ` ގެ ހިދާޔަތް އަންދަލުސް އާއި ހިސާބަށް ފޯރިއެވެ.\nމިއިލާހީ މަންހަޖަށް ތަބަޢަވުމާއި ގުޅިގެން އިސްލާމީ އުއްމަތް ފާގަތިކަމާއި ތަނަވަސްކަމާއި އަމާންކަމާއިއެކު ދިރުއުޅެމުން ދިޔައިރު، އިޔުރޮޕުގެ ކާފަރުން ދިރިއުޅެމުން ގެންދިޔައި އަނިޔާވެރިކަމާއި ނޭނޣަނީކަމާއި އަނދިރިކަމާއި ޖަހާލަތުގެ ތެރޭގައެވެ.\nއެމީހުންގެ އަނިޔާވެރިކަމުގެ ތެރެއިން ފުރަތަމަ ފަހަރަށް ‘ބޭންކު ނޫޓޫ’ތައް އުފެދެނެވެ. އޭގެ އަޞްލަކީ އެމީހުން އަތުގައި ފައިސާ ޖަމަޢަކޮށްފިނަމަ ރިބާ އެކުލެވޭ ގޮތަށް ފައިސާ އަނބުރާ ނެގޭނެ ގޮތް ހަމަޖެހުމެވެ. އެގޮތުގެ މަތީން ރަނާއި ރިހީގެ ފައިސާ ފޮތިތައް އެމީހުންގެ ބޭނުކުތަކުގައި ޖަމަޢަކުރުމުން އެފައިސާ ފޮތިތައް ޖަމަޢަކުރެވުނު ކަން އަންގައިދޭ ބޭންކު ރިސިޕްޓެއް ދެއެވެ. އެއީ ބޭންކު ނޫޓުތަކުގެ އަޞްލެވެ.\nމިނިޡާމުގެ ފައިދާ ފެނުމުން ޔޫރޮޕުގެ އެކި ޤައުމުތަކުގައި ބޭންކުތައް ޤާއިމްކުރެވުނެވެ. އަދި ބޭންކުގެ އުޞޫލުތަކުގެ ތެރެއަށް ރިބާވަދެ، ބޭންކުގެ މިލްކިއްޔާތުގައި ނެތް އެހެން މީހުންގެ ފައިސާއިން ރިބަވީ ވިޔަފާރިކޮށް މުއްސަނދިކަން ހޯދަމުން ދިޔައެވެ.\nއެމެރިކާގައި މިނިޡާމަށް ފުރަތަމަ ދެކޮޅުހެދުންތަކެއް އައިނަމަވެސް އެމީހުންވެސް އެނިޡާމު ބަލައިގަތެވެ. އަދި އަމިއްލަ މުއައްސަސާއެއް ކަމުގައިވާ ‘ފެޑެރަލް ރިސާވް ސިސްޓަމުން’ އެމެރިކާގެ ބޭންކު ނޫޓުތައް ޗާޕު ކުރާ ފަރާތް ކަމުގައިވާ ބޭންކަށް ވިއެވެ.\nމަކަރާއި ޚީލަތް ހެދުމާއެކު މީސްތަކުންނަށް ބޮޑެތި އޮޅުވާލުންތައް ދެއްކުމަށްފަހު، އެމެރިކާގައި ޑޮލަރުގެ ނަމުން ފައިސާގެ ނޫޓު ތަޢާރަފްކުރެވުނެވެ. އެޑޮލަރަކީވެސް، ކުރިން ތަޢާރަފުވެފައިވާ ބޭންކު ނޫޓުތައްފަދަ ބިލެކެވެ. ނުވަތަ ރިސިޕްޓެކެވެ. އޭރު ޑޮލަރުގެ މާނައަކީ އެޑޮލަރުގައި ކަނޑައެޅިފައިވާ ޢަދަދަށް ކަނޑައެޅިފައިވާ ރަން ބޭނުންނަމަ ލިބޭނެ ކަމުގެ ޤެރެންޓީއެކެވެ.\nމިކަން އެމެރިކާގައި ތަޢާރަފު ކުރެވުނު އިރު، އެއީ އެމީހުން އަތުގައިވާ ރަނުގެ ސީދާ ބަދަލެއްގެ ގޮތުގައި ތަޢާރަފުކުރެވުނު ނޫޓުތަކެކެވެ.\nއޭޕްރިލް މަހުގެ 5، 1933 ވަނަ އަހަރު، އެމެރިކާގެ ރިޔާސީ ޤަރާރެއް ނެރެ، މީހުން އަތުގައި ތިބި ހުރިހާ ރަނެއް ފެޑެރަލް ރިޒާވް ސިސްޓަމާއި ޙަވާލު ކުރުމަށް އަމުރުކުރެވުނެވެ. އެއީ މީހުން އަތުގައި ތިބި ހުރިހާ ރަނެއް އަތުލައި، އެމެރިކާގެ ތެރޭގައި ހަމައެކަނި ޑޮލަރު ނޫޓު ބޭނުންކުރުމުގެ ނަމުގައެވެ.\nދުނިޔޭގެ ފުރަތަމަ ބޮޑު ހަނގުރާމައަށްފަހު، އެމެރިކާގެ ތެރޭގައި ހަމައެކަނީ ޑޮލަރު ނޫޓު ބޭނުންކުރެވެން ފެށިއެވެ. އަދި ކުރީގައި ޑޮލަރު ނޫޓުގައިވާ ‘ބޭނުންނަމަ މިނޫޓުގެ ބަދަލުގައި ރަން ލިބިދެވޭނެ’ އޮތް ބަސް ނޫޓުން ކަނޑާލުމަށްފަހު، އެނޫން ފައިސާއެއް ބޭނުން ނުކުރެވޭނެ ގޮތަށް ހެދިއެވެ. އޭގެ މާނައަކީ އޭގެ ފަހުން ޑޮލަރު ނޫޓެއްގެ ބަދަލުގައި ލިބޭނީ ހަމަ އެހެން ޑޮލަރު ނޫޓެކެވެ\nފުރަތަމަ ބޮޑު ހަނގުރާމައިގައި އަދި ދެވަނަ ބޮޑު ހަނގުރާމައިގައިވެސް އެމެރިކާ އެހެން ޤައުމުތަކަށް އެކްސްޕޯޓުކުރި ހަތިޔާރާއި މެޝިނަރީއާއި އެހެންވެސް އެކްސްޕޯރޓްތަކުގެ ސަބަބުން އެމީހުން އަތަށް އަރާފައިވާ ރަނުގެ ބޮޑު ޢަދަދާއި އެމީހުންގެ ރައްޔިތުން އަތުން ހޯދާފައިވާ ރަނުގެ ޢަދަދު ވަރަށް ބޮޑުވިއެވެ.\nދެވަނަ ބޮޑު ހަނގުރާމައަށްފަހު، މިރަނުގެ ބޭނުންކޮށްގެން އެމެރިކާއިން ނުބައިވެގެންވާ ހީލަތެއް ހަދައި ‘ބްރެޓޮން ވުޑް ސިސްޓަމް’ ޤާއިމްކުރިއެވެ.\nމިނިޡާމުގެ ދަށުން އިންޓަރނޭޝަނަލްކޮށް ޑޮލަރުގެ ބަދަލުގައި ރަން ލިބޭނެ ގޮތް ހެދިއެވެ. އޭގެ ބަދަލުގައި އެހެން ޤައުމުތަކުގެ ފައިސާ ނޫޓުތައް ޑޮލަރާއި ގުޅުވާލެވުނެވެ. އެގޮތުގެ މަތީން ‘ފެޑެރަލް ރިޒާރވް ސިސްޓަމް’އޭ ކިޔޭ ޕްރައިވެޓް މުއައްސަސާ ވެގެންދިޔައީ މުޅި ދުނިޔޭގެ ބޭންކު ކަމަށެވެ.\nމިކަމަށް ފަހު އެމެރިކާއާއި ވިއެޓްނާމް އާއި ދެމެދު ހަނގުރާމަކުރެވުނެވެ. މިހަނގުރާމައަށް ހޭދަ ކުރުމަށްޓަކައި އެމެރިކާއިން އެމީހުންނަށް ދުވަހަކުވެސް އެވަރަށް ރަން ނުހޯދޭނެ މިންވަރަކަށް ޑޮލަރު ނޫޓުތައް ޗާޕުކުރިއެވެ. މިޙަޤީޤަތް އެހެން ޤައުމުތަކަށް އެނގުމުން، އެމެރިކާގައި ހުރި އެމީހުންގެ ރަން އަނބުރާ އެމީހުންގެ ޤައުމުތަކަށް ގެންދާން ފެށިއެވެ.\nއެމެރިކާގައި ޖަމާޢަކުރެވިފައިވާ ރަން އެކި ޤައުމުތަކުން ގެންދަން ފެށުމާއި ގުޅިގެން، އެކަން ހުއްޓުވުމުގެ ގޮތުން އެމެރިކާގެ ރައީސް ޕްރެޒިޑެންޓް ނިކްސަން ‘ބްރެޓެން ވުޑް ސިސްޓަމް’ އުވާލައި، އެމެރިކާގައި ޖަމަޢަވެފައިވާ ރަން އެހެން ޤައުމުތަކުން ބޭނުންވިޔަސް އަނބުރާ ނުގެންދެވޭ ގޮތަށް ހެދިއެވެ. އެކަމާއި ވިދިގެން ފުރަތަމަ ފަހަރަށް ބައިނަލްއަޤްވާމީ ދުނިޔޭގައިވެސް އެމެރިކާގެ ޑޮލަރަކީ ރަނާއި ރިހީގެ މައްޗަށް ބިނާވެފައިވާ އެއްޗެއްކަމުގައި ނުވިއެވެ. އަދި އެއީ އެއްވެސް އަގެއް ނެތް ގަނޑުކޮޅަކަށްވިއެވެ.\nއެހެން ނަމަވެސް، އެމެރިކާގެ ޑޮލަރަކީ މުޅި ދުނިޔޭގައި ބޭނުންކުރެވޭ ފައިސާގެ ގޮތުގައި ދެމެހެއްޓުމުގެ ގޮތުން އެމެރިކާ ޑޮލަރު ރަނާއި ރިހި ނޫން އެހެން މައުދަނެއްގެ މައްޗަށް ޤާއިމްކުރިއެވެ. އެއީ އެއްވެސް މުޖުތަމަޢެއް އެއަކައި ނުލާ ނުހިންގޭނެ މައުދަނެކެވެ. އެއީ ތެލެވެ.\nމިކަން އެމެރިކާ މީހުން ޙާޞިލްކޮށްފައިވަނީ ސަޢުދީ ޢަރަބިއްޔާއާއި ގުޅިގެންނެވެ. އެއީ ތެޔޮ އުފައްދާ ގަލްފު ޤައުމުތަކުގެ ތެރެއިން އެންމެ ބޮޑު ހިއްސާދާރު ކަމަށް ވުމުން، އެމީހުންނަށް ރައްކާތެރިކަމާއި އެހީއާއި މަދަދު ދޭނެކަމުގެ ޔަޤީންކަމުގެ މައްޗަށް، ސަޢުދީ ޢަރަބިއްޔާގެ ކިބައިން އެދުނީ އޯ.ޕެކް އަށް ބާރުފޯރުވާއި ތެޔޮ ވިއްކާނީ ހަމައެކަނި ޑޮލަރުން ކަމުގައި ކަނޑައެޅުމަށެވެ. ޢަރަބި ދުނިޔޭގެ ސިކުނޑިއެއް ނެތް ކާފަރު ޠާޣޫތުންތައް މިގޮތަށް ޢަމަލުކުރިއެވެ. އަދި ދުނިޔޭގެ ކޮންމެ ބަޔަކު ބޭނުންވިޔަސް ޑޮލަރުން ނޫންގޮތަކަށް ތެޔޮ ނުގަނެވޭނެ ގޮތް ހެދިއެވެ. އެހިސާބުން މުޅި ދުނިޔެ، އެމެރިކާގެ އަގެއް ނެތް ޑޮލަރަށް ބަނޑަށްޖެހުނެވެ. އަދި ރަނާއި ރިހީގެ މައްޗަށް ބިނާވެފައިނުވާ ޑޮލަރަކީ އެންމެ ބޭނުންޖެހޭ ނޫޓަށް ވެގެންދިޔައެވެ. މިގޮތަށް ޢަމަލުކުރުމުގެ ނިޡާމަށް ކިޔުނީ ‘ފެޓްރޯ-ޑޮލަރ ސިސްޓަމެވެ’.\nއޭގެ މާނައަކަށް ވެގެންދިޔައީ އެމެރިކާ މީހުން ތެޔޮ ގަންނަން ބޭނުންނަމަ އެމީހުންގެ ފެޑެރަލް ރިޒާވް ސިސްޓަމުން އެއްވެސް އަގެއް ނތް ގަނޑުކޮޅެއް ޗާޕުކޮށްލައިގެން ބޭނުންވަރަކަށް ތެޔޮ ގަނެވުމެވެ. އަދި އެހެން ޤައުމުތަކުންވެސް ތެޔޮ ގަންނަންއެދޭ ނަމަ ޑޮލަރު ހޯދަން ޖެހުމެވެ. އަދި ޑޮލަރު ހޯދަން އެދޭނަމަ، އެމީހުންގެ ސިނާއަތްތަކުން ނެރޭ މުދާތައް އެމެރިކާއަށް ޑޮލަރުގެ ބަދަލުގައި ވިއްކަން ޖެހުމެވެ.\nމިނުބައި ޝައިޠާނީ ރިބަވީ އަޅުވެރިކަމުގެ ނިޡާމު މުޅި ދުނިޔެއަށް ފެތުރިފައި އޮތުމުން، ކާފަރު އެމެރިކާއަށް ހީވެފައި އޮތީ އެމީހުން ބޭނުންގޮތެއް ހެދިދާނެ ކަމަށެވެ.\nއެމެރިކާގެ ޑޮލަރުގެ އަގު ވެއްޓި މުޅި ދުނިޔެއަށް އަންނަ ބަދަލުތަކަށް ވިސްނާ ބައެއް ޤައުމުތަކުން ދަނީ މިހާރުން މިހާރަށްވެސް ފައިސާގެ ނިޡާމު ބަދަލުކުރުމަށް ތައްޔާރުވަމުންނެވެ. އަދި ޕެޓްރޯ-ޑޮލަރ ސިސްޓަމަށް ހަމަލަދޭން ތައްޔާރުވަމުންނެވެ. އެގޮތުގެ މަތީން ރަޝިޔާއާއި ޗައިނާއިން ވަނީ ރަން ޖަމަޢަކުރުމުގެ މަސައްކަތް މީގެ މަދު އަހަރުތަކެއް ކުރިން ފަށައިފައެވެ. އަދި އެމީހުން އަތުގައި ތިބި ޑޮލަރުތައް ދޫޚޮށްލަން ފަށައިފައެވެ.\nއެހެން ނަމަވެސް، ﷲ` ގެ ސުންނަތަކީ އެއިލާހު ރުއްސަވާ ގޮތާއި ޚިލާފަށް ކަންތައް ހިނގާނަމަ އެފަދަ ފަސާދަތައް ނެތިކުރެއްވުމެވެ.\nމިނިޡާމުގެ ދަށުން އެމެރިކާއާއި އެމެރިކާއަށް ބާރުވެރިވެ ވާގިވެރިވާ ފަރާތްތަކަށް ބޭނުންގޮތަކަށް ޢަމަލުކުރެވޭނެ ކަމަށް ހީވިޔަސް، އެމީހުންގެ އެންމެ ބަލި ފަޔަކީވެސް މިނިޡާމެވެ. އެހެނީ މިނިޡާމު ނައްތާލަން ޖިހާދު ކުރެވޭ ހިސާބުން ފެށިގެން އެމީހުންގެ ދުވަސް ދާނެއެވެ.\nއެކަން ޙަޤީޤަތަކަށް ހެދުމަށްޓަކައި ﷲ` ގެ ފަޟްލުވަންތަކަމުން، އިސްލާމީ ދަޥްލަތުގެ ދަރިންނަށް ވިސްނުނީ ރަނާއި ރިހީގެ މައްޗަށް ފައިސާގެ ނިޡާމު އަނބުރާ އިޢާދަކުރާށެވެ. އަދި ކާފަރުންނާއި ޠާޣޫތުންގެ ބާރުދަށުގައިވާ މުސްލިމުންގެ މިލްކިއްޔާތު އިސްލާމީ ޚިލާފަތުގެ ބާރުގެ ދަށަށް ގެނެސް، ތެޔޮ ވިއްކާނީ ހަމައެކަނި ރަނާއި ރިހިން ކަމުގައި ހެދުމެވެ.\nއޭގެ ޢަމަލީ މަސައްކަތުގެ ތެރެއިން މިހާރު ރަން ދީނާރާއި ރިހި ދިރުހަމު ހެދުމުގެ މަޝްރޫޢުތައް ޢަމަލީ ގޮތުން ކުރިއަށްދާ ކަމުގެ ޚަބަރުދެއެވެ.\nމިހުރިހާ ކަމެއް ކުރެވޭ ސަބަބު ބަޔާންކުރަމުން، އެވީޑިއޯގައި ވާހަކަދައްކާފައިވާ މުޖާހިދަކު ވިދާޅުވަނީ، އެމީހުން ހަނގުރާމަކުރަނީ ފައިސާއާއި ބިމަށްޓަކައި ނޫންކަމެވެ. އެހެނެއްކަމަކު އެއީ ﷲ` ގެ ކަލިމަފުޅު އެއީ އެންމެ މަތިވެރި ކަލިމަފުޅު ކަމުގައި ހެދުމަށްކަމަށެވެ. އަދި ކުފުރާއި ކާފަރުންގެ ކަލިމައަކީ އެއީ އެންމެ ދަށްވެގެންވާ ކަލިމަކަމުގައި ހެދުމަށް ކަމަށެވެ.\nއަޅުގަނޑުމެންގެ ދުޢާއަކީ އިސްލާމީ ޚިލާފަތުން ކުރައްވަމުން ގެންދަވާ މިމަސައްކަތުގައި ބަރަކާތް ލައްވާ ކާމިޔާބު މިންވަރު ކުރެއްވުމެވެ. އެހެނީ މިކަމުގެ ނަތީޖާއަކީ މުސްލިމުންނަށް ކާމިޔާބު ލިބުމާއި ކާފަރުން އެކީ އެކައްޗަކަށް ނިކަމެތިވުމެވެ. ވިސްނާ ބަޔަކަށް ﷲ` މިފަދަ އީމާންކަމުގެ އަހުލުވެރިންގެ ކިބައިގައި އާޔަތްތަކެއްވާކަން ކަށަވަރެވެ.


Mi aharu hajju onnaane\nމި އަހަރު ހައްޖު އޮންނާނެ، އަޅާނެ ފިޔަވަޅުތަކާ މެދު މަޝްވާކުރަނީ\nމިއަހަރު ހައްޖު ބާއްވަން ނިންމައި ކޮވިޑާ ގުޅިގެން އަލާނެ ފިޔަވަޅުތަކާ މެދު މަޝްވަރާކުރަނީ\nސައޫދީން ބޭރު ގައުމުތަކަށް މިއަހަރު ހައްޖު އޮންނާނެ ކަމަށް ހައްޖު އެންޑް އުމްރާ މިނިސްޓްރީން ބުނެފި އެވެ. އަދި ބުނީ ކޮވިޑާ ގުޅިގެން ޚާއްސަ ފިޔަވަޅުތަކެއް އަޅަންޖެހޭ ކަމަށާއި ހައްޖުވެރިން އަމަލުކުރަން ޖެހޭ އުސޫލުތައް ކަނޑައެޅުމަށްޓަކައި ގުޅުން ހުރި އިދާރާތަކާ މަޝްވަރާ ކުރަންމުން އަންނަ ކަމަށެވެ. ހައްޖަށް ފުރުސަތުދެވޭ ގައުމުތަކާއި ބައިވެރިންގެ އަދަދާ މެދުވެސް މަޝްވަރާކުރެވޭ ކަމަށް ވަނީ ބުނެފަ އެވެ.\nމިނިސްޓްރީން ބުނީ ހައްޖުގެ އަޅުކަމަށް ސައޫދީއަށް އެތެރެވާ މީހުން އަމަލުކުރަން ޖެހޭ ގަވާއިދެއް އާންމުކުރާނެ ކަމަށާއި ހައްޖުވެރިންގެ ސިއްހަތަކީ އޮތް ބޮޑު ކަންބޮޑުވުމެއް ކަމަށެވެ.\nސައޫދީ އަރަބިއްޔާއިން ބޭރު ގައުމުތަކަށް ހައްޖު ކެންސަލްކުރަން ވިސްނަމުން އަންނަ ކަމަށް ރޮއިޓާސްއިން މިދާކަށް ދުވަހު ރިޕޯޓްކުރި އެވެ. ސަބަބެއް ކަމަށް ބުނެފައި ވަނީ ގައުމުތަކުގައި އަދި ވެސް ކޮވިޑް ކޮންޓްރޯލްނުކުރެވިފައި ނުވާތީ ކަމަށެވެ.\nސައޫދީން މިދިއަ އަހަރު ވެސް ބޭރު ގައުމުތަކަށް ހައްޖު ހުޅުވާލާފައެއް ނުވެ އެވެ. މިދިއަ އަހަރު ހައްޖުގައި ބައިވެރިކުރީ އެގައުމުގައި ތިބި 1،000 މީހަކު، ޚާއްސަ ދައުވަތަކުންނެވެ. ކޮވިޑާ ހެދި ސައުދޫ ބޯޑަރު ބޭރު ގައުމުތަކަށް އެއިރު ވެސް އޮތީ ބަންދުކޮށްފަ އެވެ.


މަންމާއެވެ! އަހަރެންނަށް ވަރަށް ބޮޑު ގޯހެއް ހެދިއްޖެއެވެ. – Dhen.mv\nމަންމާއެވެ! އަހަރެންނަށް ވަރަށް ބޮޑު ގޯހެއް ހެދިއްޖެއެވެ.\nމުޙައްމަދު ޝިފާއު November 5, 2020 - 9:53 pm\nކޮންމެ މައެއް ވެސް ދަރިން ހޯދަނީ ނުހަނު ލޯބިން ބަލާ ބޮޑުކުރުމުގެ ހެޔޮ ނިޔަތުގައެވެ. އަދި އުފާވެރި އެތައް ހުވަފެންތަކެއް ވެސް ދެކެމުންނެވެ. ވީއިރު ކޮންމެ މައެއްވެސް އެމައެއްގެ ދަރިންނަށް ދޭން ބޭނުންވާނެ ތަރުބިއްޔަތަކީ އެހެންމީހުން އެމައިންގެ ދަރިންގެ ތަރުބިއްޔަތުން ނަމޫނާ ހޯދަން ބޭނުންވާނެ ފަދަ ތަރުބިއްޔަތެއްކަން ގައިމެވެ. މިއީ އެފަދަ މައެއްގެ ލޯބިވާ ދަރިފުޅުގެ އަތުން ހެދުނު ގޯހެއްގެ ސަބަބުން މުޅި ދިރިއުޅުން ބަދަކުވި ގޮތުގެ ވާހަކައެވެ.\nއެންމެ ކުޑައިރުން ފެށިގެން ވެސް ނުހަނު ލޯބިން ގެންގުޅުނު ދަރިފުޅެވެ. ކޮންމެ ދުވަހަކު ސުކޫލަށް ފޮނުވުމުގެ ކުރިން އެދަރިފުޅު ހިތްހަމަޖެހޭ ކާނާއެއް ކާން ދިނުމަށް ފަހު ހެނދުނުގެ ނާސްތާ ނުދީ ސުކޫލަށް ފޮނުވާފައިވާ ދުވަހެއް އެމަންމަގެ ހަނދާނަކަށް ނާދެއެވެ. ބޭނުންވި އެއްޗެއް ހޯދައިދީ، އަދި ބުނިހާ ކަމެއް އެދަރިފުޅަށް ކޮށްދެމުން އައީ ހަމަ އެ އެކަނި މައިއެކަނި މަންމައެވެ.\nހެދިބޮޑުވަމުން އައި ދަރިފުޅުގެ ތަރުބިއްޔަތުގައި އެއްވެސް އުނިކަމެއް ނުވާނޭ ފަދައިން ކަންތައް ކުރެވޭތޯ އެމަންމަ ދިޔައީ ޖާނުން ފިދާވަމުންނެވެ. ދެން ކޮންމެއަކަސް އެދަރިފުޅުގެ ތަޢުލީމީ ޙަޔާތުގެ ފުރަތަމަ މަރުހަލާ ނިމުމަކަށް އައިސްފިއެވެ. ދަރިފުޅު އެހިސާބުން އެދުނީ މާލެއަށް ދިއުމަށެވެ. އިތުރު ތަޢުލީމު ހާސލު ކުރުމަށެވެ. އެމަންމަ ކިތަންމެ ދެރަވި ނަމަވެސް ދަރިފުޅުގެ އެ އެދުން ވެސް އެންމެ ފަހުން ފުއްދައިދިނީއެވެ.\nދަރިފުޅު މާލެ އައުމާއިއެކު އުޅެމުން ދިޔައީ ކުދިން ބަހައްޓާ ގެއެއްގައެވެ. އެހެން ނަމަވެސް ދަރިފުޅުގެ އުޅުމަށް ބަދަލުތަކެއް އަންނަން ފަށައިފިކަން އެދަރިފުޅުގެ މަންމައަށް ފާހަގަވާން ފެށީއެވެ. މަންމައަށް ނުގުޅާ ހަފްތާއެއް ވެގެން ދިޔަކަމުގައި ވީނަމަވެސް މަންމައަށް ގުޅާކަށް އެދަރިފުޅު ހަނދާނެއް ނުވެއެވެ. އެމަންމަގެ ހިތް އެދަރިފުޅު ދެކިލުމަށް ތެޅިފޮޅޭވަރު އެދަރިފުޅަށް އިހުސާސް ނުކުރެވެނީތާއެވެ.\nދަރިފުޅު މާލެ އާދެވުމާއެކު ދިމާވި ރައްޓެހިންގެ ސަބަބުން އެދަރިފުޅު އެންމެ ފަހުން ފެށީ މަސްތުވާތަކެތި ބޭނުން ކުރާށެވެ. އެންމެ ފަހަރަކު ވެސް އެ ނިކަމެތި މަންމާގެ މަތިން ހަނދުމަ ކޮށްލި ނަމަ އެވަރުގެ ކަމެއް ކުރަން ހިތަށް ގެންނަ ހިސާބުން ވެސް ބިރު ގަންނާނެކަން ގައިމެވެ. އެހެން ނަމަވެސް އެއްވެސް ޖެހިލުމެއް ނެތި އެފަދަ ބޮޑު ކަމަކަށް އެދަރިފުޅު އެރީ މަންމައަށް ޓަކައި ހިތުގައި އެއްވެސް ކުލުނެއް ނެތީމަތާއެވެ.\nއެދަރިފުޅުގެ ޚަބަރެއް ނުލިބިފައިވީ މަންމައަށް ލިބުނު ޚަބަރަކީ އެދަރިފުޅު މަސްތުވާ ތަކެއްޗާއި އެކު ފުލުހުންގެ ބެކުމުގެ ދަށަށް ގެންދެވުނު ޚަބަރެވެ. އެމަންމަގެ ހިތަށް ކުޅަދާނަ ވާނެ ހެއްޔެވެ؟ ފަހެ އެމަންމަގެ ތަރުބިއްޔަތުގައި އުނިވީ ކޮން ކަމެއް ހެއްޔެވެ؟ ދިރިއުޅުމުގައި ބައްޕަ ނެތް ނަމަވެސް ދުވަހަކު ވެސް އެދަރިފުޅަށް ބައްޕަގެ އުނިކަން ފާހަގަކޮށްދީފައެއް ނުވާނެއެވެ. އެ ނިކަމެތި މަންމަގެ ލޯތްބާއި އަޅާލުމުގެ ބަދަލު ދޭންޖެހޭނެ ގޮތަކީ މިއީ ހެއްޔެވެ؟\nމަންމަ ވެސް އެކަނިވެރިވީއެވެ. މަންމައަށް އެހީވެދޭނެ ވަކި އެހެން މީހެއް ވެސް ހުރީއެއް ނޫނެވެ. ދަރިފުޅު އަމިއްލައަށް ނިންމި ނިންމުމެއްގެ ސަބަބުން އެދަރިފުޅުގެ ޙަޔާތް ވެސް ބަރުބާދު ވީއެވެ. އަދި މަންމަ ވެސް އެކަނިވެރި ވީއެވެ. އުފާވެރިކަން ގެއްލުނީއެވެ. މަންމަގެ ހުވަފެންތައް ފުނޑުފުނޑު ވީއެވެ.\n"ލޯބިވާ މަންމާއެވެ. އަހަރެން ބާކީ ކޮށްލީ ކީއްވެ ހެއްޔެވެ؟"\n“މަންމަ” މިލަފުޒަށް ލިބިގެންވާ ޤަދަރު އެނގޭތަ؟


ސްކޫލްތަކަށް ފަރުނީޗަރު ހޯދުމަށް ބޭނުންވެއްޖެ\n1 ސްކޫލްތަކަށް ބޭނުންވާ ތިރީގައި މިދަންނަވާ ތަކެތި ސަޕްލައިކުރުމަށް ބީލަން ހުށަހެޅުމުގެ ފުރުސަތު ހުޅުވާލަމެވެ. މިމަސައްކަތަށް ކުރިމަތިލާ ފާރަތްތަކުގައި ހުންނަންޖެހޭ ޝަރުތުތައް ބީލަންފޮތުގައި ބަޔާންކުރެވިފައިވާނެއެވެ.\n1000 ސެކަންޑަރީ ޑެސްކް\n500 ޕްރައިމަރީ ޑެސްކް\n1800 ބެންކްއެޓް ޗެއަރ\n2 މިޕްރޮޖެކްޓްގައި ބައިވެރިވާން އެދޭ ފަރާތްތަކުން، 2020 ފެބްރުވަރީ 25 ން 2020 މާރިޗް 05 ށް އަށް މިމިނިސްޓްރީގެ ރިސެޕްޝަނަށް ވަޑައިގެން ނަންނޯޓް ކުރުމުގެ އިންތިޒާމް ހަމަޖެހިފައިވާނެއެވެ. ބީލަން ހުށަހެޅޭނީ މިމުއްދަތުގައި ނަންނޯޓް ކުރާ ފަރާތްތަކަށެވެ.\n3 މިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 2020 މާރިޗް 08 ވަނަ ދުވަހުގެ 14:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\n4 ބިޑް ހުޅަހެޅުމާއި ބިޑް ހުޅުވުން އޮންނާނީ 2020 މާރިޗް 11 ވަނަ ދުވަހުގެ 10:00 ގައި މިނިސްޓްރީ އޮފް އެޑިޔުކޭޝަންގެ 09 ވަނަ ފަންގިފިލާ ޕްރޮކިއުމަންޓް ސެކްޝަންގައެވެ.\n5 މިމަސައްކަތަށް ބިޑް ސެކިއުރިޓީގެ ގޮތުގައި 10,000/- ރުފިޔާ ހުށަހަޅަންވާނެއެވެ. ބިޑް ސެކިއުރިޓީގެ މުއްދަތަކީ ބިޑް ހުޅުވާ ތާރީހުން ފެށިގެން 30 ދުވަހެވެ.\nނަންބަރު: (IUL)22-PU/22/2020/ 40\n- ފޯމް ސޮފްޓް ކޮޕީ


Depression Aai Anxiety Ah Faruvaa Kurumah Faseyha Gothe - Vaguthu\nޑިޕްރެޝަން އާއި އެންޒައިޓީއަށް ފަރުވާ ކުރުމަށް ފަސޭހަ ގޮތެއް\nޑިޕްރެޝަން އާއި އެންޒައިޓީ އަކީ ވަރަށް ގިނަ ބަޔަކަށް މިހާރަކަށްއައިސް ކުރިމަތިވާ ކަމެކެވެ. އަވަހަށް ފަރުވާ ނުހޯދިއްޖެނަމަ ވަރަށް ނުރައްކާވެސް ވާ ކެެމެކެވެ.އެހެންނަމަވެސް ކޮންމެ ކޮންމެ މީހަކަށް މިބަލީގެ މާހިރެއް ކައިރިއަށް ދިޔުމަކީ ފަސޭހަ ކަމަކަށްވެސް ނުވެދާނެއެވެ. ބައެއް މީހުންނަކީ މީހުންނާއި ވާހަކަ ދައްކަން އުދަނގޫ މީހުންވެ. އަނެއްބައިމީހުންނަށް "ބިޒީ" ކަމުން ފަރުވާ ހޯދަން ދާނެ ވަގުތު ނުލިބޭއިރު އަދިވެސް އެހެނިހެން ކަންތައްތަކުގެ ސަބަބުން ފަރުވާ ހޯދުމަކީ އުދަނގޫކަމަކަށް ވެދާނެއެވެ.\nއެހެންނަމަވެސް ފަހުގެ ދިރާސާއަކުން ދެއްކިގޮތުގައި މޮބައިލް ފޯން ބޭނުންކޮށްގެންވެސް މިބައްޔަށް ފަރުވާ ހޯދުމަކީ ވަރަށް ފަސޭހަ ކަމެކެވެ. އެގޮތުން މިކަމަށްހާއްސަ ކުރެވިފައިވާ "އެޕް" ބޭނުންކޮށް ޑިޕްރެޝަނާއި އެނަޒައިޓީއަށް ވަަރަށް ފަސޭހައިން ލުއިކަން ލިބޭކަމަށް ވެއެވެ. އެގޮތުން ނޯތްވެސްޓާން ކްލިނިޝަން ގެ ފަރާތުން "އިންޓެލި ކެެއާރ" ގެ ނަމުގައި މިވަނީ 13 މިނިއެޕް ފަރުމާކޮށްފައެވެ. މީގައި ތެރަޕިސްޓުން ބޭނުން ކުރާ ޓެކްނިކްސް ތަކާއި މައުލޫމާތުތައް ހިމެނިފައިވެއެވެ.\nމި އެޕް ގެ ސަބަބުން ދިރިއުޅުމުގައިވެސް ފައިދާވޭތޯ ބެލުމުގެ ގޮތުން ޑިޕްރެޝަނާއި އެންޒައިޓީ ހުންނަ 96 މީހުން ވަނީ މި އެޕް ބޭނުން ކޮށްފައެވެ. 8 ހަފްތާވަންދެން މި އެޕް ބޭނުން ކުރުމުގެ ސަބަަބުން، އެމީހުންގެ ބައްޔަށް 50 އިންސައްތައިގެ ލުއި ކަމެއް އައި ކަމުގައި ދިރާސަކުރި ފަރާތުން ބުނެއެވެ.\nމި ނަތީޖާ އަކީ ކުޑަ މުއްދަތެއްގެ ނަތީޖާއެއްކަމުގައި ވީނަމަވެސް ، އެޕް "ޑިވެލޮޕް" ކުރި ފަރާތްތަކުން ބުނާ ގޮތުގައި ތެރަޕިސްޓެއް ކައިރިއަށް ގޮސް ފަރުވާ ހޯދުމަށްވުރެ، އެޕް ބޭނުން ކުރުމުން ފެންނަ ނަތީޖާ މާ އަވަސްކަމަށާއި ރަނގަޅު ކަމަށެވެ.\nސިކުނޑީގެ މައްސަލަތަކަށް ހާއްސަކޮށް ފަރުމާކޮށްފައިވާ ގިނަ އެޕް ތަކަކީ ހަމައެކަނި ރަނގަޅުވުމަށް ހަދާފައިވާ އެންމެ ސްޓްރެޖެޓީއެއްކަމަށްވީނަމަވެސް ، "އިންޓެލިކެއާ" ގައި ސްޓްރެސް މަދު ކުރުމަށް ތަފާތު ކަސްރަތުތައް އެކުލަވާލައިފައި ވާނެކަމަށާއި އަދި ކޮންފިޑެންސް އަށަގަންނާނެ ގޮތާއި ކަންކަމާއި ވިސްނައި ހާސްވުން ކުޑަ ކުރާނެ ގޮތާއި ނިދީގެ މުހިންމުކަމާއި އަދިވެސް މި ބައްޔާއި ގުޅޭވަރަށް ގިނަ ކަންތައްތައް ހިމެނިފައިވާނެ ކަމަށް ފަރުމާކުރި ފަރާތުން ބުނެއެވެ.\nމި އެޕްގެ ސަބަބުން ޑިޕްރެޝަންއާއި އެންޒައިޓީ ހުންނަ މީހުންނަށް ވަރަށް ފަސޭހައިން ކޮންމެ ވަގުތެއްގައި ވެސް އެހީ ހޯދޭނެއެވެ. އަދި ގިނަ ވަގުތު ބޭނުން ކުރެވި ސިކުނޑިއަށް ލުއިކަން ލިބިގެންދާލެއްވެސް އަވަސް ވާނެއެވެ.


BREAKING: America Ah Muslimun Etherevun Manaa Kuran Trump Nerunu Amuru Biden Uvaalavvaifi - Vaguthu\nއެމެރިކާ އަށް މުސްލިމުން އެތެރެވުން މަނާ ކުރަން ޓްރަމްޕް ނެރުނު އަމުރު ބައިޑެން އުވާލައްވައިފި\nއެމެރިކާ އަށް މުސްލިމުން އެތެރެވުން މަނާ ކުރަން އެ ގައުމުގެ ކުރީގެ ރައީސް ޑޮނާލްޑް ޓްރަމްޕް ނެރުނު އަމުރު، އެމެރިކާގެ އާ ރައީސް ޖޯ ބައިޑެން އުވާލައްވައިފިއެވެ.\nއެމެރިކާގެ ކުރީގެ ރައީސް ޑޮނަލްޑް ޓްރަމްޕް ވެރިކަމާ ހަވާލުވި ފަހުން މުސްލިމުންނަށް އެތައް އުނދަގުލަކާ ކުރިމަތިލާން ޖެހުނެވެ. އެގޮތުން ޓްރަމްޕް ނިންމި ބޮޑު އެއް ނިންމުމަކީ މުސްލިމް އަޣުލަބިއްޔަތު އޮންނަ ގައުމުތަކުގެ މީހުންނަށް ވަނީ އެގައުމަށް އެތެރެވުން މަނާ ކުރުމެވެ.\nމީގެއިތުރުން ބައިޑެން ވަނީ އެމެރިކާގައި ހަލުވިކަމާ އެކު ކޮވިޑް-19 ފެތުރެމުން ދާތީ އެ ގައުމުގައި މާސްކް އެޅުން މަޖުބޫރުކޮށްފައެވެ. މީގެކުރިން ސިއްހީ އެތައް މާހިރުންނެއް މާސްކް އެޅުން މަޖުބޫރު ކުރުމަށް އެދެމުން ދިޔަ ނަމަވެސް ޓްރަމްޕް ވަނީ އެކަމާ ދެކޮޅު ހަދައިފައެވެ. ދުނިޔޭގައި ހަލުވިކަމާ އެކު، ފެތުރެމުން އަންނަ ކޮވިޑް-19 އަށް ޓްރަމްޕް ފައްސިވި އިރު، އޭނާއަކީ މާސްކް އެޅުމާ މުޅިން ދެކޮޅު ހެދި މީހެކެވެ.\nބައިޑެން ނިންމި ނިންމުންތަކުގެ ތެރޭގައި ޑަބްލިއުއެޗްއޯއާ ގުޅުން ކަނޑާލަން ޓްރަމްޕް ނިންމި ނިންމުމަށް އަމަލު ކުރުން މަޑުޖައްސާލުމުގެ އަމުރެއްގައި ބައިޑެން ސޮއިކުރެއްވުން ހިމެނެއެވެ.\nއެމެރިކާއަށް އެތެރެވުން މަނާވެފައިވާ ގައުމުތަކުގެ މީހުންގެ ތެރޭގައި އީރާން، ލީބިއާ، ސޯމާލިއާ، ސީރިއާ އަދި ޔަމަން ފަދަ ގައުމުތަކުގެ މީހުން ހިމެނެއެވެ.މިކަމުގެ ސަބަބުން ޓްރަމްޕަށް ވަނީ ރުޅިވެރިކަމާއި ނަފުރަތު ލިބިފައެވެ. ޓްރަމްޕްގެ ވެރިކަން ނިމިގެން ދިޔައީވެސް ގިނަ ބަޔަކު އޭނާއަށް ނަފްރަތުކަރަމުން ދަނިކޮށެވެ.\nޓްރަމްޕް ކުރިން ބުނެފައިވަނީ އެފަދަ ފިޔަވަޅުތަކެއް އަޅާފައިވަނީ އެމެރިކާ ހިމާޔަތްކުރުމުގެ ޒިންމާ އުފުލަން ޖެހިފައިވާތީ ކަމަށެވެ.\nޖެނުއަރީ 21, 2021 08:17\nހަދާންބަހައްޓަންޖެހޭ ތިހެންހެދިޔޭކިޔާފައި މީހުން ހީކޮށްގެންނުވާނެ ބައިޑަން އަކީ ރަގަނޅު މީހެއް\nކަމަށް..ތީނަ ޔޫސް ކުރަނީ ޑިޕްލޮމަސީ ޓްރަމްޕު ކަހަލަ\nހަރުކަށިފިކުރެއްނޫން...ސަބަބަކީ ހަރުކަށިވިޔޭ ކިޔާފައި އީރާނަކަށް ކަމެއް ކޮށް ނުލެވޭނެ..މިކަން\nޖެނުއަރީ 21, 2021 08:47\nޖެނުއަރީ 21, 2021 11:37


Roxeyna ah hamalaadheyn ulheykama dhekevey vaahakatha nihaan dhogukoffi - vNews.mv\nރޮޒައިނާއަށް ހަމަލާދޭން އުޅޭކަމަށް ދެކެވޭ ވާހަކަތައް ނިހާން ދޮގުކޮށްފި\nއަހުމަދު ހަމީދު އާދަމް 11 March 2016, 15:45\nއައްޑޫ މީދޫ ދާއިރާގެ މެންބަރު ރޮޒައިނާ އާދަމްއަށް ވިލިމާލެ ދާއިރާގެ މެންބަރު އަހްމަދު ނިހާން ހުސައިން މަނިކް ފައިސާދީގެން ބަޔަކު ހަމަލާދޭން އުޅޭކަމަށް ދެކެވޭ ވާހަކަތައް ނިހާން ދޮގުކުރައްވަފިއެވެ.\nނިހާން ފައިސާދީގެން ރޮޒައިނާއަށް ހަމަލާދޭން ބަޔަކު މަސައްކަތް ކުރަމުންގެންދާކަން އެނގިފައިވާކަމަށް ރޮޒައިނާ ވަނީ ވިދާޅުވެފައެވެ.\nމިކަމާއި ގުޅިގެން މަޖިލީހުގެ މެޖޯރިޓީ ލީޑަރުކަމުގެ މަގާމްގައި ހުންނެވި ނިހާން ވިދާޅުވީ އޭނާއާއި ގުޅޭގޮތުން ރޮޒައިނާ ދައްކަމުން ގެންދަނީ އެއްވެސް ހަގީގަތެއް ނެތް ދޮގު ވާހަކަތަކެއްކަމަށެވެ. އަދި އެފަދަ މައުލޫމާތެއް ރޮޒައިނާއަށް ލިބިފައިވާކަމަށް ފުލުހުންގެ އިދާރާއަށް އެކަން އެންގުމަށްވެސް ނިހާން ވަނީ އެދިވަޑައިގެންފައެވެ.\n"މިއީ ރޮޒޭނާ ހަދާ ކަނޑައެޅިގެން ދޮގެއް. ތިޔަފަދަ މައުލޫމާތެއް ލިބިފައިވާނަމަ ޕޮލިސްއެއްވީއަށް އަވަހަށް ހުށައަޅާ." މެންބަރު ނިހާން ވިދާޅުވިއެވެ.\nރޮޒައިނާއަށް ހަމަލާދޭން ބަޔަކު މަސައްކަތް ކުރަމުންގެންދާކަން ހާމަކުރައްވާ މެންބަރު ރޮޒައިނާ ވިދާޅުވީ ރޮޒައިނާށާއި އޭނާގެ އާއިލާއަށް ބަޔަކު ހަމަލާދިނުމަށް މަސައްކަތް ކުރަމުންދަނީ މަޖިލީހުގެ މެޖޯރިޓީ ލީޑަރު އަހްމަދު ނިހާނު ފައިސާ ދީގެންކަމަށެވެ. އަދި އޭނާއަށް ސެކިއުރިޓީ ހަމަޖައްސައިދިނުމަށްވެސް ރޮޒައިނާ ވަނީ މަޖިލީހުގެ އިދާރާގައި އެދިވަޑައިގެންފައެވެ.\nރޮޒައިނާއާއި ނިހާންގެ ގުޅުންގޯސްވެ ދެބޭފުޅުންގެ މެދުގައި ބަހުގެ ހޫނުގަދަ ހަމަލާތަކެއް ބަދަލްކުރަމުން މިގެންދަނީ މަޖިލީހުގެ ޖަލްސާއެއްގެ ތެރެއިން ނިހާންގެ އަގައިން ރޮޒައިނާގެ މޫނަށް ފެންޖެހި މައްސަލައަށްފަހުގައެވެ. ފެބުރުއަރީ މަހުގެ 24 ވަނަ ދުވަހު އޮތް މަޖިލީހުގެ ޖަލްސާގައި ނިހާން ވަނީ ނިހާން ވަނީ އޭނާގެ މޭޒުކޮޅުގެ މަތީގައި ހުރި ފެންތަށި ނަންގަވާ ފެންފޮދެއް ހިތްޕެވުމަށްފަހު ރޮޒައިނާގެ މޫނަށް ފެންޖައްސަވާފައެވެ. ބަދަލުގައި ރޮޒައިނާ ވަނީ ނިހާންގެ މޭޒުކޮޅު މަތީގައި ހުރި ފެންތަށި ނަންގަވައި ނިހާންގެ ހަށިކޮޅަށް ފެން ޖަހާފަ އެވެ.


SunOnline: Nidhi jehili vaguthu nukumegen dhiya dharifulhu gellunee umurah\nނިދިޖެހިލި ވަގުތު ނުކުމެގެން ދިޔަ ދަރިފުޅު ގެއްލުނީ އުމުރަށް\nޢާލިމް އަބްދުއްލަތީފް 29 Aug 2021, 12:05\nމީގެ ކުރިން ލ. ގަމުގައި ހިނގި ހާދިސާއެއްގައި ތުއްތު ކުއްޖަކު ވެއްޓުނު މަސް ފެންގަނޑު -- ފޮޓޯ/ ޕޮލިސް\nއދ. އޮމަދޫގައި އިއްޔެ ހިނގި ހިތާމަވެރި ހާދިސާގައި މަސްފެންގަނޑަކަށް ވެއްޓި މި ދުނިޔެ ދޫކުރީ އުމުރުން އެންމެ 11 މަހުގެ ތުއްތު ކުއްޖެކެވެ.\nއެ ކުއްޖާއަކީ ދެމަފިރިއެއްގެ ހުރި ދެ ދަރީންގެ ތެރެއިން ހަގު ކުއްޖާއެވެ. އެ ދެމަފިރިންގެ ތިބި ދެ ދަރީންނަކީ ވެސް ފިރިހެން ދެކުދިންނެވެ. ދޮށީ ކުއްޖާއަށް ހަތަރު އަހަރެވެ. އިއްޔެ ނިޔާވީ ހަގަށް ހުރި ކުއްޖާއެވެ.\n"ސަން"އަށް އެނގިފައިވާ ގޮތުގައި އިއްޔެގެ މެންދުރެއްހާއިރު އެ ކުއްޖާގެ މަންމަ އޮތީ އޭނާގެ ދެ ދަރީން ގޮވައިގެން އަރާމު ކޮށްލަން އޮށޯއްވެލައިގެން ކަމަށެވެ. އަދި އެހެން އޮއްވާ އޭނާއަށް ނިދި ޖެހުނު ކަމަށާއި އެ ކުއްޖާ ނުކުމެގެން ދިޔައީ އެ ވަގުތު ކަމަށް ވެސް މައުލޫމާތު ލިބެއެވެ.\nއެގާރަ މަހުގެ ކުއްޖަކު ނުކުމެގެން ދިޔަ ގޮތެއް އަދި އަދަށް ދާންދެން ވެސް ނޭނގޭ އިރު އެ ކުއްޖާއަށް ހިނގެނީ ވެސް ކިރިޔާ ކަމަށް އެ ރަށުން ވާހަކަ ދެއްކި މީހަކު ކިޔައިދިނެވެ.\nއެ ކުއްޖާ ނުކުމެގެން ގޮސް ގޯތި ތެރޭގައި ހަދާފައި ހުންނަ މަސް ފެންގަނޑަށް ވެއްޓުނީ ކިހިނެއް ކަމެއް ނޭނގެއެވެ. އެ ކުއްޖާ ފެނުނީ އެގެއަށް ބޭރުން އައި އެ ކުއްޖާގެ ބޮޑުބޭބެއަކަށެވެ.\nއެ ކުއްޖާ ފެނުމާއެކު އޭނާވަނީ އެކުއްޖާގެ މަންމައަށް ވެސް ގޮވައިފައި ކަމަށާއި އަދި ކުއްޖާގެ ބައްޕައަށް ވެސް ގުޅައިފައި ކަމަށް މައުލޫމާތު ލިބެއެވެ. އަދި އެކުއްޖާ ސިއްހީ މަރުކަޒަށް ގެންދެވުނީ ވެސް ބައްޕަގެ އަތްދަނޑި މަތީގައެވެ.\nސިއްހީ މަރުކަޒާ ހަވާލާދީ އޮމަދޫ ކައުންސިލްގެ ރައީސް އިބްރާހިމް އާދިލް ވިދާޅުވީ އެ ކުއްޖާ ހޮސްޕިޓަލަށް ގެންދިޔަ އިރު ވެސް މަރުވެފައިވާ ކަމަށެވެ. އަދި އެ ކުއްޖާ ސަލާމަތް ކުރެވޭތޯ ހޮސްޕިޓަލުން ގަޑިއިރެއްހާއިރު މަސައްކަތް ކުރި ކަމަށް ވެސް އޭނާ ވިދާޅުވިއެވެ.\nކުއްޖާ ވެއްޓުނު މަސް ފެންގަނޑުގެ ދިގުމިނުގައި ހަތަރު ފޫޓު ހުންނައިރު ފުންމިނުގައި ހުންނަނީ ފޫޓެކެވެ. އެ މަސްފެންގަނޑުގައި މިހާރު ވެސް މަސް ގެންގުޅެއެވެ.\nދަރިފުޅުގެ މަރާއެކު މަންމައަށް ވެސް ލިބިފައިވަނީ ކުއްލި ޝޮކެކެވެ. އިއްޔެ ވެސް މަންމަގެ ހާލު ވަރަށް ދެރަވި ކަމަށް އެ ރަށުން ވާހަކަ ދައްކާލެވުނު މީހުން ކިޔައިދިނެވެ.\nނިދި ޖެހިލި ވަގުތު ގެއްލިގެން ދިޔައީ ލޮލުގެ ކޮއެ ފަދައިން ގެންގުޅުނު ލޯބިވާ ދަރިއެކެވެ. އެފަދަ ދަނޑިވަޅެއްގައި މައެއްގެ ހިތަށް ކުރާނެ އަސަރު ތަސައްވަރު ކޮށްލުމަކީ އުނދަގޫ ކަމެކެވެ.


America in Iran ge askariyya ah fiyavalhu alhaifi\nއެމެރިކާއިން އިރާނުގެ އަސްކަރިއްޔާއަށް ފިޔަވަޅު އަޅައިފި\nއެމެރިކާގެ ޓްރެޝަރީ ސެކްރެޓަރީ ސްޓީވް މުންޗިން\nމެދު އިރުމަތީގައި ހަރަކާތްތެރިވާ ޓެރަރިސްޓް ޖަމާއަތްތަކަށް އިރާނުން އެހީވާ ކަމަށް ބުނެ، އިރާނުގެ އަސްކަރިއްޔާއަށް އެމެރިކާއިން ދަތިކުރުމުގެ ފިޔަވަޅު އަޅައިފައިވާ ކަމަށް އެމެރިކާގެ ޓްރެޒަރީ ސެކްރެޓަރީ ސްޓީވް މުންޗިން ވިދާޅުވެއްޖެ އެވެ.\nއެމެރިކާއިން އިރާނަށް މި ފިޔަވަޅު އަޅާފައި ވަނީ ނައިން އިލެވެންގެ ހަމަލާއަށް 11 އަހަރު ފުރުމާއި ގުޅިގެނެވެ. އިރާނުގެ އަސްކަރިއްޔާއަށް އެޅި ފިޔަވަޅުތަކުގެ ސަބަބުން، އެއްވެސް ގައުމަކުން އިރާނަށް ހަތިޔާރު ވިއްކުން މަނާވާނެ އެވެ. އަދި ހަތިޔާރު ހަދިޔާ ވެސް ކުރުން މަނާވާނެ އެވެ. މީގެ އިތުރުން އިރާނުން މިހާރު އެމީހުންގެ އަތުގައި ހުރި ހަތިޔާރު ފިޔަވައި އާ ވައްތަރެއްގެ ހަތިޔާރު އުފައްދާނަމަ، އެ މައްސަލަ އދ. އަށް ހުށަހަޅާނެ އެވެ.\nސްޓީވް މުންޗިން ވިދާޅުވީ، ބައެއް ޖަމާއަތްތަކަށް ވެސް ދަތިކުރުމުގެ ފިޔަވަޅު އަޅައިފައިވާ ކަމަށެވެ. އޭގެ ތެރޭގައި އައިއެސް އަދި ޕަލަސްތީނުގެ މިނިވަން ކަމަށް މަސައްކަތްކުރާ ހަމާސް ހިމެނެ އެވެ. މި ދެ ޖަމާއަތަށް އެޅި ފިޔަވަޅުތަކަކީ ކޮބައިކަން ސްޓީވް މުންޗިން ވިދާޅެއް ނުވެ އެވެ. ހަމާސްއަށް ދަތިކުރުމުގެ ފިޔަވަޅު އެޅީ އިރާނުން ހަތިޔާރު ފޯރުކޮށްދޭ ކަމަށް އެމެރިކާއަށް ހެކި ލިބިފައިވާތީ ކަމަށް ވެސް ސްޓީވް މުންޗިން ވިދާޅުވި އެވެ.\nއެމެރިކާއިން ވަނީ ހަމާސްއަށް ފައިސާ ހޯދުމުގެ މަސައްކަތް ކޮށްދޭ ޒަހީރް ޖަބްރިން އަށް ވެސް ފިޔަވަޅު އަޅާ އެފަވެ. އަދި އިރާނުގެ އަސްކަރިއްޔާގެ ޗީފް މުހައްމަދު ސާއިދް އިޒާދީއަށް ވެސް ދިޔަވަޅު އަޅާފައި ވެއެވެ.


ފައިނު ކުލަބު ޔަންގް ސްޓަރ އިން ބޭއްވި ޤުރްއާން މުބާރާތާއި ރޯދަ ކުއިޒްގެ އިނާމު ދިނުމުގެ ޖަލްސާ ބާއްވައިފި – Ungoofaaru\nބަނޑޭރިގަނޑު/ޚަބަރު/ފައިނު ކުލަބު ޔަންގް ސްޓަރ އިން ބޭއްވި ޤުރްއާން މުބާރާތާއި ރޯދަ ކުއިޒްގެ އިނާމު ދިނުމުގެ ޖަލްސާ ބާއްވައިފި\nމުނާޒު މުޙައްމަދު 30 ޖޫން 2019\n0 108 1 މިނެޓުން ކިޔާލެވޭ\nފައިނު ކުލަބު ޔަންގްސްޓަރ ގެ 1 ވަނަ ޤުރްއާން މުބާރާތުގެ އިނާމު ދިނުމުގެ ރަސްމިއްޔާތުގެ ތެރެއިން\nރ.ފައިނުގެ ކުލަބު ޔަންގް ސްޓަރގެ ފަރާތުން މި ދިޔަ ރަމަޟާން މަހު ބޭއްވި ޤުރްއާން ކިޔެވުމުގެ މުބާރާތާއި ދީނީ ސުވާލު މުބާރާތުގެ ނަތީޖާ ފާޅުކޮށް އިނާމު ދިނުމުގެ ރަސްމިއްޔާތު ބާއްވައިފިއެވެ. މި ރަސްމިއްޔާތު އޮތީ ހުކުރު ދުވަހުގެ ރޭ ފައިނު ސްކޫލްގައެވެ.\nކުލަބު ޔަންގު ސްޓާރ އިން ބޭއްވި ޤުރްއާން ކިޔެވުމުގެ މުބާރާތުގައި ޖުމްލަ 64 ބައިވެރން ބައިވެރިވެފައިވެއެވެ. މި މުބާރާތް ކުރިއަށް ގެންދިޔައީ ބަލައިގެން ކިޔެވުމާއި ނުބަލާ ކިޔެވުމުގެ ގޮފި ހިމެނޭ ގޮތަށް 8 އުމުރު ފުރައަކަށް ބަހާލައިގެންނެވެ. އެއީ4އަހަރުން ދަށް،6އަހަރުން ދަށް،7އަހަރުން ދަށް،9އަހަރުން ދަށް، 11 އަހަރުން ދަށް، 13 އަހަރުން ދަށް، 16 އަހަރުން ދަށް އަދި 19 އަހަރުން ދަށުގެ އުމުރު ފުރާއެވެ.\nމި ރަސްމިއްޔާތުގައި ވަނީ ބަލައިގެން ކިޔެވުމުގެ ގޮފިންނާއި ނުބަލާ ކިޔެވުމުގެ ގޮފިން އެކި އުމުރުފުރާއިން 1 ވަނަ2ވަނަ އަދި3ވަނަ ހޮވާފައެވެ. މީގެ އިތުރުން މުޅި މުބާރާތުން 1 ވަނަ2ވަނަ އަދި3ވަނަ އަށް ދިޔަ ބައިވެރިން ވެސް ހޮވާފައިވެއެވެ. މުޅި މުބާރާތުން 1 ވަނަ އަށް ގޮސްފައި ވަނީ ނަފްހާ ނަސީމްއެވެ. އަދި މުޅި މުބާރާތުން2ވަނަ އައިމިނަތު ނޫރާ އިބްރާހިމް އަށް ލިބިފައި ވާއިރު މުޅި މުބާރާތުން3ވަނަ ލިބިފައި ވަނީ އައިޝަރު ވިޝާޔާ ސިޔާމްއަށެވެ.\nކުލަބު ޔަންގު ސްޓާރ އިން ކުރިއަށް ގެންދިޔަ މި ޤުރްއާން މުބާރާތަކީ އަމިއްލަ ޖަމިއްޔާ އަކުން އިސްނަގައިގެން ފައިނުގައި ކުރިއަށް ގެންދިޔަ ފުރަތަމަ ޤުރްއާން މުބާރާތެވެ. ކުލަބު ޔަންގު ސްޓާރ އިން މަޢުލޫމާތު ދިން ގޮތުގައި އެ ޖަމިއްޔާއިން ވަނީ މި މުބާރާތަށް ކުދިން ތައްޔާރު ކުރުމުގެ ގޮތުން ޤާރީއެއް ރަށަށް ގެނެސް3ދުވަހުގެ ތަމްރީން ޕްރޮގްރާމެއް ވެސް ކުރިއަށް ގެންގޮސްފައެވެ.\nރޭގެ ހަފުލާގައި ކުލަބު ޔަންގް ސްޓާރއިން ރަމަޟާން މަހު ފޭސްބުކްގައި ކުރިއަށް ގެންދިޔަ ދީނީ ސުވާލު މުބާރާތުގެ 1 ވަނަ2ވަނަ3ވަނަ ވެސް ހޮވާފައިވެއެވެ. އެ ޖަމިއްޔާގެ ފޭސްބުކް ޕޭޖުގައި ކުރިއަށް ގެންދިޔަ މި ސުވާލު މުބާރާތުގައި 85 މީހުން ބައިވެރިވެފައި ވެއެވެ. ރަމަޟާން މަހުގެ 29 ދުވަހު ކޮންމެ ދުވަހަކު ސުވާލެއް ކުރާ ގޮތަށް ކުރިއަށް ގެންދިޔަ މި މުބާރާތުގެ ހުރިހާ ސުވާލެއްގެ ޖަވާބު ދިމާކުރީ 10 ފަރާތަކުންނެވެ. މި މުބާރާތުގެ 1 ވަނަ2ވަނަ އަދި3ވަނަ ހޮވާފައި ވަނީ މި 10 ފަރާތުގެ މެދުގައި ގުރުއަތުލައިގެންނެވެ.\nރ.ފައިނު ފައިނު ކުލަބު ޔަންގް ސްޓަރ ޤުރްއާން މުބާރާތް\n"އުފާ ފުޓުސަލް ކަޕް 2019" އޮގަސްޓް ގައި


Paksa ah Villa eh vihkaa vaahaka dhogukohfi\nޕަކްސައަށް ވިލާއެއް ވިއްކާ ވާހަކަ ދޮގުކޮށްފި\nމަހިންދާ ރާޖަޕަކްސަ: ރާޖަޕަކްސަގެ އާއިލާއަށް ސޮނެވާގެ ރިސޯޓަކުން ވިލާއެއް ވިއްކަން އެ ކުންފުނިން ނިންމާފައިވާ ކަމަށް ދެކެވޭ ވާހަކަތައް ވަނީ ދޮގުކޮށްފައި --\nލަންކާގެ ކުރީގެ ބޮޑުވަޒީރު މަހިންދަ ރާޖަޕަކްސަގެ އާއިލާއަށް ސޮނެވާގެ ރިސޯޓަކުން ވިލާއެއް ވިއްކަން އެ ކުންފުނިން ނިންމާފައިވާ ކަމަށް ދެކެވޭ ވާހަކަތައް ދޮގުކޮށްފި އެވެ.\n"ދަ މޯލްޑިވްސް ޖާނަލް" ގައި އާންމުކޮށްފައިވާ ރިޕޯޓެއްގައި ބުނެފައިވަނީ މަހިންދަ ރާޖަޕަކްސަގެ އާއިލާއަށް ސޮނެވާގެ ރިސޯޓަކުން ވިލާއެއް ވިއްކަން އެ ކުންފުނިން އެއްބަސްވެއްޖެ ކަމަށެވެ. މަހިންދަ އާއިލާއިން ސޮނެވާގެ ވިލާއެއް ގަންނަނީ ރައްކާތެރި ސަރަހައްދެއްގައި ހުންނަވަން ޖެހިވަޑައިގަންނަވާއިރު އެކަމަށް މަގުފަހި ކުރެެއްވުމުގެ ގޮތުން ކަމަށްވެސް ބުނެފައިވެއެވެ.\nރިޕޯޓްގައިވާ ގޮތުން މި އެއްބަސްވުމުގެ މެދުވެރިއަކީ ރައްޔިތުންގެ މަޖިލީހުގެ ރައީސް މުހައްމަދު ނަޝީދެވެ. އެމަނިކުފާނު މިހާރު ހުންނެވީ ސްރީލަންކާގައެވެ. އެ ގައުމަށް ކުރިމަތިވެފައިވާ އިގްތިސާދީ ބިޔަ ކާރިސާއިން އަރައިގަތުމަށް ދުނިޔޭގެ އެހީ ހޯދުމުގެ އިސް ކޯޑިނޭޓަރަކަށް ނަޝީދު ވަނީ ހަމަޖައްސަވާފައެވެ. އެމަނިކުފާނު ވަނީ ރާޖަޕަކްސަގެ ދަރިކަލުން ނަމާލް އާވެސް ބައްދަލު ކުރައްވާފައެވެ.\n"ދަ މޯލްޑިވްސް ޖާނަލް" ގައި އާންމުކޮށްފައިވާ ރިޕޯޓް ދޮގުކޮށް ސޮނެވާ އިން މިއަދު ބުނީ އެ ރިޕޯޓްގައި ހިމެނޭ ވާހަކަތަކަކީ ދޮގެއް ކަމަށެވެ. އަދި އެ ކުންފުނިން ހިންގާ ރިސޯޓެއްގެ ވިލާއެއް ވިއްކުމާއި ގުޅޭގޮތުން މަހިންދަ ރާޖަޕަކްސަގެ އާއިލާއާ އެއްވެސް މަޝްވަރާއެއް ކޮށްފައިނުވާނެ ކަމަށެވެ. އެފަދަ އެއްވެސް ނިންމެއް ނިންމާފައިނުވާ ކަމަށްވެސް ބުންޏެވެ.\nއަދި އެފަދަ ހަގީގަތް ނެތް ވާހަކަތައް ނުފެތުރުމަށް އިލްތިމާސް ކޮށްފައިވެއެވެ.\nރައީސް ނަޝީދާ ގުޅޭގޮތުން "ދަ މޯލްޑިވްސް ޖާނަލް" ގައިވާ ވާހަކަތައް މަޖިލީހުގެ އިދާރާއިންވެސް ވަނީ ދޮގުކޮށްފައެވެ.\nއެ މަޖިލީހުން މިއަދު ބުނީ ރައީސް ނަޝީދުގެ މަސައްކަތްޕުޅަކީ ލަންކާއަށް އެހީ ހޯއްދެވުން ކަމަށާ އިތުރު ދައުރެއް ނެތް ކަމަށެވެ. އަދި ސްރީލަންކާއަށް އެހީތެރިކަން ހޯއްދަވައިދެއްވުމަށް ނަޝީދަށް ކުރެވެން ހުރި ހުރިހާ މަަަސައްކަތެއް އެމަނިކުފާނު ކުރައްވާނެ ކަމަށެވެ.\n"އެ ގައުމުގެ އެތެރޭގެ ކަންކަން ހަމަޖެއްސުމަކީ ލަންކާ ރައްޔިތުންގެ ކަމެއް،" މަޖިލީހުން ބުންޏެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ސްރީލަންކާ + މަހިންދަ ރާޖަޕަކްސާ\nރަސްމީ ދަތުރުފުޅެއްގައި ނަޝީދު ލަންކާއަށް


Covid19: Adducity in mihaathanah positive vi meehunge adhadhu 76 akah - Hama.mv\nކޮވިޑް19: އައްޑޫސިޓީން މިހާތަނަށް ޕޮޒިޓިވްވި މީހުންގެ އަދަދު 76 އަކަށް\n23 ފެބްރުއަރީ 2021 | 21:11\nފްރަންޓްލައިންގައި މަސައްކަތް ކުރާ ފަރާތްތައް\nއަންގާރަ , 23 ފެބްރުއަރީ 2021 | 21:11\nކޮވިޑް19 އަށް އައްޑޫސިޓީން މިހާތަނަށް ޕޮޒިޓިވްވި މީހުންގެ އަދަދު 76 އަކަށް އަރައިފިއެވެ.\nއައްޑޫ ޓާސްކްފޯސް އިން ހާމަ ކޮށްފައިވާ ތަފާސް ހިސާބުތައް ދައްކާ ގޮތުން މިރޭގެ އިރު އޮއްސުމާއި ހަމައަށް ހަތް މީހަކު ޕޮޒިޓިވްވެފައިވެއެވެ. މި ހަތް މީހުންގެ ތެރެއިން އެކަކީ ފޭދޫގައި ކަރަންޓީގައި ހުރި މީހެކެވެ. ބާކީ ތިބި ހަމީހުންގެ ތެރެއިން އެކަކީ ހުޅުމީދޫ އެމްޓީސީސީ ކްލަސްޓާއާ ގުޅޭ މީހެކެވެ. އަދި އަނެއް5މީހުންނަކީ މީދޫން ޕޮޒިޓިވްވި މީހުންނާއި ދިމާވެފައިވާ މީހުންނެވެ.\nއިތުރު ބަޔަކު ޕޮޒިޓިވްވުމާއެކު އައްޑޫ ސިޓީގެ ގުޅިފައިވާ ރަށްތަކުން ކޮވިޑަށް ޕޮޒިޓިވްވި މީހުންގެ އަދަދު ވަނީ 42 އަށް އަރާފައެވެ. އެއީ ހިތަދޫއިން ޕޮޒިޓިވްވި 21 މީހުން، މަރަދޫ ފޭދޫއިން4މީހުން އަދި ފޭދޫއިން 17 މީހެކެވެ.\nހުޅުމީދޫން ޕޮޒިޓިވްވި6މީހުންނާއި އެކީ އެމްޓީސީސީ ސައިޓުން ޕޮޒިޓިވްވި މީހުންގެ އަދަދު ވަނީ 26 އަށް އަރާފައެވެ.\nއައްޑޫ އިމްޖެންސީ އޮޕަރޭޝަނުން އާންމު ކޮށްފައިވާ ތަފާސް ހިސާބުތަކަށް ބަލާއިރު، މިހާތަނަށް 2،754 މީހެއްގެ ސާމްޕަލް ވަނީ ނަގާފައެވެ. އޭގެ ތެރެއިން 89 ސާމްޕަލް އަކީ މިއަދު ނަގާފައިވާ ސާމްޕަލްއެވެ. މިވަގުތު ބަލި ޖެހުނު މީހުންގެ ތެރެއިން 38 މީހަކު ރަނގަޅުވެފައިވާއިރު، ފަރުވާ ދެމުން އަންނަނީ 38 މީހަކަށް ކަމަށްވެސް އޭއީއޯސީގެ ތަފާސް ހިސާބުތަކުން ދައްކައެވެ.\nއަމާޒަކީ ރަށުގައި ތިބެގެން ސިއްހީ ހިދުމަތް ލިބޭނެ ގޮތް ހެދުން: ނައިބު ރައީސް


Poland ge Javvee mudhaluge salaamathah javvee sifain fonuvanee!\nޕޮލެންޑުގެ ޖައްވީ މުދަލުގެ ސަލާމަތަށް ސިފައިން ފޮނުވަނީ!\nޕޮލެންޑުގެ ސައިބާ ސެކިއުރެޓީ ސްޓޭޝަން ހުންނާބެ ގޮތުގެ ކުރެހުމެއް ދައްކާލަނީ\nޖައްވަށް ސިފައިން ފޮނުވައިގެން ހިމާޔަތް ކުރަން ޖެހޭ އެއްޗެއް ހުރެދާނެ ކަމަށް ގަބޫލެއް ނުކުރެވެ އެވެ. އެހެން ކަމުން މިއީ ކުރާ ބޭކާރު ހަރަދެއް ކަމެއް މީހުން ބުނެ އެވެ. އެކަމަކު ހުރިހާ ސިއްރުތަކެއް އެކުލެވިފައިވަނީ ޖައްވުގައި ހުންނަ ސެޓްލައިޓު ތަކާއި ރާޑަރުތަކުގަ އެވެ. ގައުމުތަކުގެ އަސްކަރީ ސިއްރުތަކާއި އެ ނޫނަސް ގައުމުތަކުގެ ސަލާމަތަށް ނުރައްކާތެރި އެތަކެއް ސިއްރު މައުލޫމާތެއް ސެޓްލައިޓު ތަކުގައި ރައްކާ ކޮށްފައި ހުރެ އެވެ. ސެޓްލައިޓުގައި މައުލޫމާތެއް ނެތް ނަމަވެސް އިންޓަނެޓް ކަނެކްޝަން ފޯރުކޮށް ދިނުމަށް ބޭނުންކުރާ ސެޓްލައިޓުތަކުގެ އެހީގައި ކޮމްޕިއުޓަރުގައި ހުންނަ މައުލޫމާތު ލިބެން ހުންނާނެ އެވެ.\nސިއްރު މައުލޫމާތު ހެކަރުންގެ އަތްދަށަށް ހިނގައިދާނެތީ ޕޮލެންޑުގެ ޑިފެންސް މިނިސްޓްރީން ވަނީ ކަންބޮނޑުވުން ފާޅުކޮށްފަ އެވެ. އެއީ އެ ގައުމުގެ އަސްކަރީ މައުލޫމާތުގެ އިތުރުން އެ ގައުމުން ހިންގާ ބައެއް ސިއްރު ވިޔަފާރިތަކުގެ ޑާޓާ ވެސް ސެޓްލައިޓުގެ މެމޮރީއަށް އަޅާފައިވާތީ އެވެ. މީގެ އިތުރުން ޕޮލެންޑަކީ ނޯތް އެޓްލާންޓިކް ޓްރީޓް އޯގަނިޒޭޝަން (ނޭޓޯ) ގެ މެމްބަރަކަށް ވުމުން، އެ ގައުމުގެ ސެޓްލައިޓުތަކުގައި ހުރި މައުލޫމާތު ހެކަރުންނަށް ލިބިއްޖެއްޔާ ނޭޓޯގެ ގިނަ ގައުމުތަކުން ބިރުވެރިކަމާ ކުރިމަތިލާން ޖެހޭނެތީ އެވެ.\nޕޮލެންޑުން އިތުރަށް ކަންބޮނޑުވަނީ އެ ގައުމުގެ ސެޓްލައިޓުތަކަކީ އޭޝިއާގެ ބައްރުގެ ގިނަ ގައުމުތަކަށް އިންޓެނެޓުގެ ހިދުމަތް ފޯރުކޮށްދޭ ވަސީލަތްތަކަށްވާއިރު އެ ގައުމުތަކުގެ މައުލޫމާތު ލީކުވެދާނެތީ އެވެ.\n"އަޅުގަނޑުމެން އެންމަނަށް އެނގޭ އެންމެ ސެޓްލައިޓެއް ހެކްކޮށްފި ނަމަވެސް، ގިނަ ގައުމުތަށް ހުއްޓުމަކަށް އަންނާނެކަން، މިއީ ކަންބޮނޑުވާން ޖެހޭ ވަރުގެ ކަމެއް، މި ޒަމާނުގައި ސެޓްލައިޓު ހެކްކުރެ ވޭނެ، މިކަމާ ކުރިން އެއްވެސް ގައުމަކުން ފުންކޮށް ވިސާނާފައި ނުވާތީ ހިތާމަ ކުރަން، ޕޮލެންޑު ވެސް ހިމެނޭ ގޮތަށް، ޕޮލެންޑުން އެގައުމުގެ ސެޓްލައިޓުތަކާއި ރާޑަރުތަށް ސަލާމަތް ކުރާނެ" ޕޮލެންޑުގެ ޑިފެންސް މިނިސްޓަރު މަރިއުޒް ބްލާސްޒަކް ވިދާޅުވި އެވެ.\nގްރީ މެކްކިނޯން ކިޔާ އެމެރިކާ މީހަކު ވަނީ 1966 ވަނަ އަހަރުގެ ފެބްރުއަރީ މަހު މުޅި ނާސާގެ ކޮމްޕިއުޓަރުތަކާއި ސެޓްލައިޓުތަކުގެ އިތުރުން ނާސާގެ ރާޑަރުތަކެއް ހެކްކޮށް ނާސާގެ ސިއްރު މައުލޫމާތުތަކެއް އާންމުކޮށްފަ އެވެ. އަނެއްކާވެސް މިފަދަ ސައިބާ ހަމާލެއް އަތުވެދާނެތީ ޕޮލެންޑުން ތައްޔާރުވަމުން ދަނީ އެމީހުންގެ އަމިއްލަ ސައިބާ ސެކިއުރެޓީ ސްޓޭޝަނެއް ޖައްވުގައި އަޅައި ސައިބާ ސިފައިން ފޮނުވާށެވެ.\nމަރިއުޒް ބްލާސްޒަކް ވިދާޅުވީ، 2024 ވަނަ އަހަރަށް ޖައްވަށް 2000 ސިފައިން ފޮނުވާނެ ކަމަށެވެ. އަދި އެމީހުން ފޮނުވާނީ ހުރިހާ ތަމްރީނުތަކެއް ވެސް ދީފައި ކަމަށެވެ. އެގޮތުން ސިފައިން ކުރަން ޖެހޭނެ މަސައްކަތަކީ ޕޮލެންޑުގެ ސެޓްލައިޓުތަކާއި ރާޑަރުތަކުގައި ހުރި ސިއްރު މައުލޫމާތުތައް ނަގައި ނޮން އިލެންޓްރޯނިކް ޗިޕަކަށް ޖަމާ ކުރުމެވެ.\nއެފަދަ ޗިޕެއް ހެކް ނުކުރެވޭނެ އެެވެ. އަދި ޗިޕް ހައި ސެކިއުރެޓީގައި ރައްކާކޮށްފައި ބާއްވާނީ ޖައްވުގައި އަޅާ ސައިބާ ސެކިއުރެޓީ ސްޓޭޝަންގަ އެވެ. އޭރުން ޓެރަރިސްޓް ހަމާލާތަކުން ވެސް ޗިޕް ރައްކާ ކުރެވޭނެ އެވެ.\nޕޮލެންޑަކީ ދުނިޔޭގެ އެހެން ގައުމުތަކާ ބަލާއިރު އައިޓީ ދާއިރާއިން ތަމްރީނުވެފައިވާ މީހުންގެ އަދަދު ދަށް ގައުމެކެވެ. އެހެން ކަމުން ޕޮލެންޑުން މިހާރު ވެސް "ދަ ހެކްޔޭ ހެކްތަން" ކިޔާ ކުންފުންޏަކާ ގުޅިގެން ޖައްވުގައި ހުރި އެ ގައުމުތަކުގެ މުދާ ރައްކާ ކުރާނެ ގޮތްތަކާއި ސައިބާ ސިފައިން ތަމްރީނު ކުރާނެ ގޮތްތަކާއި ބެހޭގޮތުން މަޝްވަރާ ކުރަމުންނެވެ.


Kandumatheege haadhisaa ehgai kuda kujjaku gelligen hoadhan fashaifi - One Online\nއެމްއެންޑީއެފް ކޯސްޓުގާޑުގެ މަނަވަރު ޝަހީދު އަލީ --- ފޮޓޯ/ އެމްއެންޑީއެފް\nކަނޑުމަތީގެ ހާދިސާއެއްގައި ކުޑަކުއްޖަކު ގެއްލިގެން ހޯދަން ފަށައިފި\nސަން ސިޔާމް އޮޅުވެލި ރިސޯޓު ބޭރުން ހިނގި ކަނޑުމަތީގެ ހާދިސާއެއްގައި ކުޑަކުއްޖަކު ގެއްލިގެން ހޯދުމުގެ މަސައްކަތް އެމްއެންޑީއެފުން ފަށައިފިއެވެ.\nއެ ހާދިސާގެ މައުލޫމާތު ދެމުން ފުލުހުން މިއަދު ބުނީ، މާލެއިން ވ. އަތޮޅަށް ދަތުރުކުރަމުން ދިޔަ ލޯންޗެއް އޮޅުވެލި ރިސޯޓު ކައިރިން ނެގި ރާޅެއްގައި ޖެހި ތިން މީހަކު މޫދަށް ވެއްޓިފައިވާ ކަމަށެވެ. އެ ހާދިސާގެ ރިޕޯޓު ލިބިފައި ވަނީ، މިއަދު 17:30 އެހާކަންހާއިރު ކަމަށެވެ.\nފުލުހުން ބުނީ އެ ހާދިސާގައި ލޯންޗުން މޫދަށް ވެއްޓުނު ތިން މީހުންގެ ތެރެއިން ދެ މީހުން މިހާރު ފެނިފައިވާ ކަމަށާއި ހަތަރު އަހަރުގެ ކުއްޖަކު އަދިވެސް ފެނިފައިނުވާ ކަމަށެވެ. އަދި މިހާރު އެ ލޯންޗު ކ. ގުރާދޫ ފަޅަށް ވައްދާފައިވާ ކަމަށް ވެސް ފުލުހުން ވަނީ ބުނެފައެވެ.\n"ވަން" އަށް މައުލޫމާތު ލިބިފައިވާ ގޮތުގައި މާލެއިން ވ. އަތޮޅަށް ދަތުރުކުރަމުން ދިޔައީ، "ޑްރީމް ސްޕީޑް" ނަމަކަށް ކިޔާ ވ. ފުލިދޫ ލޯންޗު ފެރީއެކެވެ.\nގުޅޭ ޓެގު ކޯސްޓްގާޑް އެމްއެންޑީއެފް ކަނޑުމަތީގެ ހާދިސާތައް މޫސުމް


SunOnline: Film Maamui Mihaaru Multi Screen in Balaaleweyne\nއައިމިނަތު ލުބާ 27 Jul 2021, 08:21\nމާމުއި ގެ ޕޯސްޓަރު---\nދެހާސް ނަވާރަ ވަނަ އަހަރު ނުކުތް އެންމެ ކާމިޔާބު ފިލްމުތަކުގެ ތެރޭގައި ހިމެނޭ "މާމުއި" މަލްޓްސްކްރީންގައި ސްޓްރީމްކުރަން ފަށައިފިއެވެ.\nބޮޑު ކާސްޓެއް ހިމެނޭ މާމުއި އަކީ އައިޝަތު ފުއާދު އަދި އަހްމަދު ތޮލާލުގެ ވާހަކައެއްގެ މައްޗަށް މުހައްމަދު އަލީ (މޮގާ) ޕްރޮޑިއުސްކޮށްފައިވާ ފިލްމެކެވެ. ފިލްމުގެ ޑައިރެކްޓަރަކީ އަލީ ޝިފާއު (ޗިއްޕެ) އެވެ.\nކޮމެޑީ އެ ފިލްމު ރަހުމަތްތެރިންނާ އެކު ބަލައިލަން "މާމުއި" ވަރުގެ ފިލްމެއް ނެތްކަން ގިނަ ބަޔަކު އިއްތިފާގުވެ އެވެ. "މާމުއި" އަކީ ބަނޑަށް ހީހީ ހަލާކުކޮށްލި ކޮމެޑީއެކެވެ. ފިލްމުގައި ފެނިގެންދަނީ އަންހެން ކުއްޖެއްގެ ސަބަބުން ދެ މީހެއްގެ ދެމެދު ހިނގާ ހަމަނުޖެހުންތަކެވެ.\nމާމުއި އިން ފެނިގެންދާ ތަރިންނަކީ މަރިޔަމް އައްޒަ، ޖުމައްޔިލް ނިމާލް، ޝީލާ ނަޖީބް، ހަމްދާން ފާރޫގް، އިސްމާއިލް ޖުމައިހް، މަރިޔަމް މަޖުދާ، އަހްމަދު ސައީދު، މުހައްމަދު ފައިސަލް، ނުޒުހަތު ޝުއައިބު، އިބްރާހިމް ޝާފިއު (ފުބޫ) އަދި އަހްމަދު ސުނީ ފަދަ ހުނަރުވެރި ތަރިންނެވެ.


އަލް ޙާފިޡް ޢަބްދުއްރައޫފު – ޢިލްމީ ޚިދުމަތުގެ 25 އަހަރު – Ilm\nއަލް ޙާފިޡް ޢަބްދުއްރައޫފު – ޢިލްމީ ޚިދުމަތުގެ 25 އަހަރު\n1994 ވަނަ އަހަރުން ފެށިގެން މެދުކެނޑުމެއްނެތި، މާލެއާއި ރާއްޖޭގެ އެކިސަރަޙައްދުތަކުގައި ޤުރުއާން އުނގަންނައި ދިނުމުގެ މަސައްކަތް ކުރައްވަމުންގެންދަވާ އަލް ޙާފިޡް ޢަބްދުލްރައޫފު ގެ ޢިލްމީ ހިޔާވަހިކަމުގެ ދަށުން އެތައް ޤާރީންނަކާއި، މުދިމުންވަނީ އުފެދިފައެވެ.\nކުރިން މާލޭގެ އިބްރާހީމީ މިސްކިތުގެ އިމާމެއްގެ ގޮތުގައި މަސައްކަތް ކުރެއްވި އަލް ޙާފިޡް ޢަބްދުލްރައޫފު މީގެ ތިން އަހަރު ކުރިން ގަމު ތުނޑީ އަވަށުގައި ގުރުއާން ކްލާސް ފެށީ 30 ދަރިވަރުންނާ އެކުގައެވެ. އޭގެ ފަހުން، 2018 ވަނަ އަހަރު މަރުކަޒުލްޤުރުއާނި ވަލްބަޔާން ގެ ނަމުގައި ގުރުއާން ކްލާސް ރަޖިސްޓްރީކޮށް ހުރިހާ ޢުމުރު ފުރަޔަކަށް ޤްރުއާން ކިޔަވައިދޭން ފެއްޓެވިއެވެ.\n2009 ވަނަ އަހަރު ލ.ގަމަށް ދިރިއުޅުން ބަދަލު ކުރެއްވި އަލް ޙާފިޡް ޢަބްދުލްރައޫފު ވިދާޅުވި ގޮތުގައި އޭނާ ވަނީ އެ ރަށުގެ 200އަށް ވުރެ ގިނަ މީހުންނަށް ގުރުއާން އުނގަންނައިދީފަ އެވެ. އެންމެ ފުރަތަމަ ބަލައިގެން ތަޖްވީދު މަގުން ގުރުއާން ކިޔަވަން ދަސްކޮށްދިނީ އެވެ. އެކަމަކު ވޭތުވެ ދިޔަ އަހަރުތަކުގައި އެ ޤްރުއާން ކުލާހުގެ ކިޔަވާ ދަރިވަރުންގެ އަދަދު ގިނަވެ، އެތަނުން ދޭ ޚިދުމަތްތައް ވެސް ވަނީ އިތުރުކޮށްފަ އެވެ.\nގުރުއާން ކިޔަވައިދޭ އުސްތާޒެއްގެ އިތުރުން އަލް ޤާރީ ޢަބްދުލްރައޫފު ފާހަގަކޮށްލެވެނީ ދީނީ ދަޢުވަތުގެ މައިދާނުގެ އެންމެ އިސް ސަފުގައި އަބަދުވެސް ޙަރަކާތްތެރިވާ ދާޢީއެއްގޮތުގައެވެ. މިހާރު ރާއްޖޭގެ ބައެއް ދީނީ ޖަމިއްޔާތަކުގައި ޙަރަކާތްތެރިވާ ބައެއް ޒުވާނުންނަށް ހިދާޔަތް ލިބުމުގެ ސަބަބެއް ކަމުގައިވެފައިވާ ޢަބްދުލްރައޫފު ފާހަގަކުރެއްވި ގޮތުގައި 2000 ވަނަ އަހަރުން ފެށިގެން ދީނީ ދަޢުވަތު ދިނުމުގައި، އެކިއެކި ޖަމާޢަތްތަކާ ގުޅިގެން ތަފާތު މަސައްކަތްތައް ދަނީ ކުރައްވަމުންނެވެ. މިގޮތުން މިވަގުތު އެންމެ އިސްކަމެއް ދެއްވަނީ ޢިލްމު ޖަމިއްޔާގެ ޙުއްފާޒު ޕްރޮގްރާމަށެވެ. ލާމު އަތޮޅުގައި ހާފިޒުންގެ ޖީލެއް އުފެއްދުމުގެ މާތް މަޤްޞަދުގައި އަތޮޅުގެ ޤުރްއާން ކުލާސް ތަކާއި ގުޅިގެން ހިންގާ ހުއްފާޒު ޕްރޮގްރާމްގެ މުޝްރިފަކީވެސް ޢަބްދުލްރައޫފެވެ.\nމަރުކަޒުލް ޤްރުއާން ވަލް ބަޔާންގައި ކޮންމެ ދުވަހެއްގެ ހެނދުނުން ފެށިގެން އިޝާ ވަގުތާއި ހަމައަށް ކުލާސްތައް އޮންނަ އިރު، ކިޔަވައިދިނުމުގައި ހަތަރު ޓީޗަރުން ހަރަކާތްތެރިވެއެވެ. ޤުރްއާން ހިތުދަސްކުރަން ބޭނުންވާ ކުދިންނަށް ޚާއްސަ ކުލާސްތަކެއް މަރުކަޒުލް ޤްރުއާން އިން ހިންގަމުންދާއިރު، މި ކުލާހުގެ ބައެއް ދަރިވަރުން މިހާރު 11 ފޮތް ހިތުދަސްކޮށްފައިވެއެވެ.3އަހަރު ދުވަހުން ހިތުދަސްކޮށް ނިންމާލެވޭގޮތައް ކުލާހުގެ ކަންކަން ބައްޓަންކުރުމަކީ ޢަބްދުލްރައޫފު ދެކޭ ހުވަފެނެކެވެ. މިގޮތަށް ކުލާސް ބައްޓަންކުރުމުގެ އެންމެ ބޮޑު ބޭނުމަކީ ސާނަވީ މަރުހަލާގެ ކިޔެވުމުގައި ދަރިވަރުން މަޝްޣޫލުވުމުގެ ކުރިން މުޅި ޤުރްއާން ހިތުދަސްކުރުމުގެ ފުރުޞަތު ދަރިވަރުންނަށް ހޯދައިދިނުމެވެ. އެކަށީގެންވާ ފަންޑެއް ލިބިއްޖެކަމުގައިވާނަމަ، މާތް ރަސްކަލާނގެ އިރާދަފުޅާއިއެކު، އަލްޙާފިޡް ޢަބްދުއްރައޫފު ގެ މި އުއްމީދު ޙަޤީޤަތަކަށް ހެދޭނެކަން ކަށަވަރެވެ. މިފަދަ ކަންކަމަށް ހޭދަކުރުމުން ތިމާގެ ފާފަތައް ފުހެވި، މަތިވެރި ޘަވާބު ލިބޭނެއެވެ. ޤުރްއާން ހިތުދަސްކުރާ ދަރިވަރުން ފަތުރާ ޢިލްމާއި، އެ ޢިލްމުގެ އަސަރުތަކުގެ ހެޔޮ ދަރުމަ ތިމާ މަރުވުމަށްފަހުވެސް މެދުނުކެނޑި ލިބިލިބިހުންނާނެއެވެ. ތިބާގެ މުދަލުގައި ބަރަކާތްލެއްވި، ޖެހިފައިވާ މުޞީބާތްތަކުން ނިކުމެވޭނެ މަގުތައް ފަހިވެގެންދާނެއެވެ.\nތިޔަބަމީހުން ޤުރުއާން ކިޔަވާށެވެ. ފަހެ، ހަމަކަށަވަރުން ޤިޔާމަތް ދުވަހުން އޭގެ އަހުލުވެރިންނަށް ޝަފާޢަތްތެރި ވުމަށް އެޤުރުއާން އަންނަ ހުއްޓެވެ.\nPosted by Marukazul Quran Walbayaan on Monday, July 22, 2019


ކުށްމަދު އަމާން މާހައުލެއް ރަށްރަށުގައި ގާއިމުކޮށް ރައްޔިތުން އިތުރަށް ހޭލުންތެރިކުރުވުމަށް ފުލުހުން ކުރަމުންދާ މަސައްކަތްތަކުގެ ތެރެއިން ވޯކް އެންޑް ޓޯކްގެ ނަމުގައި ކުށްމަދު ކުރުމުގެ ހަރަކާތެއް ތ. ގުރައިދޫގައި ކުރިއަށް ގެންގޮސްފިއެވެ.\nމި މަހު 18 ވަނަ ދުވަހު ގުރައިދޫ ޕޮލިސް ސްޓޭޝަނުން ކުރިއަށް ގެންދިޔަ އެ ހަރަކާތުގެ ތެރެއިން، އެ ރަށުގެ ފިހާރަތަކަށް ޒިޔާރަތްކޮށް މައުލޫމާތު ދިނުމުގެ އިތުރުން އާންމު ރައްޔިތުންނަށްވެސް މައުލޫމާތު ދީފައިވެއެވެ.\nއެގޮތުން، ބެންކް އޮފް މޯލްޑިވްސްގެ ނަމުގައި ގުޅައިގެން މަކަރާއި ހީލަތުން ފައިސާ ހޯދުމުގެ މައްސަލަތައް އިތުރުވަމުންދާތީ އެފަދަ ކަންކަމުން ރައްކާތެރިވުމަށް މައުލޫމާތު ހިއްސާކޮށްފައިވެއެވެ. އަދި އެގޮތަށް މީހަކު ގުޅިކަމުގައިވިޔަސް ކާޑުގެ މައުލޫމާތު ހިއްސާނުކުރުމަށާއި އެމީހަކާ އިތުރަށް މުއާމަލާތު ނުކުރުމަށް ނަސޭހަތްތެރިވެފައިވެއެވެ.\nއޭގެ އިތުރުން، ވިޔަފާރީގެ މުއާމަލާތު ކުރުމަށްފަހު އެކައުންޓަށް ފައިސާ ފޮނުވާއިރުވެސް އެއީ ރަނގަޅު އެކައުންޓުތޯ ޔަގީންކޮށްފައި ނޫނީ ފައިސާ ނުފޮނުވުމަށް އިލްތިމާސްކޮށްފައިވެއެވެ.